They keep India at heart ഈ കുടുംബത്തിന്  ഹൃദയമാണിന്ത്യ | Click4M\nഇന്ത്യയിൽ ഹൃദയം മാറ്റിവെച്ച ഇമറാത്തി സഹോദരങ്ങൾ ഉഷാറായി മുന്നോട്ട്\nഹമദും മുഹമ്മദും പിതാവ് സുൽത്താൻ ഖമീസ്, ഡോ. ഡോ. സന്ദീപ് അത്താവർ, ഹൃദയം മാറ്റിവെച്ച 62 കാരൻ അബ്ദുൽ ജലീൽ അലി എന്നിവർക്കൊപ്പം\nദുബൈ: ഇന്ത്യയെന്നു കേട്ടാൽ താജ്മഹലും ചെേങ്കാട്ടയുമാവും ഭൂരിഭാഗം വിദേശികൾക്കും ഒാർമ വരിക. എന്നാൽ ഇൗ ഇമറാത്തി പിതാവിന് ഇന്ത്യ എന്നാണ് ഹൃദയമാണ്. തെൻറ പൊന്നുമക്കൾക്ക് പുതുജീവൻ പകർന്ന വിശുദ്ധഭൂമി. സുൽത്താൻ ഖമീസ് അൽ യിഹാഇ എന്ന ഇമറാത്തി പൗരന് പതിനൊന്നു മക്കളുണ്ടായിരുന്നു. അഞ്ച് ആൺകുട്ടികളും ആറ് പെൺകുഞ്ഞുങ്ങളും. എല്ലാവരും ഹൃദയസംബന്ധമായ അസുഖമുള്ളവർ. ജനിതക പ്രശ്നമാണ്. പല ഡോക്ടർമാരുടെ അടുക്കലും ചികിത്സ തേടി കുഞ്ഞുങ്ങളുമായി ഒാടി ഇദ്ദേഹം. അതിനിടെ ഒരുവൻ മരിച്ചതോടെ ജീവിതത്തിനു മുന്നിൽ പതറിപ്പോയി.  പക്ഷെ, ഇന്ന് അദ്ദേഹത്തിന് പ്രതീക്ഷയും മനസമാധാനവുമുണ്ട്. രണ്ടു മാസത്തിൽ കൂടുതൽ ജീവിക്കില്ല എന്നു പറഞ്ഞ് ഏതോ ഡോക്ടർമാർ മടക്കി അയച്ച മക്കളിൽ രണ്ടു പേർ ^19 വയസുള്ള ഹമദിെൻറയും 17 കാരൻ മുഹമ്മദിെൻറയും ഹൃദയം മാറ്റിവെക്കൽ ശസ്ത്രക്രിയ ഇന്ത്യയിൽ വിജയകരമായി നടത്തി. 2013ൽ അമേരിക്കയിൽ കൊണ്ടുപോയി ഹൃദയം മാറ്റിവെക്കൽ നടത്താനിരിക്കെയാണ് മുഹമ്മദിെൻറ ഇരട്ടസഹോദരൻ മരണത്തിനു കീഴടങ്ങിയത്. എട്ടു രാജ്യങ്ങളിലെ ഹൃദയരോഗ വിദഗ്ധരുമായി ചികിത്സാ മാർഗങ്ങൾക്കായി കൂടിയാലോചന നടത്തി. ഒടുവിൽ ചെന്നൈയിലെ സ്വകാര്യ ആശുപത്രിയിൽ എത്തിച്ചു. ദാനം ലഭിച്ച ഹൃദയം അതിവേഗം വിമാനമാർഗം എത്തിച്ചതടക്കം 257,000 ദിർഹമാണ് ഒാരോ ശസ്ത്രക്രിയക്കും വന്ന ചെലവ്.\nമാർച്ച്^ഏപ്രിൽ മാസങ്ങളിലായി ഡോ. സന്ദീപ് അത്താവറിെൻറ നേതൃത്വത്തിലാണ് സഹോദരങ്ങളുടെ ശസ്ത്രക്രിയ നടത്തിയത്. ഇക്കാലയളവിലെ ബന്ധവും സ്നേഹപരിചരണങ്ങളുമെല്ലാം കഴിഞ്ഞപ്പോൾ ഡോ. സന്ദീപ് ഹാമിദിനും മുഹമ്മദിനും മൂത്ത ജേഷ്ഠനെപ്പോലെയായി. മുഹമ്മദിന് സ്വന്തം മകനെപ്പോലെയും. ഹമദിന് ഇൻറീരിയർ ഡിസൈനിങിൽ ശ്രദ്ധ പതിപ്പിക്കണമെന്നാണ് മോഹം, മുഹമ്മദിന് കമ്പ്യുട്ടറിലാണ് കമ്പം. രണ്ടു പേരും മിടുക്കൻമാരും ധൈര്യശാലികളുമാണെന്ന് ഡോ. സന്ദീപ് സാക്ഷ്യപ്പെടുത്തുന്നു. ഹൃദയം മാറ്റിവെക്കൽ ശസ്ത്രക്രിയക്ക് വിധേയമായവർ മാരത്തണിൽ പോലും ഒാടിയ ചരിത്രമുണ്ടെന്നും ഇൗ സഹോദരങ്ങൾ അവരുടെ ആഗ്രഹങ്ങൾ കീഴടക്കി ബഹുദൂരം മുന്നോട്ടുപോകുമെന്നും അദ്ദേഹം ആശംസിക്കുന്നു.\nഒന്നിനും കഴിയാതെ തളർന്നൊടിഞ്ഞ് കിടന്നിരുന്ന മക്കൾ മറ്റുകുട്ടികൾക്കൊപ്പം കളിക്കുകയും ഉൗർജസ്വലരായി നടക്കുകയും ചെയ്യുന്നതു കാണുേമ്പാൾ സുൽത്താൻ ഖമീസിെൻറ ചുണ്ടുകളിൽ വിടരുന്നത് പുഞ്ചിരി മാത്രമല്ല. ഇന്ത്യയെന്ന ദേശത്തിനും അവിടുത്തെ ഡോക്ടർക്കും ജനങ്ങൾക്കും വേണ്ടിയുള്ള അവസാനിക്കാത്ത പ്രാർഥനകൾ കൂടിയാണ്.\nകുവൈത്തിൽ വിദേശികളുടെ ചികിത്സാ നിരക്കുകൾ വർധിക്കും\n#HEART #SURGERY #HEART TRANSPLANTATION #HEALTH #FAMILY\nഒരു ചെറു പുഞ്ചിരിയായി... പുതുജീവിതത്തിൽ ഇമാൻ\nഫ്രിഡ്ജിൽ നിന്ന് 'കടക്ക് പുറത്ത്'


കട്ടപ്പനയിലെ ഷോപ്പ് സൈറ്റുകൾക്ക് പട്ടയം നൽകണം- സി.പി.എം. | 05Dec2021\nകട്ടപ്പന : കട്ടപ്പനയിലെ ഷോപ്പ് സൈറ്റുകൾക്ക് പട്ടയം നൽകണമെന്ന് സി.പി.എം. കട്ടപ്പന ഏരിയാ സമ്മേളനം പ്രമേയത്തിലൂടെ ആവശ്യപ്പെട്ടു.\nകൃഷിക്കാരുടെയും ചെറുകിട വ്യാപാരികളുടെയും ചിരകാല സ്വപ്നമാണ് ഷോപ്പ് സൈറ്റുകൾക്ക് പട്ടയം ലഭിക്കുകയെന്നത്. പട്ടയ നടപടികൾ ഒന്നാം പിണറായി സർക്കാർ ആരംഭിച്ചുവെങ്കിലും തടസ്സപ്പെട്ടിരിക്കുകയാണ്.\nതടസ്സങ്ങൾ ഒഴിവാക്കി കട്ടപ്പനയിലെ ഷോപ്പ് സൈറ്റുകൾക്ക് പട്ടയം നൽകുന്നതിനുള്ള നടപടികൾ പുനരാരംഭിക്കണമെന്നും എത്രയും പെട്ടെന്ന് പട്ടയം ലഭ്യമാക്കണമെന്നും സമ്മേളനം ആവശ്യപ്പെട്ടു. കേരള സർക്കാർ കെ.എസ്.ഇ.ബി. വഴി നടപ്പാക്കുന്ന 220 കെ.വി.ഡബിൾ സർക്യൂട്ട് ലൈൻ ഇരട്ടിപ്പിക്കൽ ഇടനാഴി പദ്ധതിയുടെ ഭാഗമായി പോത്തുപാറ കട്ടപ്പന സബ് സ്റ്റേഷൻ വരെയുള്ള സർവേ നടപടികൾ പൂർത്തിയാക്കിയിട്ടുണ്ട്. ഈ പദ്ധതി ജനവാസമേഖലയിൽനിന്നും ഒഴിവാക്കി നടപ്പാക്കണമെന്നും സമ്മേളനം പ്രമേയത്തിലൂടെ സർക്കാരിനോടാവശ്യപ്പെട്ടു.\nശനിയാഴ്ച പൊതുചർച്ചയ്ക്ക് സി.പി.എം.സംസ്ഥാന കമ്മിറ്റിയംഗം കെ.പി.മേരി, ജില്ലാ സെക്രട്ടേറിയറ്റ് അംഗങ്ങളായ സി.വി.വർഗീസ്, കെ.എസ്.മോഹനൻ, ഏരിയ സെക്രട്ടറി വി.ആർ.സജി എന്നിവർ മറുപടി പറഞ്ഞു. സംസ്ഥാന സെക്രട്ടേറിയറ്റംഗം എം.എം. മണി, ജില്ലാ സെക്രട്ടേറിയറ്റ് അംഗങ്ങളായ പി.എസ്. രാജൻ, ആർ.തിലകൻ, വി.വി.മത്തായി എന്നിവർ സംസാരിച്ചു. പി.ബി.ഷാജി പ്രമേയവും കെ.പി. സുമോദ് ക്രഡൻഷ്യൽ റിപ്പോർട്ടും അവതരിപ്പിച്ചു.


ന്യൂനപക്ഷ വിഭാഗങ്ങളിലെ വിദ്യാർത്ഥികൾക്ക് യു.ജി.സി/ സി.എസ്.ഐ.ആർ-നെറ്റ് പരിശീലനം - official news channel of ARCHDIOCESE OF VERAPOLY,\n15 Feb, 2022 by admin\nന്യൂനപക്ഷ വിഭാഗങ്ങളിലെ വിദ്യാർത്ഥികൾക്ക് യു.ജി.സി/\nന്യൂനപക്ഷ മത വിഭാഗത്തിൽപ്പെട്ട എട്ട് ലക്ഷം രൂപ വരെ വാർഷിക വരുമാനമുളള വിദ്യാർഥികളെ പരിശീലനത്തിന് പരിഗണിക്കും. വിദ്യാർഥികളെ തെരഞ്ഞെടുക്കുന്നത് മാർക്കിന്റെയും കുടുംബ വാർഷിക വരുമാനത്തിന്റെയും അടിസ്ഥാനത്തിലായിരിക്കും. ന്യൂനപക്ഷ ക്ഷേമ വകുപ്പ് ഡയറക്ടറേറ്റ് എംപാനൽ ചെയ്ത ഏഴ് സ്ഥാപനങ്ങൾ മുഖേനയാണ് ഓൺലൈൻ കോച്ചിംഗ് സംഘടിപ്പിക്കുന്നത്.\nവെബ് സൈറ്റിൽ നൽകിയിട്ടുള്ള അപേക്ഷ പൂരിപ്പിച്ച്, അതാതു പരിശീലന സ്ഥാപനങ്ങളിലേക്ക് നേ രിട്ടോ ഇമെയിൽ മുഖാന്തിരമോ അപേക്ഷ സമർപ്പിക്കണം. പരിശീലന സ്ഥാപനങ്ങളുടെ ലിസ്റ്റിനൊപ്പം അതാതു കേന്ദ്രങ്ങളിലെ കോഡിനേറ്ററുടെ ഫോൺ നമ്പർ നൽകിയിട്ടുണ്ട്. അപേക്ഷ സ്വീകരിക്കുന്ന അവസാന തീയതി, ഫെബ്രുവരി 20 ആണ്. അപേക്ഷിക്കുന്നതിനുള്ള ഫോം, താഴെക്കാണുന്ന ലിങ്കിൽ ഉണ്ട്.\nClick to access 1644553782caion_ugc.pdf\n3.ബിരുദാനന്തര ബിരുദ സർട്ടിഫിക്കേറ്റിന്റെ പകർപ്പ്.\nവിഷയങ്ങളും അവക്കുള്ള പരിശീലന സ്ഥാപനങ്ങളും.\nb) St.Albert’s College- 9447603122\na) Government Women’s College, Thiruvananthapuram\nമറക്കാനാവാത്ത ഓർമ്മകൾ സമ്മാനിച്ചു മോൺ. ജോസഫ് പടിയാരംപറമ്പിൽ യാത്രയാകുന്നു\nമറക്കാനാവാത്ത ഓർമ്മകൾ സമ്മാനിച്ചു മോൺ. ജോസഫ് പടിയാരംപറമ്പിൽ യാത്രയാകുന്നു. 1995 ൽ വിശുദ്ധ ജോൺ പോൾ രണ്ടാമൻ പാപ്പയുമായി കൂടിക്കാഴ്ച നടത്തിയതും ഒപ്പം നിന്ന് കുർബാനയർപ്പിച്ചതും


Chandunath Opens Up About Prithviraj And Fahadh Faasil | അച്ഛന്മാരുടെ ബലത്തില് ഒരു താരപുത്രന്മാരും വിജയിച്ച് വരാറില്ല; അതവരുടെ കഴിവാണ്, പൃഥ്വിരാജ് ഐക്കണ് ആണെന്ന് ചന്ദുനാഥ് - Malayalam Filmibeat\n| Updated: Monday, December 13, 2021, 9:20 [IST]\nപതിനെട്ടാംപടി എന്ന ചിത്രത്തില് ശ്രദ്ധേയമായ വേഷം അവതരിപ്പിച്ച് കൊണ്ടാണ് നടന് ചന്ദുനാഥ് മലയാള സിനിമയില് സജീവമാവുന്നത്. ഏറ്റവുമൊടുവില് ഫഹദ് ഫാസിലിന്റെ മാലിക് എന്ന ചിത്രത്തില് പ്രധാനപ്പെട്ടൊരു റോള് ചെയ്ത് കൊണ്ട് വീണ്ടും പ്രേക്ഷക പ്രശംസ നേടി എടുത്തു. കഠിനാധ്വാനം ഉണ്ടെങ്കില് മാത്രമേ സിനിമയില് വിജയിച്ച് നില്‍ക്കാന് സാധിക്കുകയുള്ളു എന്നാണ് ചന്ദുനാഥ് പറയുന്നത്. പൃഥ്വിരാജും ഫഹദ് ഫാസിലുമൊക്കെ അവരുടെ കഴിവുകള് കൊണ്ട് മാത്രമാണ് മലയാള സിനിമയിലെ മുന്‍നിര താരങ്ങളായതെന്നും താരം വ്യക്തമാക്കുന്നു. മാസ്റ്റര്‍ബിന് എന്ന യൂട്യൂബ് ചാനലിന് നല്‍കിയ അഭിമുഖത്തിലൂടെ സംസാരിക്കുകയായിരുന്നു നടന്.\n'താരം ആകുന്നതിനെക്കാള് നല്ലൊരു നടന് ആവുകയാണ് വേണ്ടത്. നല്ല ആക്ടറുടെ ലിസ്റ്റില് വരണം. എന്റെ വീട്ടില് വലിയ സ്വത്ത് ഒന്നുമില്ല. ഇതില് നിന്ന് കിട്ടുന്നത് എടുത്തിട്ട് വേണം നല്ല രീതിയില് എനിക്ക് ജീവിക്കാന് എന്ന് ആഗ്രഹിക്കുന്ന ആളാണ് ഞാന്. ചെറിയ റോളുകള് ചെയ്ത് വലിയൊരു സിനിമയുടെ ഭാഗമായാല് മതി എന്ന് ചിന്തിക്കുന്ന ഒരാള് അല്ല ഞാന്. എനിക്ക് വലിയ സിനിമകളുടെ വലിയ ഭാഗമായി നല്ലോണം സമ്പാദിച്ച് അതില് മരിക്കണം എന്ന് ആഗ്രഹിക്കുന്ന ആളാണ് ഞാന് എന്നും ചന്ദുനാഥ് പറയുന്നു.\nഒരു നടന്റെ ഏറ്റവും വലിയ ആയുധം എന്ന് പറയുന്നത് അയാളുടെ ശരീരവും മുഖവും അയാളുടെ സ്‌കിന്നും കണ്ണുമൊക്കെ ആണ്. അതിന് വേണ്ടി ഞാന് പരിശ്രമിച്ച് കൊണ്ടേ ഇരിക്കും. സിനിമയില് നിന്ന് പോവണമെങ്കില് ഞാന് എനിക്ക് വേണ്ടി ശ്രമിക്കണം. വേദന ഇല്ലാതെ ഒരു കാര്യവും ചെയ്യാന് പറ്റുമെന്ന് എനിക്ക് തോന്നുന്നില്ല. അങ്ങനെ ഒരു നടനും ശരിയാവുമെന്ന് കരുതുന്നില്ല. ലാലേട്ടന്റെയും മമ്മൂക്കയുടെയും എത്ര വീഡിയോസ് നമ്മള് കണ്ടിരിക്കുന്നു. മമ്മൂക്ക ഒക്കെ പുതിയ തലമുറയിലെ ആളുകളോട് പിടിച്ച് നില്‍ക്കാന് വേണ്ടി ശ്രമിച്ചിരുന്നു. അദ്ദേഹത്തിന്റെ ശരീരം കണ്ടാലും നമുക്കത് മനസിലാകും.\nഫാന്‍സ് എങ്ങനെയൊക്കെ ആവാന് പാടില്ല, അതിന്റെ അതിരു കടന്നിട്ടുണ്ട്; താരരാജാക്കന്മരെ കുറിച്ച് ആരാധകന്\nനല്ല നടന്മാരൊക്കെ അവരെ നിലനിര്‍ത്താന് വേണ്ടി ഒരുപാട് കഠിനാധ്വാനം നടത്തുന്നുണ്ട്. അതില് കുറച്ചെങ്കിലും നമ്മള് ചെയ്യണം. പൃഥ്വിരാജ് എന്ന മനുഷ്യനെ ഞാനൊരു ഐക്കണ് ആയിട്ടാണ് കാണുന്നത്. അഭിനയത്തെ കുറിച്ച് നോക്കുകയാണെങ്കില് ഒരുപാട് താരങ്ങള് ഉണ്ടാവും. മലയാളം ഇന്‍ഡസ്ട്രി അങ്ങനെയാണ്. അച്ചടക്കത്തിന്റെ കാര്യത്തില് പൃഥ്വിരാജാണ് മമ്മൂക്കയ്ക്ക് ശേഷമുള്ളത്. കാരണം ഇത്രയും ചെറിയ പ്രായത്തില് നിരവധി വിമര്‍ശനങ്ങള് നേടിയിട്ടും അദ്ദേഹം പറഞ്ഞ ഓരോ കാര്യങ്ങളും സ്വന്തമാക്കുക എന്നത് ചില്ലറ കാര്യമല്ല.\nസുകുമാരന്റെ മകന് എന്നത് കൊണ്ടല്ല. അങ്ങനൊരു സുകുമാരന് സാര് ഉണ്ടെന്ന് കരുതി ഇന്നത്തെ പൃഥ്വിരാജ് ഉണ്ടാവില്ല. ഒരു ഫാസില് സാര് ഉണ്ടെന്ന് പറഞ്ഞത് കൊണ്ട് ഒരു ഫഹദ് ഫാസിലും ഉണ്ടാവില്ല. അതുപോലെ മമ്മൂക്ക ഉണ്ടെന്ന് പറഞ്ഞ് ദുല്‍ഖര് സല്‍മാനും ഉണ്ടാവില്ല. അവര്‍ക്കൊരു എന്‍ട്രി ലഭിച്ചിട്ടുണ്ടെങ്കിലും അത് അതവര് തെളിയിക്കുകയും ചെയ്തു. മലയാളം പ്രേക്ഷകരെ അങ്ങനെ പറ്റിക്കാന് പറ്റാത്തില്ല. എന്റെ അച്ഛന് ഇതാണ്, അതുകൊണ്ട് ഞാനിവിടെ നിലനില്‍ക്കുമെന്ന് മലയാളം ഓഡിയന്‍സിനോട് പറയാന് പറ്റില്ല. ഇപ്പോള് നില്‍ക്കുന്ന താരപുത്രന്മാരും സംവിധായകരുടെ മക്കളുമെല്ലാം വിജയിക്കുന്നുണ്ടെങ്കില് അത് അവരുടെ കഴിവാണ് എന്നും ചന്ദുനാഥ് പറയുന്നു.\nഎൻ്റെ പേരിലുള്ള ആ ഗോസിപ്പ് അന്നും ഇന്നും ഉണ്ട്; ഞാനിത് വരെ അഭിനയം നിര്‍ത്തിയിട്ടില്ലെന്ന് നടി അഞ്ജു അരവിന്ദ്\nChandunath Opens Up About Prithviraj And Fahadh Faasil


Muthoot finance against CITU | `ജോലിക്ക് കയറിയാൽ കൈയും കാലും വെട്ടും`; ജീവനക്കാർക്ക് ജോലിക്കെത്താൻ ആഗ്രഹമുണ്ടായിട്ടും കഴിയാത്തത് ഭീഷണി കാരണം; കേരളമൊഴികെ എല്ലാ സംസ്ഥാനങ്ങളിലും ലാഭം; മുത്തൂറ്റ് ഫിനാൻസിലെ എല്ലാ കുഴപ്പത്തിനും കാരണം സിഐടിയു എന്ന് മാനേജ്മെന്റ് വിശദീകരണം; അനാവശ്യ സമരം കാരണം കേരളത്തിൽ ബിസിനസ് തകർന്നെന്നും വിശദീകരണക്കുറിപ്പ്; സാമ്പത്തിക പ്രതിസന്ധിയും കെടുകാര്യസ്ഥതയും കാരണമുള്ള തകർച്ച ഞങ്ങളുടെ തലയിലിടേണ്ടെന്ന് തൊഴിലാളി സംഘടനയും - MarunadanMalayali.com\n`ജോലിക്ക് കയറിയാൽ കൈയും കാലും വെട്ടും`; ജീവനക്കാർക്ക് ജോലിക്കെത്താൻ ആഗ്രഹമുണ്ടായിട്ടും കഴിയാത്തത് ഭീഷണി കാരണം; കേരളമൊഴികെ എല്ലാ സംസ്ഥാനങ്ങളിലും ലാഭം; മുത്തൂറ്റ് ഫിനാൻസിലെ എല്ലാ കുഴപ്പത്തിനും കാരണം സിഐടിയു എന്ന് മാനേജ്മെന്റ് വിശദീകരണം; അനാവശ്യ സമരം കാരണം കേരളത്തിൽ ബിസിനസ് തകർന്നെന്നും വിശദീകരണക്കുറിപ്പ്; സാമ്പത്തിക പ്രതിസന്ധിയും കെടുകാര്യസ്ഥതയും കാരണമുള്ള തകർച്ച ഞങ്ങളുടെ തലയിലിടേണ്ടെന്ന് തൊഴിലാളി സംഘടനയും\nAugust 29, 2019 | 11:52 AM IST | Permalink\nതിരുവനന്തപുരം: കേരളത്തിൽ കഴിഞ്ഞ മൂന്ന് വർഷമായി മുത്തൂറ്റ് ശാഖകളിൽ നടന്നുവരുന്ന സിഐടിയു സമരത്തിനെതിരെ പ്രതിഷേധവുമായി മുത്തൂറ്റ് മാനേജ്‌മെന്റ്. ഈ മാസം 20 മുതൽ കേരളത്തിൽ നിരവധി ശാഖകൾ അടഞ്ഞ് കിടക്കുന്നതിലൂടെ കോടി കണക്കിന് രൂപയുടെ നഷ്ടമാണ് എന്നും ഇത് കമ്പനിക്ക് ഒപ്പം തന്നെ ജീവനക്കാരെയും ബാധിക്കുന്നതാണ് എന്നാണ് കമ്പനിയുടെ വിശദീകരണം. ഇപ്പോൾ അടഞ്ഞ് കിടക്കുന്ന ശാഖകളിലെ ഭൂരിഭാഗം ജീവനക്കാർക്കും സ്ഥാപനം തുറന്ന് പ്രവർത്തിക്കാൻ തന്നെയാണ് താൽപര്യം എന്നും എന്നാൽ സിഐടിയു ഇവരെ ഭീഷണിപ്പെടുത്തിയാണ് സമര രംഗത്ത് നിർത്തിയിരിക്കുന്നത് എന്നും മുത്തൂറ്റ് ഫിനാൻസ് മാനേജ്‌മെന്റ് വിശദീകരണത്തിൽ പറയുന്നു\nസമര അനുകൂലികൾ പ്രചരിപ്പിക്കുന്നത് പലതും അടിസ്ഥാനരഹിതമായ കാര്യങ്ങളാണ് എന്നും കമ്പനി വിശദീകരണത്തിൽ പറയുന്നു. കേരളത്തിൽ ഇപ്പോൾ 611 ശാഖകൾ ഉള്ളതിൽ 458 ശാഖകൾ തുറന്ന് പ്രവർത്തിക്കാൻ കഴിയാത്ത അവസ്ഥയുണ്ട്. ഇങ്ങനെ സിഐടിയു സമരം കാരണം കേരളത്തിൽ മാത്രം മുത്തൂറ്റ് ഫിനാൻസ് തിരിച്ചടി നേരിടുകയാണ്. കേരളം ഒഴികെ ബാക്കി എല്ലാ സംസ്ഥാനങ്ങളിലും കമ്പനി വളർച്ചയുടെ പാതയിലാണ്. എന്നാൽ സിഐടിയു സമരം കാരണം കേരളത്തിൽ മോശം അവസ്ഥയുണ്ടായി. ഇച് കാരണം ബുദ്ധിമുട്ട് സഹിക്കുന്നതാകട്ടെ പാവപ്പെട്ട ജീവനക്കാരും ഇടപാടുകാരുമാണ് എന്നാണ് കമ്പനി അവകാശപ്പെടുന്നത്.\nസമരം കാരണം കേരളത്തിലെ ബിസിനസ് 11% എന്ന കണക്കിൽ നിന്ന് നാല് ശതമാനമായി കുറഞ്ഞിട്ടുണ്ട്. എന്നാൽ മറ്റ് സംസ്ഥാനങ്ങളിലെ വളർച്ച കമ്പനിക്ക് മൊത്തത്തിൽ ഗുണം ചെയ്തുവെന്നും 24,000 കോടിയിൽ നിന്നും 36,000 കോടിയായി ഉയർന്നുവെന്നും കമ്പനി വിശദീകരിക്കുന്നു. ശാഖകൾ അടച്ച് പൂട്ടേണ്ട അവസ്ഥ വന്നപ്പോൾ പോലും ജീവനക്കാരെ പിരിച്ച് വിടാതിരിക്കാൻ കമ്പനി ശ്രദ്ധിച്ചിരുന്നുവെന്നും കുറിപ്പിൽ വിശദീകരിക്കുന്നു. മിനിമം വേതനത്തെക്കാൾ വലിയ ശമ്പളം തന്നെയാണ് ജീവനക്കാർക്ക് നൽകുന്നത് എന്നും എന്നാൽ ഇപ്പോൾ നടക്കുന്ന കുപ്രചരണങ്ങൾ കമ്പനിക്ക് വലിയ കളങ്കമുണ്ടാക്കിയെന്നും കുറിപ്പിൽ വിശദീകരിക്കുന്നു.ജീവനക്കാരും ഇടപാടുകാരും ആഗ്രഹിക്കുന്നതനുസരിച്ച് സ്ഥാപനം തുറന്ന് പ്രവർത്തിക്കാൻ താൽപര്യം ഉണ്ടെന്നും എന്നാൽ അതിനുള്ള സാഹചര്യമാണ് ഇല്ലാത്തത് എന്നും കുറിപ്പിൽ കുറ്റപ്പെടുത്തുന്നു.\nഅതേസമയം കമ്പനിക്ക് കേരളത്തിലുണ്ടായ നഷ്ടങ്ങൾ മുഴുവൻ സമരക്കാരുടെ തലയിൽ ഇടാനാണ് ഇപ്പോൾ മാനേജ്‌മെന്റ് ശ്രമിക്കുന്നത് എന്ന് ആണ് സിഐടിയും ആരോപിക്കുന്നത്.മുത്തൂറ്റ് ഫിനാൻസ് ലിമിറ്റഡിന്റെ ബ്രാഞ്ചുകൾ അടച്ചുപൂട്ടാനുള്ള തീരുമാനത്തിന് പിന്നിലെ കാരണം പറഞ്ഞ് സിഐടിയു പ്രതിനിധി. കേരളത്തിൽ വിവിധയിടങ്ങളിൽ മുത്തൂറ്റിന് ലോൺ നൽകാൻ സാധിക്കാത്ത സാഹചര്യമുണ്ടെന്നും സാമ്പത്തിക പ്രതിസന്ധിയാണ് തീരുമാനത്തിന് പിന്നിലെന്നും സിഐടിയു ആരോപിക്കുന്നു.തങ്ങളുടെ സമരം ന്യായമായ ആവശ്യങ്ങൾക്കാണ്. രണ്ട് വർഷം മുൻപ് തൊഴിൽ മന്ത്രിയുടേയും ലേബർ കമ്മീഷന്റേയും സാന്നിധ്യത്തിൽ നടത്തിയ ചർച്ചയിൽ ഒത്തുതീർപ്പ് ഉടമ്പടി തയ്യാറാക്കിയിരുന്നു. എന്നാൽ ഇത് നടപ്പിലാക്കിയില്ല.\nരണ്ടു വർഷത്തിനിടെ പത്തോളം മന്ത്രിമാരുടെ സാന്നിധ്യത്തിലും ലേബർ കമ്മീഷന്റെ നേതൃത്വത്തിലും ചർച്ച നടത്തിയെങ്കിലും സമവായമുണ്ടായില്ലെന്നും പ്രതിനിധി പറഞ്ഞു.കേരളത്തിൽ 650 ഓളം ബ്രാഞ്ചുകളിലായി മൂവായിരത്തോളം ജീവനക്കാരാണ് ഉള്ളത്. ഇതിൽ 90 ശതമാനം പേരും സംഘടനയിൽ അംഗങ്ങളാണ്. പത്ത് ശതമാനം ജീവനക്കാർ മാത്രമാണ് മാനേജ്മെന്റിന്റെ കൂടെ നിൽക്കുന്നത്. ഇക്കാര്യം കമ്പനിക്ക് തന്നെ പരിശോധിക്കാവുന്നതാണ്. അതൊന്നും ചെയ്യാതെ ട്രേഡ് യൂണിയൻ പ്രവർത്തനം സ്ഥാപനത്തിൽ അനുവദിക്കില്ല എന്ന മാനേജ്മെന്റിന്റെ ദാർഷ്ട്യമാണ് നടപ്പാക്കിക്കൊണ്ടിരിക്കുന്നതെന്നും സിഐടിയു കുറ്റപ്പെടുത്തി.\nകഴിഞ്ഞ വർഷം മുത്തൂറ്റ് സംസ്ഥാനത്തിന് നൽകിയത് 500 കോടിയുടെ നികുതിയാണ്. സമരത്തെത്തുടർന്ന് പ്രവർത്തിപ്പിക്കാൻ കഴിയാത്ത ശാഖകൾ സെപ്റ്റംബർ2ന് അടയ്ക്കാനാണ് തീരുമാനം. മാനേജ്മെന്റ് ഇത് സംബന്ധിച്ച സർക്കുലർ ബ്രാഞ്ചുകൾക്ക് നൽകി കഴിഞ്ഞു. അടയ്ക്കുന്ന ബ്രാഞ്ചുകളിലെ ജീവനക്കാരെ പുനർവിന്യസിക്കില്ല. സിഐടിയു സമരം തുടങ്ങുന്നത് 2016ലാണ്. സർക്കാർ സമവായ ശ്രമങ്ങൾ നടത്തിയില്ല.3വർഷത്തെ സമരത്തെ തുടർന്ന് മുത്തൂറ്റിന്റെ ബിസിനസ് കേരളത്തിൽ പകുതിക്ക് മേൽ ഇടിഞ്ഞു. ഇടപാടുകാർ വലിയ തോതിൽ കൊഴിയുന്നു. ഈ സാഹചര്യത്തിലാണ് കേരളത്തിൽ ഇടപാടുകൾ നിർത്തുന്നതെന്നാണ് മുത്തൂറ്റിന്റെ വിശദീകരണം.\nനിരന്തര സമരം കാരണം കഴിഞ്ഞ മൂന്നു വർഷമായി മുത്തൂറ്റ് ഫിനാൻസ് തകർച്ചയിലാണെന്ന് മുത്തൂറ്റ് അധികൃതരും സമ്മതിക്കുന്നു. ഇപ്പോൾ ഒമ്പത് ദിവസമായി തുടരുന്ന സമരം കാരണം മുത്തുറ്റിൽ നിന്നും ഇടപാടുകാർ അതിവേഗം അകന്നുകൊണ്ടിരിക്കുന്നു. ഈ രീതിയിൽ മുന്നോട്ടു പോകാൻ കഴിയില്ല. സെപ്റ്റംബർ രണ്ടിന് ശേഷവും ഈ സ്ഥിതി തുടരുകയാണെങ്കിൽ മുത്തുറ്റിന്റെ കേരളത്തിലെ ഇടപാടുകൾ അവസാനിപ്പിക്കാനുള്ള തീരുമാനം വരുമെന്നാണു മുത്തൂറ്റ് അധികൃതർ മറുനാടനോട് വ്യക്തമാക്കിയത്.\nകേരളത്തിലെ നിരന്തരമായ സമരം മുത്തൂറ്റ് ഫിനാൻസിനെ തകർത്തിരിക്കുകയാണെന്നും സിഐടിയു പോലുള്ള സംഘടന നേതൃത്വം നൽകുന്ന സമരം അവസാനിപ്പിക്കാൻ തങ്ങൾക്ക് കഴിയാത്ത അവസ്ഥയിലാണെന്നുമാണ് മുത്തൂറ്റ് അധികൃതർ വ്യക്തമാക്കുന്നത്. മുത്തൂറ്റ് സമരം തുടരുമ്പോൾ ഇടപാടുകാർ ആശങ്കയിലാണ്. അവർ നിരന്തരം വിളിക്കുകയാണ്. അവരുടെ പണയ ഉരുപ്പടികൾ തിരികെ വേണം എന്നാണ് അവരുടെ ഡിമാൻഡ്. സമരം തുടരുമ്പോൾ ഇതിനുള്ള വഴികൾ മുന്നിലില്ല-മുത്തൂറ്റ് ഫിനാൻസിന്റെ ചീഫ് ജനറൽ മാനേജർ ബിജുമോൻ വ്യക്തമാക്കുന്നു.


ഫൈന് ആട്‌സ് കോളേജില് ബി.എഫ്,എ പ്രവേശനം ; അപേക്ഷ ജൂണ് മൂന്ന് വരെ\n21 May, 2016 02:02:00 AM\nകോട്ടയം : സാങ്കേതിക വിദ്യാഭ്യാസ വകുപ്പിന്റെ കീഴിലുളള തിരുവനന്തപുരം, മാവേലിക്കര, തൃശൂര് ഫൈന് ആട്‌സ് കോളേജുകളിലെ ഒന്നാം വര്‍ഷ ബി.എഫ്,എ പ്രവേശനത്തിനുളള അപേക്ഷാ തീയതി നീട്ടി. ഈ കോളേജുകളില് നിന്നും മെയ് 24 മുതല് ജൂണ് മൂന്ന് വരെ അപേക്ഷ വിതരണം ചെയ്യും.\nഅപേക്ഷാ ഫോറവും പ്രൊസ്‌പെക്ടസും 100 രൂപയ്ക്കു നേരിട്ടോ പ്രിന്‍സിപ്പള്‍മാര്‍ക്ക് മാറാവുന്ന 135 രൂപ ഡിമാന്റ് ഡ്രാഫ്റ്റ് മുഖേന തപാല് മാര്‍ഗമോ ലഭിക്കും. മണിഓര്‍ഡര്/ചെക്ക്, പോസ്റ്റല് ഓര്‍ഡര് എന്നിവ സ്വികരിക്കുന്നതല്ല. അപേക്ഷകര് ഹയര്‍സെക്കണ്ടറിയോ തത്തുല്യ പരീക്ഷയോ പാസാവയവരും ജൂണ് ഒന്നിനു 17 വയസ് പൂര്‍ത്തിയാവരും എന്നാല് 27 വയസ് തികയാത്തവരുമായിരിക്കണം. പൂരിപ്പിച്ച അപേക്ഷ ജൂണ് മൂന്നിന് വൈകുന്നേരം അഞ്ച് മണിക്ക് മുമ്പായി സാങ്കേതിക വിദ്യാഭ്യാസ ഡയറക്ടര് പത്മവിലാസം റോഡ,് ഫോര്‍ട്ട് (പി.ഒ) തിരുവനന്തപുരം -695023 വിലാസത്തില് ലഭിക്കണം


താങ്ങുവില വർധന ചെറുകിട, ഇടത്തരം കൃഷിക്കാരേക്കാൾ കൂടുതൽ ഗുണം ചെയ്യുക വൻകിട കൃഷിക്കാർക്ക്; കാരണം ഇതാണ് – മണ്ണിലേക്ക്, മണ്ണിനെ അറിഞ്ഞ മനുഷ്യനിലേക്ക്.\nരാജ്യത്തെ കർഷകരുടെ ഏറെക്കാലത്തെ കാത്തിരിപ്പിനു ശേഷമെത്തിയ കേന്ദ്ര സർക്കാരിന്റെ താങ്ങുവില പ്രഖ്യാപനം കൂടുതൽ ഗുണം ചെയ്യുക ചെറുകിട, ഇടത്തരം കൃഷിക്കാരേക്കാൾ വൻകിട കൃഷിക്കാർക്കെന്ന് റിപ്പോർട്ടുകൾ. നാഷണൽ സാമ്പിൾ സർവേയുടെ 2013 ലെ ചില കണക്കുകൾ പ്രകാരം രാജ്യത്തെ കർഷക കുടുംബളിൽ മൂന്നിലൊന്ന് 0.4 ഹെക്ടറിൽ കുറവ് ഭൂമി സ്വന്തമായുള്ളവരാണ്.\nഈ വിഭാഗത്തിന്റെ മൊത്ത വരുമാനത്തിൽ കൃഷിയുടെ പങ്ക് ആറിലൊന്നാണെന്നും സർവേ പറയുന്നു. സ്വഭാവികമായു ഈ കുടുംബങ്ങൾക്ക് താങ്ങുവില ഉയർന്നതുകൊണ്ട് കാര്യമായ വരുമാന വർധന ഉണ്ടാകില്ലെന്ന് റിപ്പോർട്ടുകൾ പറയുന്നു. 0.4 മുതൽ 1 ഹെക്ടർ വരെ കൃഷിഭൂമി സ്വന്തമായുള്ള കർഷകരുടെ മൊത്തവരുമാനത്തിൽ കൃഷിയുടെ സംഭാവന അഞ്ചിൽ രണ്ടു ഭാഗം വരും.\nഎങ്കിലും, ഈ വിഭാഗക്കാർക്കും ഉയർന്ന താങ്ങവില നിർക്കുകൾ വരുമാനത്തിൽ കാര്യമായ വർധനയുണ്ടാക്കില്ല. ചുരുക്കത്തിൽ രാജ്യത്ത് കൃഷിയെ ആശ്രയിച്ച് ജീവിക്കുന്നതും 1 ഹെക്ടർ വരെ കൃഷിഭൂമി സ്വന്തമായുള്ളവരുമായ കുടുംബങ്ങൾ 69.4% വരും. സർവേ അനുസരിച്ച് ഈ കുടുംബങ്ങളുടെ പ്രതിമാസ ചെലവ് വരവിനേക്കാൾ കൂടുതലായതിനാൽ ഇവർ കടക്കെണിയിൽപ്പെടാനുള്ള സാധ്യത കൂടുതലാണ്.\nബ്ലേഡ് പലിശക്കാർ, സമ്പന്നരായ കൃഷിക്കാർ എന്നിവരാണ് ഇവരുടെ പ്രധാന വായ്പാ സ്രോതസ്. ഈ കടബാധ്യതയ്ക്ക് പകരമായി തങ്ങളുടെ വിളവ് പണം കടം തന്നവർക്ക് വിപണി വിലയിലും താഴ്ന്ന നിരക്കിൽ വിൽക്കാനും ഇവർ നിർബന്ധിതരാകുന്നു. അതായത്, രാജ്യത്തെ 70% ത്തോളം വരുന്ന കർഷകർക്ക് ഉയർന്ന താങ്ങുവില നിരക്കുകളുടെ പ്രയോജനം ലഭിക്കില്ലെന്ന് സാരം.\nഅതേസമയം, കർഷകരിൽ വെറും 4.1% മാത്രം വരുന്ന4ഹെക്ടറിൽ കൂടുതൽ കൃഷിഭൂമി സ്വന്തമായുള്ളവരാകട്ടെ തങ്ങളുടെ വരുമാനത്തിന്റെ മുക്കാൽ ഭാഗത്തോളം കാർഷിക വൃത്തിയിൽ നിന്ന് സമ്പാദിക്കുന്നവരാണ്. ഇന്ത്യൻ ഗ്രാമങ്ങളിലെ സാമൂഹ്യ ശ്രേണിയിൽ ഉയർന്ന സ്ഥാനവും അധികാരങ്ങളും അനുഭവിക്കുന്ന ഈ വിഭാഗം തന്നെയാണ് കാർഷിക കടങ്ങൾ എഴുത്തിത്തള്ളൽ പ്രഖാപനങ്ങളുടേയും ഉയർന്ന താങ്ങുവില നിരക്കുകളുടേയും നേരിട്ടുള്ള ഫലം അനുഭവിക്കുന്നത്.\nഇന്ത്യൻ കർഷക കുടുംബങ്ങളിലെ വെറും 5.8% മാത്രമാണ് തങ്ങളുടെ വിളവ് ഏതെങ്കിലും ഔദ്യോഗിക സംഭരണ ഏജൻസികൾക്ക് വിൽക്കുന്നതെന്ന ശാന്തകുമാർ കമ്മിറ്റിയുടെ റിപ്പോർട്ട് ഇത് ശരിവക്കുന്നു. അതിൽത്തന്നെ വിളവ് താങ്ങുവില നിരക്കിൽ വിൽക്കാൻ കഴിയുന്നവർ വെറും 14 മുതൽ 35 ശതമാനംവരെ മാത്രമാണെന്നും കമ്മിറ്റി കണ്ടെത്തിയിരുന്നു.\nകേന്ദ്ര സർക്കാരിന്റെ വമ്പൻ സംഭരണ, താങ്ങുവില പ്രഖ്യാപനങ്ങളുടെ ഗുണം ഒരു ചെറിയ ശതമാനം സമ്പന്ന കർഷകർക്കും, ഏതാനും സംസ്ഥാനങ്ങൾക്കും മാത്രമായി ചുരുങ്ങാനും ഈ സാഹചര്യങ്ങൾ കാരണമാകുന്നതായി കമ്മിറ്റി നിരീക്ഷിക്കുകയുണ്ടായി. താങ്ങുവില നിരക്കുകൾ ഉയർത്തുന്നത് ഉയർന്ന പണപ്പെരുപ്പത്തിനും കാരണമാകുമെന്ന് വിദഗദർ ചൂണ്ടിക്കാട്ടുന്നു. അതിന്റെ ഭാരവും താങ്ങേണ്ടിവരിക നഗരങ്ങളിലെ ഇടത്തരക്കാരും പാവപ്പെട്ടവരും ഒപ്പം, ഗ്രാമങ്ങളിലെ കർഷക തൊഴിലാളി സമൂഹവുമായിരിക്കും.\n← MSP hike, who are the winners and losers?\nവിയറ്റ്നാം മോഡൽ കുരുമുളക് കൃഷിയിൽ നേട്ടം കൊയ്ത് അയൂബ് തേട്ടോളി →\nDecember 1, 2016 Mannira News Desk 0


Red Alert | Muziriz Post\nമണ്ണിടിച്ചിലിനും ഉരുൾപൊട്ടലിനും നദികൾ കരകവിഞ്ഞൊഴുന്നതിനും സാധ്യത വളരെ കൂടുതലാണ്. അതിശക്തമായ മഴ തുടർച്ചയായി അപകടം വിതക്കുന്ന സാഹചര്യമുണ്ട്. ചുരുക്കം മണിക്കൂറുകൾ കൊണ്ട് തന്നെ വലിയ അപകടങ്ങൾക്ക് സാധ്യതയേറെയാണ്. അതുകൊണ്ട് നിലവിലെ സാഹചര്യം സാധാരാണ ഗതിയിലേക്ക് എത്തുന്നത് വരെ\nകേരളത്തില് പ്രളയസാധ്യത മുന്നറിയിപ്പുമായി കേന്ദ്രം; ഡാമുകളില് റെഡ് അലേര്‍ട്ട്\nപാലക്കാട് ജില്ലയിലെ ചുള്ളിയാർ, തൃശ്ശൂർ പീച്ചി എന്നിവിടങ്ങളിലും റെഡ് അലര്‍ട്ട് പ്രഖ്യപിച്ചിട്ടുണ്ട്. തൃശ്ശൂർ ജില്ലയിലെ വാഴാനി, ചിമ്മിനി, പാലക്കാട് ജില്ലയിലെ മീങ്കര, മംഗലം, മലമ്പുഴ ഡാമുകളിൽ ഓറഞ്ച് അലര്‍ട്ടാണ്. പാലക്കാട് ജില്ലയിലെ പോത്തുണ്ടി, തിരുവനന്തപുരം ജില്ലയിലെ നെയ്യാർ എന്നിവിടങ്ങളിൽ ആദ്യഘട്ടമുന്നറിയിപ്പായ ബ്ലൂ അലേര്‍ട്ടുമാണ് പുറപ്പെടുവിച്ചിട്ടുള്ളത്.\nമഴ മറ്റന്നാള് വരെ തുടരും; രക്ഷാപ്രവര്‍ത്തനം ഊര്‍ജ്ജിതമാക്കി- മുഖ്യമന്ത്രി\nഒക്ടോബർ 18 മുതൽ തുറക്കാനിരുന്ന ഉന്നത വിദ്യാഭ്യാസ സ്ഥാപനങ്ങൾ 20 മുതലാവും ആരംഭിക്കുക. പത്തൊമ്പതാം തീയതി വരെ മഴ തുടരും എന്ന മുന്നറിയിപ്പിന്റെ പശ്ചാത്തലത്തിൽ ആ ദിവസം വരെ ശബരിമല തീർത്ഥാടനം ഒഴിവാക്കാനും യോഗം തീരുമാനിച്ചു.\nതിരുവനന്തപുരം, കൊല്ലം, പത്തനംതിട്ട, ആലപ്പുഴ ജില്ലകളിലാണ് റെഡ് അലർട്ട് പ്രഖ്യാപിച്ചത്\nഅതിതീവ്ര മഴയ്ക്ക് സാധ്യത - മലബാറിലും തൃശൂര്, ഇടുക്കി ജില്ലകളിലും റെഡ് അലേര്‍ട്ട്\nഅതിതീവ്ര മഴയ്ക്ക് (Extremely Heavy rainfall) സാധ്യതയുള്ളതിനാൽ ഇടുക്കി, തൃശ്ശൂർ, പാലക്കാട്, മലപ്പുറം, കോഴിക്കോട്, വയനാട്, കണ്ണൂർ, കാസറഗോഡ് ജില്ലകളിൽ റെഡ് അലർട്ട് പ്രഖ്യാപിച്ചു\nമഴ തുടരുന്നു, വിവിധ ജില്ലകളിൽ റെഡ്, ഓറഞ്ച് അലർട്ടുകൾ\nഇന്ന് ഇടുക്കി, തൃശൂർ, പാലക്കാട്, വയനാട് എന്നീ ജില്ലകളിലാണ് ‘റെഡ്’ അലേർട്ട് പ്രഖ്യാപിച്ചിരിക്കുന്നത്. മലയോര മേഖലയിലേക്കുള്ള രാത്രി ഗതാഗതം പൂർണ്ണമായി നിരോധിച്ചു.\nകേരളത്തില് കനത്ത മഴ തുടരുന്നു; പ്രളയ ഭീഷണിയെന്ന് ദേശീയ ജല കമ്മീഷൻ\nഅതിതീവ്ര മഴക്ക് സാധ്യതയുള്ളതിനാൽ ജാഗ്രത പാലിക്കണമെന്ന് ദുരന്തനിവാരണ അതോറിറ്റി നിർദേശിച്ചു. ദേശീയ ദുരന്ത പ്രതികരണ സേനയുടെ ആറ് സംഘങ്ങൾ ഇന്ന് കേരളത്തിലെത്തും.


ആദ്യമായി സാരി ഉടുത്ത കഥ പറഞ് നൈല ഉഷ..!!ചിത്രങ്ങൾ കാണാം..!! – GoldKerala.com\nവർഷങ്ങൾക്ക് മുൻപാണ് ഞാൻ ആദ്യമായി ഈ സാരി ഉടുത്തത്….. നൈല ഉഷ.\nപ്രേക്ഷകർ വളരെ പെട്ടന്ന് നെഞ്ചിൽ ഏറ്റിയ താരം ആണ് നൈല ഉഷ. നടി, അവതാരിക, ആർജെ എന്ന സ്ഥാനങ്ങളിൽ ഒക്കെ തന്റെ കഴിവ് പ്രകടിപ്പിച്ച താരം ആണ് നൈല. നിരവധി മികച്ച കഥാപാത്രങ്ങളിൽ കൂടെ ആരാധകരുടെ മനസ്സിൽ സ്വന്തം ആയി ഒരു ഇരിപ്പിടം ഉള്ള താരം ആണ്.സോഷ്യൽ മീഡിയയിൽ സജീവമായ താരം തന്റെ വിശേഷങ്ങൾ എല്ലാം ആരാധകരുമായി പങ്കുവയ്ക്കാറുണ്ട്. അടുത്ത കാലത്ത് ഗ്ലാമറസ് വേഷത്തിൽ എത്തിയ താരം ഒരു വിവാദ കുരുക്കിൽ പെട്ടിരുന്നു.\nറേഡിയോ ജോക്കിയായി ദുബായിൽ 12 വർഷം ജോലി ചെയ്തതിനു ശേഷമാണ് താരം അഭിനയം തന്റെ തട്ടകം ആക്കി എത്തിയത്. കുഞ്ഞനന്തന്റെ കട എന്ന മമ്മൂട്ടി ചിത്രത്തിലൂടെ അഭിനയരംഗത്തേക്ക് ചുവട് ഉറപ്പിച്ച താരം പുണ്യാളൻ അഗർബത്തീസ്, ലൂസിഫർ തുടങ്ങി മികച്ചതും സ്ട്രോങ്ങുമായ ചില കഥാപാത്രങ്ങൾക്ക് ജീവൻ നൽകിയിട്ടുണ്ട്.\nതാരം പങ്കു വച്ച പുതിയ ചിത്രങ്ങൾ ആണ് ഇപ്പോൾ തരംഗം. കറുത്ത സാരിയിൽ മനോഹരം ആയി ആണ് താരം ചിത്രത്തിൽ എത്തിയത്. ചിത്രത്തിൽ താരം അതീവ സുന്ദരി ആണ്. അദ്‌നാൻ എ അബ്ബാസാണ് ചിത്രങ്ങൾ ക്യാമറയിൽ പകർത്തിയത് . ഏഴ് വർഷങ്ങൾക്ക് മുൻപാണ് താൻ ആദ്യമായി ഈ സാരി ഉടുത്തതെന്ന് താരം ചിത്രത്തിൽ കൂടെ പറഞ്ഞിട്ടുണ്ട് .\nബിഗ്‌ബോസ്സിൽ പോകാൻ ഒന്നും ഞങ്ങൾക്ക് സമയമില്ല..!! ദിയയും ഇഷാനിയും


മ്യാന്‍മറില് കണ്ണുവെച്ച് ഭീകരർക്ക് പിന്തുണയുമായി ചൈന; അന്താരാഷ്ട്ര സഹായം തേടി മ്യാന്‍മര് | China|Myanmar|China Myanmar\nചൈനയുടെ നീക്കത്തിനെതിരെ മ്യാന്‍മര് അന്താരാഷ്ട്ര സഹായം തേടിയിരിക്കുകയാണ്.\nJul 2, 2020, 07:22 pm IST\nനായ്പിതോ: ചൈനക്കെതിരെ ഗുരുതര ആരോപണവുമായി മ്യാന്‍മര്. രാജ്യത്തെ ഭീകരവാദികളെ ചൈന ആയുധങ്ങള് നല്‍കി സഹായിക്കുകയാണെന്ന് മ്യാന്‍മര് ആരോപിച്ചു. ഇതിനു പിന്നാലെ ചൈനയുടെ നീക്കത്തിനെതിരെ മ്യാന്‍മര് അന്താരാഷ്ട്ര സഹായം തേടിയിരിക്കുകയാണ്. ഭീകരര്‍ക്ക് ചില ‘ശക്തികള്’ വലിയ പിന്തുണ നല്‍കുന്നതായി മ്യാന്‍മര് സീനിയര് ജനറല് മിന് ഔങ് ഹ്‌ളെയിങ് പറഞ്ഞു. ഒരു പ്രമുഖ റഷ്യന് മാദ്ധ്യമത്തിന് നല്‍കിയ അഭിമുഖത്തിലാണ് അദ്ദേഹം ഇക്കാര്യം വ്യക്തമാക്കിയത്.\nഅരക്കന് റോഹിന്‍ഗ്യ സാല്‍വേഷന് ആര്‍മി(എആര്‍എസ്‌എ), അരക്കന് ആര്‍മി(എഎ) എന്നിവയാണ് മ്യാന്‍മറിലെ പ്രധാന ഭീകര സംഘടനകള്. ചൈനയുമായി അതിര്‍ത്തി പങ്കിടുന്ന മ്യാന്‍മറിലെ രാഖിന് എന്ന സംസ്ഥാനത്താണ് ഇവ പ്രവര്‍ത്തിക്കുന്നത്. അരക്കന് ആര്‍മിയെ ഒരു വിദേശ രാജ്യമാണ് സഹായിക്കുന്നതെന്ന് മ്യാന്‍മറിലെ സായുധ സേന തലവന് വ്യക്തമാക്കി. മ്യാന്‍മറിന്റെ അയല് രാജ്യമായ ചൈനക്കെതിരെയാണ് അദ്ദേഹം ഗുരുതരമായ ആരോപണം ഉന്നയിച്ചത്.\nടിബറ്റിനു പിന്നാലെ മ്യാന്‍മറിനേയും തങ്ങളുടെ നിയന്ത്രണത്തിലാക്കാനുള്ള ശ്രമത്തിന്റെ ഭാഗമായാണ് ചൈന ഭീകര സംഘടനകള്‍ക്ക് സഹായം നല്‍കുന്നതെന്നാണ് റിപ്പോര്‍ട്ട്. എന്നാല് മ്യാന്‍മറിന്റെ ആരോപണങ്ങള് ചൈന നിഷേധിച്ചു. എആര്‍എസ്‌എക്ക് മാത്രം 500 റൈഫിളുകള്, 30 മെഷീന് ഗണ്ണുകള്,70,000 റൗണ്ട് വെടിയുണ്ടകള്, വലിയ ശേഖരം ഗ്രനേഡുകള് എന്നിവയാണ് ചൈന എത്തിച്ചിരിക്കുന്നത്. മ്യാന്‍മാര് തീരമായ മോനാഖാലി വഴിയാണ് ചൈന ആയുധം അരക്കന്-രോഹിംഗ്യന് ഭീകരര്‍ക്ക് എത്തിച്ചതെന്നാണ് സൂചന.\nഎന്നാല്, ഇതാദ്യമായല്ല മ്യാന്‍മര് ചൈനക്കെതിരെ ആരോപണം ഉന്നയിക്കുന്നത്. കഴിഞ്ഞ വര്‍ഷം നവംബറില് നിരോധിത സംഘടനയായ താങ് നാഷണല് ലിബറേഷന് ആര്‍മിയുടെ ഒളിത്താവളം മ്യാന്‍മര് സൈന്യം തകര്‍ത്തിരുന്നു. അന്ന് 70,000 മുതല് 90,000 യുഎസ് ഡോളര് വരെ വിലമതിക്കുന്ന യുദ്ധോപകരണങ്ങള് കണ്ടെത്തിയിരുന്നു. ഈ ആയുധങ്ങള് ചൈനയുടേതാണെന്നാണ് അന്ന് മ്യാന്‍മര് കണ്ടെത്തിയത്.\nChina Myanmar China Myanmar\nകുവൈത്തില് ഇന്ന് 919 പേര്‍ക്ക് കൂടി കോവിഡ് സ്ഥിരീകരിച്ചു, ഒരു മരണം\nപാകിസ്ഥാന് കൂടുതൽ യുദ്ധോപകരണങ്ങൾ നൽകും: സഹായവുമായി ചൈന\nപാക് വ്യോമസേനയുടെ വിമാനങ്ങള് തകര്‍ന്നു വീഴുന്നത് തുടര്‍ക്കഥയാകുന്നു\nSep 23, 2021, 04:47 pm IST\nഇന്ത്യ- ചൈന അതിർത്തിയിൽ ചൈനയുടെ 10 വ്യോമതാവളങ്ങൾ\nSep 22, 2021, 08:21 am IST


K sudhakaran dharmadam\nമുഖ്യമന്ത്രിക്കെതിരെ ധര്‍മടത്ത് മത്സരിക്കാന് തയാറെന്ന് കെ. സുധാകരന്\nപ്രാദേശിക നേതാക്കളും പ്രവര്‍ത്തകരും ഇക്കാര്യം തന്നോട് ആവശ്യപ്പെട്ടുവെന്നും സുധാകരന് വ്യക്തമാക്കി\nPublished on : 17 Mar, 2021 , 4:03 pm\nകണ്ണൂര്: മുഖ്യമന്ത്രി പിണറായി വിജയനെതിരെ ധര്‍മടത്ത് മത്സരിക്കാന് തയാറാണെന്ന് കെപിസിസി വര്‍ക്കിംഗ് പ്രസിഡന്‍റും എംപിയുമായ കെ. സുധാകരന്. പ്രാദേശിക നേതാക്കളും പ്രവര്‍ത്തകരും ഇക്കാര്യം തന്നോട് ആവശ്യപ്പെട്ടുവെന്നും സുധാകരന് വ്യക്തമാക്കി.\nഹൈക്കമാന്‍ഡ് ആവശ്യപ്പെട്ടാല് മത്സരിക്കാന് തായാറാണ്. ഇക്കാര്യത്തില് ഉമ്മന്‍ചാണ്ടിയുമായി സംസാരിച്ചുവെന്നും അദ്ദേഹം കൂട്ടിച്ചേര്‍ത്തു.\nഫോര്‍വേര്‍ഡ് ബ്ലോക്കിന് നല്‍കിയിരുന്ന ധര്‍മ്മടം സീറ്റ് കോണ്‍ഗ്രസ് തിരിച്ചെടുത്തങ്കിലും അവിടെ സ്ഥാനാര്‍ത്ഥിയെ കണ്ടെത്താന് പാര്‍ട്ടി നേതൃത്വത്തിന് ഇതുവരെയും കഴിഞ്ഞിട്ടില്ല. കോണ്‍ഗ്രസ് മത്സരിക്കുന്ന മറ്റു മണ്ഡലങ്ങളിലെ സ്ഥാനാര്‍ത്ഥികളെയെല്ലാം കഴിഞ്ഞ ദിവസത്തോടെ പ്രഖ്യാപിച്ചിരുന്നു.\nമുഖ്യമന്ത്രിക്കെതിരെ സ്വതന്ത്ര സ്ഥാനാര്‍ത്ഥിയായി മത്സരിക്കുന്ന വാളയാര് പെണ്‍കുട്ടികളുടെ അമ്മയ്ക്ക് പിന്തുണ നല്‍കാന് യു.ഡി.എഫ് ആലോചിക്കുന്നതായ വാര്‍ത്തകള് പുറത്തുവന്നിരുന്നു. എന്നാല് വാളയാര് പെണ്‍കുട്ടികളുടെ അമ്മയെ യു.ഡി.എഫ് പിന്തുണക്കുകയാണെങ്കില് വിമതനായി മത്സരിക്കുമെന്ന് വ്യക്തമാക്കി ഡി.സി.സി ജനറല് സെക്രട്ടറി സി. രഘുനാഥ് രംഗത്തെത്തിയിരുന്നു.


ലൂയിസ് ഗ്ലിക്ക്: വാക്കിനെ പിന്തുടരുന്ന കവി’വാക്ക് ഞാനാകുന്നു’ – മദന് ബാബു – Ezhuthu\nലൂയിസ് ഗ്ലിക്ക്: വാക്കിനെ പിന്തുടരുന്ന കവി’വാക്ക് ഞാനാകുന്നു’ – മദന് ബാബു\n(ഈ വര്‍ഷത്തെ സാഹിത്യ നോബല് ജേതാവ് ലൂയിസ് ഗ്ലിക്കിന്റെ കാവ്യവഴികള്)\nകവിത, ലൂയിസ് ഗ്ലിക്കിന് ആത്മസംവേദനമാണ്, ആത്മസഞ്ചാരവുമാണ്. സ്വത്വവും സത്തയും ദു:ഖവും ഏകാന്തതയും മരണവും മാലാഖമാരുമെല്ലാം വിഷയമായ സ്വന്തം കവിതകൊണ്ട് ഗ്ലിക്ക് തന്നോടുതന്നെ സംസാരിക്കുകയാണ്. അതിനാല്, ലൂയിസ് ഗ്ലിക്കിന്റെ എഴുത്തുകള് ‘ആത്മകഥാംശ’മുള്ളവയല്ല മറിച്ച് ‘ആത്മകവിതാംശ’മുള്ളവയാണ്. അക്ഷരങ്ങളിലെ ആഴമാര്‍ന്ന ഈ ആത്മാംശങ്ങളെയാണ് ലോകം ഇത്തവണ നൊബേല് സമ്മാനം നല്കി ആദരിച്ചത്. ഏറ്റവും സത്യസന്ധമായ ആത്മഭാഷണങ്ങള് ഏറ്റവും സുതാര്യമായ ബഹിര് ഭാഷണങ്ങളുമാണല്ലോ.\nസാഹിത്യം, വിശേഷിച്ച്, കവിത അനുദിനം സംവേദനാത്മകമാകുന്ന ഒരു കാലഘട്ടത്തില് കവിതയില് മാത്രം ജീവിച്ച ഒരെഴുത്തുകാരി നൊബേല് സമ്മാനിതയാകുന്നത് അങ്ങേയറ്റം അര്‍ത്ഥവത്താണ്. അരനൂറ്റാണ്ടിലേറെ നീണ്ട എഴുത്തുജീവിതത്തിനിടെ 12 കവിതാ സമാഹാരങ്ങളും കവിതയെ സംബന്ധിച്ച രണ്ടു ലേഖന സമാഹാരങ്ങളുമാണ് ലൂയിസ് ഗ്ലിക്കിന്റേതായി പുറത്തുവന്നത്. അതേക്കുറിച്ച് ഗ്ലിക്ക് ഒരിക്കല് പറഞ്ഞത്, ‘പുസ്തകമാകും വരെ കവിതകള് പരിചിതമായ ഒരു ചെറിയ സൗഹൃദവലയത്തില് മാത്രമാണ് വായിക്കപ്പെടുന്നത്. അത് സന്തോഷകരമാണ്. പക്ഷേ, പുസ്തകമായിക്കഴിഞ്ഞാല് ലോകം അതിനെ തട്ടിയെടുത്തതുപോലെയാണ്. ഓരോ പുസ്തകം പുറത്തിറങ്ങുമ്പോഴും ആ ഭയവും സംഭ്രമവുമുണ്ട്”.\nകവിത ഗ്ലിക്കിനെ സംബന്ധിച്ച് അത്രയേറെ സ്വകാര്യമായ സര്‍ഗവ്യവഹാരമാണ്. കവിതയെ തന്നിലേക്കിങ്ങനെ ചേര്‍ത്തുപിടിക്കുമ്പോഴും ഗ്ലിക്കിന്റെ കവിതകളിലൊന്നും ‘ഞാന്’ ഒരു ശ്രദ്ധേയവിഷയമോ വസ്തുവോ അല്ല. തന്നെ, കവിതയില്‍നിന്നും തന്നില്‍നിന്നും അകറ്റിനിര്‍ത്തുന്ന രചനാരീതിയാണ് ലൂയിസ് ഗ്ലിക്കിന്റേത്. ആദ്യകാലത്തിറങ്ങിയ സമാഹാരങ്ങളിലെ കവിതകള് പരാജയപ്പെട്ട പ്രണയങ്ങളുടെ അനന്തരഫലമനുഭവിക്കുന്ന മനുഷ്യരെയും ദുരന്തപൂര്‍ണമായ വൈവാഹിക ജീവിതപരിസരങ്ങളെയും അസ്തിത്വപരമായ നിരാശകളെയും പ്രതിഫലിപ്പിക്കുന്നവയാണെങ്കില്, പില്ക്കാല കവിതകളിലെ കാമ്പ്, മനുഷ്യസത്ത അഭിമുഖീകരിക്കുന്ന പീഡകളാണ്. കുട്ടിക്കാലത്ത്കേട്ട ഗ്രീക്ക് മിത്തുകളും തത്ത്വചിന്താപരമായ കഥകളും ഗ്ലിക്കിന്റെ പില്ക്കാല വരികളെ സ്വാധീനിച്ചിട്ടുണ്ട്. ‘കുട്ടിയായിരിക്കുമ്പോള് ഒരിക്കലേ നമ്മളീ ലോകത്തെ നോക്കിക്കാണുന്നുള്ളൂ, പിന്നീടുള്ളതെല്ലാം അതിന്റെ ഓര്‍മയാണെന്ന്’ ഗ്ലിക്ക് പറയുന്നത് ഈ പശ്ചാത്തലത്തിലാവണം.\n1943ല് ന്യൂയോര്‍ക്ക് നഗരത്തിലാണ് ലൂയിസ് എലിസെബത്ത് ഗ്ലിക്ക് എന്ന ലൂയിസ് ഗ്ലിക്ക് ജനിച്ചത്. പിതാവ് ബിസിനസ്സുകാരനായ ഡാനിയല് ഗ്ലിക്കിന്റെ അച്ഛനമ്മമാര് ഹംഗറിയില് നിന്നുള്ള ജൂതകുടിയേറ്റക്കാരായിരുന്നു. അമ്മ ബിയാട്രിസ് റഷ്യന് ജൂതകുടുംബാംഗവും. അനാരോഗ്യംമൂലം ഗ്ലിക്കിന് കുട്ടിക്കാലവും വിദ്യാഭ്യാസവുമൊന്നും സുഖകരമായിരുന്നില്ല. ഗ്ലിക്ക് ജനിക്കും മുമ്പേ മരിച്ചുപോയ സഹോദരിയുടെ ഓര്‍മ വീട്ടിലേവരെയും പിന്തുടര്‍ന്നിരുന്നെങ്കിലും ഗ്ലിക്കിനെയാണ് അതേറെ സ്വാധീനിച്ചത്. ആ മാനസികാഘാതത്താലും അനാരോഗ്യത്താലും അക്കാദമികപഠനം പൂര്‍ത്തിയാക്കാന് ലൂയിസ് ഗ്ലിക്കിന് കഴിഞ്ഞില്ല. ഈ വ്യഥകളെ മറികടക്കാനുള്ള മരുന്നായിരുന്നു ആദ്യകാലത്ത് ലൂയിസ് ഗ്ലിക്കിന് കവിതയെഴുത്ത്. പിന്നീടത് ആത്മാന്വേഷണത്തിന്റെ അനുസ്യൂത ബലിയായി. ലൂയിസ് ഗ്ലിക്ക് ഇന്ന് അമേരിക്കന് കവിതയുടെ ആധികാരിക മുഖമാണ്, അമേരിക്കയുടെ ആസ്ഥാന (Poet Laureate) കവിയുമാണ്.\nആത്യന്തികമായി, വാക്കിനെ പിന്തുടരുന്ന കവിയാണ് ലൂയിസ് ഗ്ലിക്ക്. അതുകൊണ്ടുതന്നെ, ഘടനയില്, ചെറുവാക്യങ്ങളുടെ ചെറുസംഘങ്ങളാണ് ഗ്ലിക്കിന്റെ കവിതകളധികവും. കാഫ്കയുടെ കഥകളിലെപ്പോലുള്ള ചെറുവാക്യങ്ങള്. നാട്ടുകവലകളിലെ നേരസ്ഥരായ മനുഷ്യരെപ്പോലെ കാഴ്ചയില് ലളിതമാണവ. പക്ഷേ, ആ നാട്ടുമനുഷ്യരെപ്പോലെതന്നെ ആ നേര്‍പദങ്ങളൊക്കെയും വലിയ ജീവിതാനുഭവങ്ങളെ അകംകൊള്ളുന്നുണ്ട്. ഒരു ആശയമായല്ല, മറിച്ച് ഒരു വാക്കോ, വാക്യമോ ആയാണ് കവിത തന്റെ മനസ്സില് നാമ്പിടുന്നതെന്ന് ഒരഭിമുഖത്തില് ഗ്ലിക്ക് പറഞ്ഞിട്ടുണ്ട്. ഒരു വാക്കില് മനസ്സ് കൊരുത്താല് പിന്നെ ആ വാക്കിനെ പിന്തുടരുകയാണ് കവി.


വെള്ളം സൃഷ്ടിച്ച നാഥന്റെ മുന്നില് ധ്യാനാത്മകമായി കഴിയേണ്ട സന്ദര്‍ഭമാണ് മഴ ധാരാളമായി ലഭിക്കുന്ന ഈ കാലം. രണ്ടു കണിക ഹൈഡ്രജനും ഒരു കണിക ഓക്‌സിജനും ചേര്‍ന്നുണ്ടാകുന്നത് എന്ന് ശാസ്ത്രം പറയുന്ന ജലം ഒരു മഹാത്ഭുതം തന്നെയാണ്. സൃഷ്ടികര്‍ത്താവിന്റെ സൃഷ്ടിവൈഭവം തെളിയിക്കാന് മറ്റൊന്നും വേണ്ടതില്ല. ലോകത്ത് മനുഷ്യന് എന്തൊക്കെ വിഭവങ്ങള് ലഭിക്കുന്നുണ്ടോ അതൊക്കെ അന്തിമവിശകലനത്തില് ആകാശത്തുനിന്ന് വര്‍ഷിക്കപ്പെടുന്ന മഴയെ ആശ്രയിച്ചിരിക്കുന്നു. ഖുര്‍ആന് പറയുന്നു: 'അവനാണ് നിങ്ങള്‍ക്ക് തന്റെ ദൃഷ്ടാന്തങ്ങള് കാണിച്ചുതന്നത്. ആകാശത്തുനിന്ന് അവന് നിങ്ങള്‍ക്ക് അന്നം ഇറക്കിത്തരുന്നു' (40:13).\n'കാര്‍മുകിലില്‍നിന്ന് കുത്തിയൊഴുകും വെള്ളമിറക്കി. അതുവഴി ധാന്യവും ചെടികളും ഉല്‍പാദിപ്പിക്കാന് ഇടതൂര്‍ന്ന തോട്ടങ്ങളും' (78:14-16).\nജപ്പാന് ശാസ്ത്രജ്ഞനായ മസറു ഇമോട്ടോ (ങമമെൃൗ ഋാീീേ) 15 വര്‍ഷങ്ങളെടുത്ത്5വാള്യങ്ങളിലായി തയാറാക്കിയ 'മെസേജ് ഫ്രം വാട്ടര്' എന്ന ഗ്രന്ഥത്തില് അദ്ദേഹം കണ്ടെത്തിയ വെള്ളത്തിന്റെ മഹാത്ഭുതങ്ങളെക്കുറിച്ച് വിവരിക്കുന്നുണ്ട്. വെള്ളത്തിന് ചിന്തിക്കാനും വികാരങ്ങള് പ്രകടിപ്പിക്കാനും കഴിവുണ്ടെന്നും ആകാശത്തുനിന്നും വീഴുന്ന ഓരോ മഞ്ഞുതുള്ളിയും വ്യത്യസ്തമാണെന്നും അദ്ദേഹം നിരീക്ഷിക്കുന്നു.\nജീവജാലങ്ങള്‍ക്ക് വാസയോഗ്യമാക്കി ഭൂമിയെ നിലനിര്‍ത്താനും ചൂട് ക്രമീകരിക്കാനും ഭൂമിയുടെ മുക്കാല് ഭാഗവും വെള്ളമാക്കിയാണ് അല്ലാഹു സംവിധാനിച്ചത്. അതുകൊണ്ടാണ് ഭൂമിയെ നാം നീലഗോളം (ആഹൗല ജഹമില)േ എന്ന് വിളിക്കുന്നത്. ജലചംക്രമണത്തെക്കുറിച്ച് പഠിക്കുന്നവര്‍ക്കറിയാം ഭൂമിയിലെ വെള്ളം നീരാവിയായി ആകാശത്തേക്കുയര്‍ത്തപ്പെടുന്ന പ്രക്രിയ. ഏത് മലിന ജലത്തെയും ശുദ്ധീകരിച്ച അവസ്ഥയിലാണ് ആകാശത്തേക്കുയര്‍ത്തുന്നത്. അല്ലെങ്കില് മേഘമായി പെയ്തിറങ്ങുന്ന മഴ എത്ര മലിനമായിരിക്കും?\nജനനം മുതല് മരണം വരെ മാത്രമല്ല മരണാനന്തര ജീവിതത്തിലും ജലത്തിന് മനുഷ്യ ജീവിതവുമായി അഭേദ്യമായ ബന്ധമുള്ളതായി വിശുദ്ധ ഖുര്‍ആന് നമ്മെ ഉണര്‍ത്തുന്നു. ജീവന്റെ ഉറവിടം വെള്ളമാണെന്ന് അല്ലാഹു പ്രഖ്യാപിക്കുന്നു: 'ആകാശങ്ങളും ഭൂമിയും പരസ്പരം ഒട്ടിച്ചേര്‍ന്നവയായിരുന്നു. എന്നിട്ട് നാമവയെ വേര്‍പ്പെടുത്തി. വെള്ളത്തില്‍നിന്ന് ജീവനുള്ള എല്ലാ വസ്തുക്കളെയും സൃഷ്ടിച്ചു' (21:30). 'അല്ലാഹുവിന്റെ സിംഹാസനം വെള്ളത്തിനു മീതെയാണെന്നും നാം പഠിപ്പിക്കപ്പെട്ടു' (11:7).\nസ്വര്‍ഗമാകട്ടെ താഴ്ഭാഗങ്ങളിലൂടെ അരുവികള് ഒഴുകുന്ന തോട്ടങ്ങളാല് അലംകൃതമാണ്. ഭൂമിയുടെ ഒത്ത നടുക്ക് മക്കാ മണലാരണ്യത്തില് ഒരു ഉത്തമ സംസ്‌കൃതിക്ക് അല്ലാഹു തുടക്കം കുറിച്ചത് സംസം എന്ന ലോകം കണ്ട മഹാത്ഭുതമായ, ശാസ്ത്രലോകത്തെ ഞെട്ടിച്ചുകൊണ്ടിരിക്കുന്ന നീരുറവ നല്‍കിക്കൊണ്ടാണ്.\nവിശ്വാസിയുടെ ജീവിതത്തില് ജലത്തിന് അഭേദ്യമായ ബന്ധം\nവൃത്തിയുടെ ആധാരമാണ് ജലം. വിശ്വാസത്തിന്റെ പാതിയാണ് വൃത്തി എന്നാണ് പ്രവാചകന്(സ) അനുചരന്മാരെ പഠിപ്പിച്ചത്. ദൈവവുമായുള്ള വിശ്വാസിയുടെ ബന്ധത്തിന് ഒഴിച്ചുകൂടാനാവാത്ത ഒന്നാണ് വെള്ളം. നാഥന്റെ മുന്നില് നമസ്‌കാരമാകുന്ന അഭിമുഖ സംഭാഷണത്തിലേര്‍പ്പെടുമ്പോഴെല്ലാം അംഗശുദ്ധി നിര്‍ബന്ധമാണ്. ശരീരഭാഗങ്ങളിലൂടെ വുദൂ ചെയ്ത വെള്ളം ഇറ്റിവീഴുമ്പോള് ആ ഭാഗത്തെ പാപങ്ങള് പൊറുക്കപ്പെടുന്നു. അഞ്ചു നേരത്തെ നമസ്‌കാരത്തെ വീടിന് മുന്നിലൂടെ ഒഴുകുന്ന നദിയില്‍നിന്ന് അഞ്ചു തവണ കുളിക്കുന്നതിനോടാണ് ഉപമിച്ചത്. കുളി നിര്‍ബന്ധമാകുന്ന സന്ദര്‍ഭങ്ങളും വിശ്വാസിക്കുണ്ട്. ദാഹിക്കുന്ന മനുഷ്യര്‍ക്ക് മാത്രമല്ല, പക്ഷിമൃഗാദികള്‍ക്കും വൃക്ഷലതാദികള്‍ക്കും വെള്ളം നല്‍കുന്നത് പ്രതിഫലാര്‍ഹമായ ദാനമായിട്ടാണ് പഠിപ്പിക്കപ്പെട്ടിട്ടുള്ളത്. നായക്ക് വെള്ളം നല്‍കിയതിന്റെ പേരില് സ്വര്‍ഗാവകാശിയായ മനുഷ്യന്റെ കഥ പ്രവാചകന് വിവരിച്ചത് അതിനു വേണ്ടിയാണ്.\nജലത്തിന് അറബി ഭാഷയില് ഉപയോഗിക്കുന്ന 'മാഅ്' എന്ന പദം 63 തവണ ഖുര്‍ആനില് വന്നിട്ടുണ്ട്. അല്ലാഹുവിന്റെ സൃഷ്ടിവൈഭവവും പ്രതാപവും വിളിച്ചോതാന് പലയിടത്തും വെള്ളത്തിന്റെ സൃഷ്ടിപ്പ് എടുത്തു പറയുന്നു. 'നാം മാനത്തുനിന്ന് നിശ്ചിത തോതില് വെള്ളം വീഴ്ത്തി. അതിനെ ഭൂമിയില് തങ്ങിനില്‍ക്കുന്നതാക്കി. അതു വറ്റിച്ചുകളയാനും നമുക്കു കഴിയും. അങ്ങനെ ആ വെള്ളം വഴി നിങ്ങള്‍ക്ക് ഈത്തപ്പനകളുടെയും മുന്തിരിവള്ളിയുടെയും തോട്ടങ്ങള് വളര്‍ത്തിത്തന്നു' (23: 18,19).\nവിശുദ്ധ ഖുര്‍ആന് അവതരണം തന്നെയും ആകാശത്തുനിന്ന് ജലം വര്‍ഷിക്കപ്പെടുന്നതുപോലെയായിരുന്നു. നന്മക്കു വേണ്ടി ദാഹിക്കുന്ന മനുഷ്യര്‍ക്ക് അത് തീര്‍ഥജലമായി. വേണ്ടപ്പോള് വേണ്ട അളവില് സമയമെടുത്ത് 23 വര്‍ഷക്കാലം കൊണ്ട് ആ ദിവ്യഗ്രന്ഥം പെയ്തിറങ്ങിയപ്പോള് മരുഭൂമിയില് ഒരു മലര്‍വാടി തന്നെ അബൂബക്‌റിന്റെയും ഉമറിന്റെയും ഖദീജയുടെയും ആഇശയുടെയുമൊക്കെ രൂപത്തില് വളര്‍ന്നുവന്നു. ലോകമാകെ ആ സുഗന്ധം വ്യാപിക്കുകയും ചെയ്തു. ഇന്നും നിര്‍ജീവമായ ഭൂമിയെ വെള്ളം എങ്ങനെയാണോ ജീവന് കൊണ്ട് നിറക്കുന്നത് അതുപോലെ നിര്‍ജീവമായ ഹൃദയങ്ങളെ സജീവമാക്കുകയാണ് ഖുര്‍ആന് ചെയ്യുന്നത്. ജീവന് നിലനിര്‍ത്തുന്നതില് ജലം അനിവാര്യമാണോ അതേ അനിവാര്യത ജീവിതസംസ്‌കാരം നിലനിര്‍ത്തുന്നതില് ദിവ്യബോധനത്തിനുണ്ട്.\nമഴയില്ലാത്ത അവസ്ഥ അല്ലാഹുവിന്റെ കോപത്തിന്റെയും ശിക്ഷയുടെയും ലക്ഷണമാണ്. അതിനാല്‍തന്നെ മഴക്കുവേണ്ടിയുള്ള പ്രാര്‍ഥന പശ്ചാത്താപത്തില്‍നിന്ന് തുടങ്ങണം. കാരണം അതിന്റെ കാരണക്കാരന് മനുഷ്യനാണ്. 'മനുഷ്യകരങ്ങളുടെ പ്രവര്‍ത്തനഫലമായി കരയിലും കടലിലും കുഴപ്പം പ്രകടമായിരിക്കുന്നു. അവര് ചെയ്തുകൂട്ടിയതില് ചിലതിന്റെയെങ്കിലും ഫലം ഇവിടെ വെച്ചു തന്നെ ആസ്വദിപ്പിക്കാനാണത്. അവര് ഒരുവേള നന്മയിലേക്കു മടങ്ങിയെങ്കിലോ?' (30:41).\nഎന്തൊരു ചൂട് എന്ന് വിലപിക്കുകയല്ല, അറിഞ്ഞും അറിയാതെയും ദൈവകോപത്തിനിരയാവുന്ന രീതിയിലുള്ള എല്ലാ ചെയ്തികള്‍ക്കും പൊറുക്കലിനെ തേടിക്കൊണ്ട് ദിവ്യകാരുണ്യത്തിന്റെ വാതിലില് മുട്ടുന്നതാണ് കരണീയം. നൂഹ് നബി അല്ലാഹുവിന് നല്‍കുന്ന നിവേദനം കാണുക:\n'ഞാന് ആവശ്യപ്പെട്ടു: നിങ്ങള് നിങ്ങളുടെ നാഥനോട് മാപ്പിനപേക്ഷിക്കുക. അവന് ഏറെ പൊറുക്കുന്നവനാണ്. അവന് നിങ്ങള്‍ക്ക് ധാരാളം മഴ വീഴ്ത്തിത്തരും. സമ്പത്തും സന്താനങ്ങളും കൊണ്ട് നിങ്ങളെ സഹായിക്കും. നിങ്ങള്‍ക്ക് തോട്ടങ്ങളുണ്ടാക്കിത്തരും. അരുവികളൊരുക്കിത്തരും'(71;10,11). ഈ അഭ്യര്‍ഥന നിരസിച്ചവരെ അനുഗ്രഹമാകേണ്ട അതേ ജലംകൊണ്ട് അല്ലാഹു നശിപ്പിച്ചത് നമുക്കറിയാം.\nഹൂദ് നബിയും ഇക്കാര്യം സ്വന്തം ജനതയെ ഉദ്‌ബോധിപ്പിച്ചതായി കാണാം: 'എന്റെ ജനമേ, നിങ്ങള് നിങ്ങളുടെ നാഥനോട് മാപ്പിരക്കുക. പിന്നെ അവങ്കലേക്ക് പശ്ചാത്തപിച്ചു മടങ്ങുക. എങ്കിലവന് നിങ്ങള്‍ക്ക് മാനത്തുനിന്ന് വേണ്ടുവോളം മഴ വീഴ്ത്തിത്തരും' (11:52).\nഔഷധം പോലെ സൂക്ഷിച്ച് ശ്രദ്ധിച്ച് ആവശ്യത്തിന് മാത്രം വെള്ളം ഉപയോഗിക്കാനാണ് ഖുര്‍ആന് പഠിപ്പിക്കുന്നത്. 'ആദം സന്തതികളേ, നിങ്ങള് നിങ്ങളുടെ അലങ്കാരങ്ങളണിയുക. തിന്നുകയും കുടിക്കുകയും ചെയ്യുക. എന്നാല് അമിതമാവരുത്' (7:31). ഒരു യാത്രക്കിടയില് നദിക്കരയില് ഇരുന്ന് വുദൂവെടുത്തുകൊണ്ടിരുന്ന സഅ്ദി(റ)ന്റെ അടുത്തേക്ക് എന്തോ ദുരന്തം സംഭവിച്ച മട്ടില് പ്രവാചകന്(സ) ഓടിവന്നതും 'ഇതെന്തൊരു ധൂര്‍ത്താണ് സഅ്‌ദേ?' എന്ന് ചോദിച്ചതും 'വുദൂവിലും ധൂര്‍ത്തോ' എന്ന് ചോദിച്ച സഅ്ദിനോട് 'ഒഴുകുന്ന നദിയില്‍നിന്നാണെങ്കിലും ആവശ്യത്തിനേ ഉപയോഗിക്കാവൂ' എന്ന് നബി(സ) പറഞ്ഞതും ചരിത്രപ്രസിദ്ധമാണല്ലോ. ഇതിനേക്കാള് മികച്ച സാമ്പത്തിക-പാരിസ്ഥിതിക അധ്യാപനം മറ്റെന്താണുള്ളത്?\nജലം പഠിപ്പിക്കുന്ന പാഠങ്ങള്\nജീവിതത്തിന് തുടക്കമുള്ളതുപോലെ തന്നെ ഒടുക്കവും ഉണ്ട്. ആകാശത്തുനിന്നും വര്‍ഷിക്കപ്പെടുന്ന മഴയില് മുളച്ചുപൊന്തുന്ന സസ്യലതാദികള് കൊടുംചൂടില് ഇല്ലാതാവുന്നതുപോലെ നമ്മുടെ ജീവിതവും ഒരു സുപ്രഭാതത്തില് ഏതെങ്കിലും രൂപത്തില് ഒടുങ്ങും.\n'ഐഹിക ജീവിതത്തിന്റെ ഉപമയിതാ: മാനത്തുനിന്നും നാം മഴപെയ്യിച്ചു. അതുവഴി ഭൂമിയില് സസ്യങ്ങള് ഇടകലര്‍ന്ന് വളര്‍ന്നു; മനുഷ്യര്‍ക്കും കന്നുകാലികള്‍ക്കും തിന്നാന്. അങ്ങനെ ഭൂമി അതിന്റെ ചമയങ്ങളണിയുകയും ചേതോഹരമാവുകയും ചെയ്തു. അവയൊക്കെ അനുഭവിക്കാന് തങ്ങള് കഴിവുറ്റവരായിരിക്കുന്നുവെന്ന് അതിന്റെ ഉടമകള് കരുതി. അപ്പോള് രാത്രിയോ പകലോ നമ്മുടെ കല്‍പന വന്നെത്തുന്നു. അങ്ങനെ നാമതിനെ നിശ്ശേഷം നശിപ്പിക്കുന്നു; ഇന്നലെ അവിടെ ഒന്നും തന്നെ ഉണ്ടായിരുന്നിട്ടില്ലാത്ത വിധം. ചിന്തിച്ചു മനസ്സിലാക്കുന്ന ജനതക്കുവേണ്ടിയാണ് നാം ഇവ്വിധം തെളിവുകള് വിശദീകരിക്കുന്നത്' (10:24).\nജീവിതത്തിന് ഒടുക്കമുള്ളതുപോലെ ഉയിര്‍ത്തെഴുന്നേല്‍പും ഉണ്ട്: ഖുര്‍ആന് സൂറത്തുന്നബഇല് ഉയിര്‍ത്തെഴുന്നേല്‍പ് ഉറപ്പായും സംഭവിക്കും എന്ന് സ്ഥാപിച്ചുകൊണ്ട് പറയുന്ന ചില കാര്യങ്ങളുണ്ട്. അവയില്‍പെട്ടതാണ്, 'കാര്‍മുകിലില്‍നിന്ന് കുത്തിയൊഴുകും വെള്ളമിറക്കി. അതുവഴി ധാന്യവും ചെടികളും ഉല്‍പാദിപ്പിക്കാന്. ഇടതൂര്‍ന്ന തോട്ടങ്ങളും. നിശ്ചയമായും വിധിദിനം സമയനിര്‍ണിതമാണ്' (78:14-17).\nവരണ്ടുണങ്ങിയ, ജീവന്റെ യാതൊരു അടയാളവും ഇല്ലാതിരുന്ന ഭൂമിയില്‍നിന്നും പുതുമഴക്ക് സസ്യലതാദികള് മുളച്ചുപൊന്തുന്നതുപോലെ ആദിപിതാവ് മുതല് മരിച്ച് മണ്ണോടു ചേര്‍ന്ന സകലമനുഷ്യരെയും പുനരുജ്ജീവിപ്പിക്കാനും രക്ഷാശിക്ഷകള് നടപ്പിലാക്കാനും പ്രതിഫല ദിനത്തിനുടയവനായ അല്ലാഹുവിന് കഴിയുക തന്നെ ചെയ്യും. ജലചംക്രമണം പോലെ ജീവിതത്തില്‍നിന്ന് മരണവും മരണത്തില്‍നിന്ന് ജീവിതവും സംഭവിക്കുക തന്നെ ചെയ്യും. 'തന്റെ അനുഗ്രഹത്തിന്റെ മുന്നോടിയായി സുവാര്‍ത്ത അറിയിക്കുന്ന കാറ്റുകളയക്കുന്നതും അവന് തന്നെ. അങ്ങനെ കാറ്റ് കനത്ത കാര്‍മേഘത്തെ വഹിച്ചുകഴിഞ്ഞാല് നാം ആ കാറ്റിനെ ഉണര്‍വറ്റു കിടക്കുന്ന ഏതെങ്കിലും നാട്ടിലേക്ക് നയിക്കുന്നു. അതുവഴി നാം അവിടെ മഴ പെയ്യിക്കുന്നു. അതിലൂടെ എല്ലായിനം പഴങ്ങളും ഉല്‍പാദിപ്പിക്കുന്നു. അവ്വിധം നാം മരിച്ചവരെ ഉയിര്‍ത്തെഴുന്നേല്‍പിക്കും. നിങ്ങള് കാര്യബോധമുള്ളവരായേക്കാം' (7:51).\nദിവ്യകാരുണ്യത്തെക്കുറിച്ച് നമ്മെ ഉണര്‍ത്തുകയും നാഥനോട് നന്ദിയുളളവരാവാന് പഠിപ്പിക്കുകയും ചെയ്യുന്നു:\n'നിങ്ങള് കുടിക്കുന്ന വെള്ളത്തെ കുറിച്ച് ചിന്തിച്ചുവോ? നിങ്ങളാണോ കാര്‍മുകിലില്‍നിന്ന് വെള്ളമിറക്കിയത്? അതോ നാമോ അതിറക്കിയവന്. നാം ഉദ്ദേശിച്ചിരുന്നുവെങ്കില് അതിനെ ഉപ്പുവെള്ളമാക്കി മാറ്റുമായിരുന്നു. എന്നിട്ടും നിങ്ങള് നന്ദി കാണിക്കാത്തതെന്ത്?' (56:68-70).\nനിര്‍മാണത്തിനും സംഹാരത്തിനും: ജീവന് അങ്കുരിപ്പിക്കാനും നിലനിര്‍ത്താനും പ്രാപ്തിയുളള അതേ ജലം തന്നെ പലപ്പോഴും ജീവജാലങ്ങളുടെ നാശത്തിനും ഹേതുവാകാറുണ്ട്. സൂനാമി മുതല് മഞ്ഞുമഴവരെ വിതച്ച നാശങ്ങള് ഉദാഹരണമാണ്. അതുപോലെ ഈ പ്രപഞ്ചത്തെ സൃഷ്ടിച്ചു പരിപാലിക്കുന്ന സൃഷ്ടികര്‍ത്താവിന് ഇതെല്ലാം ഏതു നിമിഷവും നശിപ്പിക്കാനും സാധിക്കും.\nനുരയും പതയും: ജലത്തില്‍നിന്ന് പൊന്തുന്ന നുരയും പതയും പെട്ടെന്ന് ശ്രദ്ധ പിടിച്ചുപറ്റുമെങ്കിലും അതിവേഗം നശിച്ചുപോകുന്നവയാണ്. അതുപോലെ മനുഷ്യര്‍ക്കിടയിലും നുരകളും പതകളും പൊന്തിവരാറുണ്ട്. എന്നാല് അവയൊക്കെ എത്ര ആകര്‍ഷകങ്ങളാണെങ്കിലും ക്ഷണികങ്ങളാണ്. ശാശ്വത നന്മ ശുദ്ധജലം പോലെ തെളിഞ്ഞതും ശാന്തവുമായ മനുഷ്യന്റെ അടിസ്ഥാന നന്മകളായ ലാളിത്യം, വിനയം, സല്‍സ്വഭാവം, സത്യസന്ധത തുടങ്ങിയവയാണ്. കാട്ടിക്കൂട്ടലുകള്‍ക്കും ജാഡകള്‍ക്കും അല്‍പായുസ്സേ ഉള്ളൂ. ജലം നമ്മോടാവശ്യപ്പെടുന്നത് ശുദ്ധജലമാവാനാണ്, നുരയും പതയുമാവാതിരിക്കാനാണ്. കാരണം, തെളിഞ്ഞ വെള്ളമുള്ളിടത്തേക്ക് ആളുകള് ഓടിയടുക്കും, അകന്നുപോവില്ല.\nഒഴുകുന്ന നദിയാവുക: സത്യവിശ്വാസിയുടെ ജീവിതം കെട്ടിക്കിടക്കുന്ന ജലംപോലെ ആകരുത്. കാരണം കെട്ടിക്കിടക്കുന്ന ജലം പെട്ടെന്ന് മലിനമായിത്തീരുന്നതുപോലെ നിഷ്‌ക്രിയരായി, പുതുതായി ഒന്നും പഠിക്കാതെ, പരീക്ഷിക്കാതെ ജീവിതം ചത്തതിനൊക്കുമേ ജീവിച്ചിരിക്കിലും എന്ന മട്ടില് തള്ളിനീക്കുന്നവര് പെട്ടെന്നു തന്നെ പലവിധ രോഗങ്ങള്‍ക്കും അടിമപ്പെട്ട് ഉള്ള കഴിവുകള് പോലും നശിച്ച് കുടുംബത്തിനും സമൂഹത്തിനും ഒരു ഭാരവും ശല്യവുമായിത്തീരും. ശരീരം മാത്രമല്ല, മനസ്സും ദുഷിക്കും. അതിനാല് ഉള്ള കഴിവുകള് ഉപയോഗപ്പെടുത്തുകയും പുതിയ പുതിയ മേഖലകള് കണ്ടെത്തുകയും പരിപോഷിപ്പിക്കുകയും ചെയ്യേണ്ടതുണ്ട്. കാലത്തിന്റെ ഒപ്പമല്ല കാലത്തിന് മുമ്പേ നടക്കാനാണ് ജലം മനുഷ്യനെ പഠിപ്പിക്കുന്നത്.\nവൈരുധ്യങ്ങളുടെ വിസ്മയകരമായ സങ്കലനം: രണ്ട് വൈരുധ്യങ്ങള് ചേര്‍ന്നാണ് ജലം എന്ന അത്ഭുതം ഉണ്ടാവുന്നത്. ഹൈഡ്രജനും ഓക്‌സിജനും. ഒന്ന് കത്തുന്നതും മറ്റൊന്ന് കത്താന് സഹായിക്കുന്നതുമാണ്. ഇതുപോലെ വൈരുധ്യങ്ങളുടെ സമന്വയമാണ് മനുഷ്യജീവിതം. വ്യത്യസ്ത പ്രകൃതക്കാരായ ആണും പെണ്ണും ചേരുംപടി ചേരുമ്പോഴാണ് സ്വഛസുന്ദരമായൊഴുകുന്ന ഒരു കുടുംബം ഉടലെടുക്കുന്നത്. ഓരോന്നും അവയുടെ പ്രകൃതം നിലനിര്‍ത്തല് ശരിയായ ഉല്‍പന്നം തന്നെ ലഭിക്കാന് അനിവാര്യമാണ്. ഒന്ന് മറ്റൊന്നിനെ പോലെയാവാന് ശ്രമിക്കുമ്പോള് അവിടെ സംഘര്‍ഷം ഉടലെടുക്കുന്നു. അ ുഹമരല ളീൃ ല്‌ലൃ്യ ീില മിറ ല്‌ലൃ്യ ീില ശി വേലശൃ ുഹമരല. ഇത് ജലത്തില്‍നിന്നും മനുഷ്യന് പഠിക്കേണ്ട സൂക്ഷ്മമായ പാഠമാണ്. രണ്ട് ഹൈഡ്രജന് കണികകള്‍ക്ക് പകരം ഒന്നോ മൂന്നോ ആയാല്, ഓക്‌സിജന് ഒരു കണികക്ക് പകരം രണ്ടോ മൂന്നോ ആയാല് ഈ സമന്വയത്തിലൂടെയുള്ള അത്ഭുതം സംഭവിക്കില്ല.\nബഹുമുഖത: ജലത്തിന് സ്വന്തമായി രൂപമോ ഗന്ധമോ ഇല്ല. പാത്രത്തിനനുസരിച്ച് രൂപമാറ്റം വരുത്താനും കൂടിച്ചേരുന്ന വസ്തുവിനനുസരിച്ച് രുചിയും ഗന്ധവും മാറ്റാനും കഴിയുന്നു. നല്ല വസ്തുക്കളുമായി കൂടുമ്പോള് നല്ല സുഗന്ധവും രുചിയും. ചീത്ത വസ്തുക്കളുമായാണ് കൂടിക്കലരുന്നതെങ്കില് നേരെ മറിച്ചും. ഇത് രണ്ടും മനുഷ്യന് പാഠമാണ്. ഏതു സാഹചര്യത്തിലും അവസ്ഥയിലും ഇണങ്ങിച്ചേര്‍ന്ന് ജീവിക്കാനും ഏതു തരം സഹജീവികള്‍ക്കും പ്രയോജനകരമാവാനും മനുഷ്യന് സാധിക്കണം. എന്നാല് അലിഞ്ഞുചേരേണ്ടത് നല്ല ആളുകളുമായാണ്. ഇല്ലെങ്കില് നമ്മുടെ സ്വഭാവത്തിലും ദോഷകരമായ മാറ്റങ്ങള് ഉണ്ടാവും. അരൂപിയാണ് ജലം. എന്നാല് നിര്‍വഹണത്തിനും സംഹാരത്തിനും കഴിവുള്ളത്. അല്ലാഹുവും അങ്ങനെ തന്നെ. ശക്തിയുടെ പ്രഭാവം നിര്‍ണയിക്കപ്പെടേണ്ടത് രൂപം, ഭാവം, ഗന്ധം ആദിയായവയെ അടിസ്ഥാനപ്പെടുത്തിയല്ല. രൂപമില്ലാതെ തന്നെ റബ്ബിനെ അറിയാനും പ്രാപിക്കാനും അനുഭവിക്കാനും കഴിയും.\nസ്വയം ശുദ്ധിയുള്ളവരാവുക: സ്വയം ശുദ്ധിയുള്ള വെള്ളത്തിനേ മറ്റുള്ളവരെ ശുദ്ധിയാക്കാന് കഴിയൂ. അതുപോലെ നാം സ്വയം ശുദ്ധിയുള്ളവരായാലേ സമൂഹത്തെ സംസ്‌കരിച്ചെടുക്കുക എന്ന ഉത്തമ മുസ്‌ലിമിന്റെ ഉത്തരവാദിത്തം ശരിയാംവണ്ണം നിര്‍വഹിക്കാന് കഴിയൂ.\nഫലങ്ങള് വ്യത്യസ്തം: ആകാശത്തുനിന്നും ഒരേപോലെ വര്‍ഷിക്കപ്പെട്ട മഴ ഭൂമിയുടെ വിവിധ പ്രദേശങ്ങളില് പതിക്കുമ്പോള് ഉണ്ടാവുന്ന ഫലം വ്യത്യസ്തം. ചിലയിടങ്ങളില് നല്ല ഫലം തരുന്ന സസ്യലതാദികള് മുളച്ചുപൊന്തുമ്പോള് വേറെ ചിലയിടങ്ങളില് അതേ വെള്ളം കെട്ടിനിന്ന് കൊതുകുകളും മറ്റും മുട്ടയിട്ട് പെരുകി ദുര്‍ഗന്ധം വമിക്കുന്ന ശല്യമായി മാറുന്നു. മറ്റു സ്ഥലങ്ങളിലാവട്ടെ വെറുതെ ഒഴുകിപ്പോകുന്നു. ഇതുപോലെയാണ് ദിവ്യബോധനം മനുഷ്യരില് പ്രവര്‍ത്തിക്കുന്നത്. ചിലര് അതില്‍നിന്ന് പാഠമുള്‍ക്കൊണ്ട് സ്വയം തന്നെ നല്ല ഫലം നല്‍കുന്ന ഒരു വന് വൃക്ഷത്തെപ്പോലെയാകുന്നു. വേറെ ചിലരാവട്ടെ നിഷേധികളായി മാറുന്നു. നല്ല കൃഷിക്ക് പാകപ്പെടുത്തി നല്ല മണ്ണ് അനിവാര്യമായതുപോലെ പാകപ്പെട്ട മനസ്സില് ദിവ്യവചനങ്ങള് പെയ്തിറങ്ങുമ്പോള് സല്‍ഫലങ്ങള് ഉണ്ടാവുന്നു.\nചില പ്രായോഗിക നിര്‍ദേശങ്ങള്\n1. Reduce, Reuse, Recycle എന്ന പാരിസ്ഥിതിക തത്വം വെള്ളത്തിന്റെ കാര്യത്തില് പാലിക്കുകയാണെങ്കില് വേനലില് നാമനുഭവിക്കുന്ന വരള്‍ച്ച നിയന്ത്രിക്കാന് കഴിയും. പാത്രം കഴുകുന്ന വെള്ളം, തുണി അലക്കുന്ന വെള്ളം, തുടക്കുന്ന വെള്ളം, വാഹനം കഴുകുന്ന വെള്ളം തുടങ്ങിയവ സൂക്ഷിച്ച് ശേഖരിച്ചാല് മറ്റാവശ്യങ്ങള്‍ക്ക് ഉപയോഗിക്കാം.\n2. മഴക്കുഴികള് ഉണ്ടാക്കല്, കിണര് റീചാര്‍ജിംഗ്, ഇറവെള്ളം ശേഖരിക്കല്, തെങ്ങ് പോലുള്ള വൃക്ഷങ്ങള്‍ക്ക് തടമെടുക്കല് തുടങ്ങിയവയിലൂടെ പെയ്തിറങ്ങുന്ന മഴവെള്ളം പരമാവധി ഭൂമിയില് ശേഖരിക്കുക.\n3. കൃഷി ആരാധനയാണെന്ന് മനസ്സിലാക്കി സാധ്യമാകുന്ന കാര്‍ഷിക വൃത്തികളില് ഏര്‍പ്പെടുക. ചെടികളും മരങ്ങളും പരമാവധി വെച്ചുപിടിപ്പിക്കുക. മൊത്തം അന്തരീക്ഷത്തില് മാറ്റമുണ്ടാകുമ്പോള് കൂടുതല് മഴ ലഭ്യമാകും. ലോകാവസാനം ഉറപ്പായിട്ടും കൈയിലുള്ള വൃക്ഷത്തൈ നടാന് പ്രവാചകന് പഠിപ്പിച്ചത് അതിനാണ്.\n4. വീട്ടില് ഒരു ജലനയം ഉണ്ടാക്കുകയും അത് എല്ലാ അംഗങ്ങളെയും ബോധ്യപ്പെടുത്തുകയും നടപ്പിലാക്കുന്നുണ്ട് എന്ന് ഉറപ്പുവരുത്തുകയും ചെയ്യുക. വെള്ളം ഉള്ളപ്പോഴും ഇല്ലാത്തപ്പോഴും വേനലിലും വര്‍ഷകാലത്തും അതൊരു ശീലമാക്കി മാറ്റണം. ജലദിനം, പരിസ്ഥിതി ദിനം തുടങ്ങിയ ആഘോഷങ്ങളില് പരിമിതപ്പെടുന്നതല്ല, എന്നും നിലനില്‍ക്കുന്ന ജീവിത പരിശീലനങ്ങളാണ് നാമും നമ്മുടെ കുട്ടികളും സ്വായത്തമാക്കേണ്ടത്.


ഒറിജിനൽ ലെതർ അറിഞ്ഞു വാങ്ങാം; ഫർണിച്ചർ വാങ്ങുമ്പോൾ കബളിപ്പിക്കപ്പെടാതിരിക്കാൻ ശ്രദ്ധിക്കേണ്ടത്! | interior special\nSaturday 01 February 2020 06:16 PM IST : By സ്വന്തം ലേഖകൻ\nSaturday 01 February 2020 06:16 PM IST\nഇന്റീരിയറിനു മോടി കൂട്ടാൻ ലെതറിന്റെ പ്രൗഢി ഒന്നു വേറെ തന്നെ. ഈടും മികവും സൗന്ദര്യവുമാണ് ലെതറിനെ സ്വീകാര്യമാക്കിയത്. അതുകൊണ്ടുതന്നെ വില അല്‍പം ഏറിയാലും ഗുണനേന്മ ഒട്ടും കുറയാതെ തിരഞ്ഞെടുക്കേണ്ടത് പ്രധാനമാണ്.\nചുരുങ്ങിയ വിലയ്ക്ക് ലെതര് എന്ന പരസ്യ വാചകം കണ്ടാല് ഉറപ്പിക്കുക, അതിൽ എന്തോ കള്ളമുണ്ടെന്ന്. കാരണം യ ഥാര്‍ഥ ലെതര് വാങ്ങാൻ അല്‍പം പണം മുടക്കിയേ പറ്റൂ, അതിന്റെ മെച്ചവുമുണ്ട്. പലപ്പോഴും ലെതര് എന്ന പേരില് വിപണിയിലെത്തുന്നത് ഒറിജിനലാകില്ല. യഥാര്‍ഥ ലെതർ തിരിച്ചറിയാന് ഇതാ ചില എളുപ്പ വഴികൾ.\nഒറിജിനൽ ലെതറിനെ അറിയാം\n∙ യഥാര്‍ഥ ലെതറിനു പുറത്തു കുറച്ചു വെള്ളം ഒഴിച്ചാൽ അ തു സാവധാനം ഉള്ളിലേക്ക് ഇറങ്ങി പോവും. എന്നാല് വ്യാജ ലെതറിന് പുറത്തു വെള്ളമൊഴിച്ചാൽ ഇങ്ങനെ സംഭവിക്കില്ല. ചില നിറവ്യതാസങ്ങള് രൂപപ്പെടുകയും ചെയ്യും.\n∙ പൂർണമായും മൃഗങ്ങളുടെ തൊലി കൊണ്ട് നിര്‍മിക്കുന്നതാണ് ലെതര്. അതിന്റെ എല്ലാ സംസ്കരണ പ്രക്രിയകൾക്കു ശേഷവും വരകളും കുറികളും അവശേഷിക്കും. എന്നാല് വ്യാജ ലെതറിന് പുറത്തുള്ള വരകളും കുറികളും കൃത്രിമമായി ഉ ണ്ടാക്കിയതാണെന്ന് ശ്രദ്ധിച്ചാൽ മനസ്സിലാകും.\n∙ വ്യാജ ലെതറിന് പ്ലാസ്റ്റിക്കിന്റെ പോലുള്ള മണമായിരിക്കും. യഥാര്‍ഥ ലെതറിന്റെ മണം അങ്ങിനെയല്ല.\n∙ ശരിക്കുള്ള ലെതര് അനായാസം വലിയുകയും നീളുകയും ചെയ്യും. അതുകൊണ്ടുതന്നെ അതു മടക്കുന്ന സമയത്തോ ചുരുട്ടുന്ന സമയത്തോ ചെറിയ നിറവ്യത്യാസങ്ങളേ ഉണ്ടാകൂ. എ ന്നാല് ‘വ്യാജന്’ ഈ ശേഷി ഇല്ല. അനായാസം മടക്കാനോ ചുരുട്ടാനോ സാധിക്കില്ലെന്ന് മാത്രമല്ല, ആ നിമിഷം തന്നെ പൊട്ടിപോകാനും സാധ്യതയുണ്ട്.\n∙ ദേഹത്ത് നുള്ളുകയോ പിച്ചുകയോ ചെയ്താല് കുറച്ചു നേരത്തേക്ക് അവിടെ ചുളിവോ പാടോ ഉണ്ടാകാറില്ലേ. അതുപോലെയാണ് യഥാര്‍ഥ ലെതറും. അതിൽ പിച്ചുകയോ അമര്‍ത്തുകയോ ചെയ്താൽ ആ പാട് കുറച്ചു നേരത്തേക്ക് നിൽക്കും. എന്നാൽ ഡ്യൂപ്ലിക്കേറ്റ് ലെതര് ചുളിയുകയോ മടങ്ങുകയോ ചെയ്യാത്ത രീതിയിലാണ് നിര്‍മിക്കുന്നത്.\n∙ ലെതര് ഈര്‍പ്പത്തെ വലിച്ചെടുക്കുകയും ആവശ്യമെങ്കില് തിരിച്ചു നല്‍കുകയും ചെയ്യും. അതിനാല് ഈര്‍പ്പവും തണുപ്പും ഒരു പോലെയുള്ളതാണ് ലെതർ ഇരിപ്പിടം. മറ്റു മെറ്റീരിയലുകൾ കൊണ്ടുണ്ടാക്കിയ സോഫയിലും സെറ്റിയിലും ഈ സു ഖം ലഭിക്കില്ല. ഫാബ്രിക്ക് സോഫയെക്കാള് നാലിരട്ടി ആയുർദൈര്‍ഘ്യം നന്നായി മെയിന്റെയ്ൻ ചെയ്യുന്ന ലെതർ സോഫയ്ക്കുണ്ട്. യഥാര്‍ഥ ലെതറിന്റെ നിറം മങ്ങിപോകില്ല.\n∙ ആരോഗ്യത്തിന് ഏറ്റവും അനുകൂലമായ വസ്തുവാണ് ലെതര്. പ്രകൃതി നിര്‍മിതമല്ലാത്ത മെറ്റീരിയല് ഉപയോഗിക്കുമ്പോൾ ഉണ്ടാകുന്ന അലര്‍ജി പോലുള്ള പ്രശ്നങ്ങള് ലെതർ ഉപയോഗിച്ചാൽ ഉണ്ടാകില്ല.\n∙ ആഴ്ചയിലൊരിക്കൽ ലെതൽ ഉൽപന്നങ്ങൾ വൃത്തിയാക്കണം. ഒന്നു ബ്രഷ് ചെയ്തു വിട്ടശേഷം വെള്ളത്തി ൽ മുക്കി പിഴിഞ്ഞ തുണി കൊണ്ടു തുടയ്ക്കാം. സോപ്പോ ഷാംപൂവോ വൃത്തിയാക്കാൻ ഉപയോഗിക്കരുത്.\n∙ ലെതർ ഫർണിച്ചറിലും മറ്റും കറ പറ്റാതെ സൂക്ഷിക്കണം. എന്തെങ്കിലും കറ വീണാൽ കോൺഫ്ലോറോ ബേബി പൗഡറോ ആ ഭാഗത്തിട്ട ശേഷം തുണി കൊണ്ടു തൂത്തു കളയുകയേ ആകാവൂ.\nവിവരങ്ങൾക്ക് കടപ്പാട്: മുഹമ്മദ് റാഫി, ലെതര് ഫര്‍ണിഷിങ് കണ്‍സല്‍ട്ടന്റ്, കോഴിക്കോട്\nറിസോർട്ട് അനുഭവം സമ്മാനിക്കുന്ന തലശേരിയിലെ വീടിന്റെ ഇന്റീരിയർ ഒന്നു കാണേണ്ടത് തന്നെയാണ്


കന്യാസ്ത്രീകളുടെ സമരവും സമൂഹത്തിന്റെ നിസ്സംഗതയും | islamonlive\nHome/Onlive Talk/കന്യാസ്ത്രീകളുടെ സമരവും സമൂഹത്തിന്റെ നിസ്സംഗതയും\nകന്യാസ്ത്രീകളുടെ സമരവും സമൂഹത്തിന്റെ നിസ്സംഗതയും\nഅബ്ദുസ്സമദ് അണ്ടത്തോട് 11/09/2018\nഒരു ഹര്‍ത്താലിന്റെ എല്ലാ ക്ഷീണവും എറണാകുളം പട്ടണം കാണിച്ചിരുന്നു. ഹൈകോടതി പരിസരം തീര്‍ത്തും വിജനമാണ്. ഇടക്കിടക്ക് പോലീസുകാരുടെ കൂട്ടം കാണാം. പോലീസ് വണ്ടികളും പലയിടത്തും കാണാം. കന്യാസ്ത്രീകള് എവിടെയാണ് സമരം ചെയ്യുന്നത് എന്ന് ചോദിച്ചപ്പോള് കോടതിയില് നിന്നും രണ്ടു മിനുട്ട് നടക്കാവുന്ന ദൂരം എന്നാണു മറുപടി ലഭിച്ചത്. സമരപ്പന്തലില് ആളുകള് കുറവാണ്.\nഹര്‍ത്താല് കാരണം ആളുകള്‍ക്ക് വന്നു ചേരാനുള്ള ബുദ്ധിമുട്ട് തന്നെ കാരണം. എങ്കിലും തരക്കേടില്ലാത്ത ഒരു ആള്‍ക്കൂട്ടം അവിടെ കണ്ടു. പലരും വന്നു പ്രസംഗിച്ചു പോകുന്നു. ഫ്രാങ്കോയെ അറസ്റ്റു ചെയാത്തതില് എല്ലാവരും കടുത്ത പ്രതിഷേധം രേഖപ്പെടുത്തുന്നു. ഇടയ്ക്കിടയ്ക്ക് ചെറിയ ഗ്രൂപ്പുകള് വന്നു സമരത്തിന് ഐക്യദാര്‍ഢ്യം പ്രഖ്യാപിക്കുന്നു. ഹൈക്കോടതിയില് നല്‍കിയ പരാതി എന്തായി എന്ന ചോദ്യത്തിന് ആര്‍ക്കും കൃത്യമായ മറുപടി പറയാന് കഴിഞ്ഞില്ല. (ശേഷം രാത്രി വൈകി കോടതിയുടെ ഇടപെടല് വന്നു).\nവളരെ ശ്രദ്ധിക്കുന്ന സ്ഥലത്താണ് ഈ സമരം നടക്കുന്നത്. ഇത് സഭയും അച്ഛനും കന്യാസ്ത്രീയും എന്ന് വായിക്കുമ്പോഴാണ് പ്രശ്‌നം വരുന്നത്. പീഡിപ്പിപ്പിക്കട്ടെന്നു പരാതി പറയുന്ന ഒരു സ്ത്രീയുടെ പരാതി എന്ന് മനസ്സിലാക്കിയാല് ഇതൊരു ക്രിമിനല് കേസു മാത്രമായി ചുരുങ്ങും. ഒരു സ്ത്രീ തന്നെ പീഡിപ്പിച്ചു എന്ന് പരാതി പറഞ്ഞാല് അത് അംഗീകരിച്ചു നടപടി എടുക്കുക എന്നതാണ് നമ്മുടെ നാട്ടിലെ നിയമം പറയുന്നത്. നിയമം കടലാസില് കൃത്യമായി രേഖപ്പെടുത്തുന്നു എന്നത് ശരിയാണ്.\nഅതിന്റെ നടത്തിപ്പ് എന്നിടത്താണ് വിഷയത്തിന്റെ മര്‍മം. ആളുകളെയും സമുദായത്തെയും മതങ്ങളെയും നോക്കി നിയമത്തിന്റെ ഇടപെടല് പലപ്പോഴും മാറി പോകാറുണ്ട്. ഫ്രാങ്കോ വിഷയം സഭയുടെ വിഷയം കൂടിയാണ്. ആരോപിതനായ ഒരാളെ ആ സ്ഥാനത്തു നില നിര്‍ത്തുക എന്നത് സഭക്കും മതത്തിനും മോശം പ്രതിച്ഛായ വരുത്തും എന്നാണ് അവര് മനസ്സിലാക്കേണ്ടത്. അതെ സമയം പരാതി പറഞ്ഞ സ്ത്രീയെ മോശമാക്കാനുള്ള ശ്രമമാണ് നടക്കുന്നതും.\nനമ്മുടെ നാട്ടിലെ പുരോഗമന രാഷ്ട്രീയ പ്രസ്ഥാനങ്ങള് പലതും മൗനികളാണ്. ഒരു സ്ത്രീ പീഡന വിഷയം എന്നതിലപ്പുറം ഫ്രാന്‍കോ ഉള്‍പ്പെടുന്ന സമൂഹത്തിന്റെ വോട്ടു ബാങ്ക് എന്നതും ഒരു കാരണമാണ് എന്നാണ് സമര പന്തലില് നിന്ന് കിട്ടിയ മറുപടി. പോലീസും സര്‍ക്കാരും ഈ വിഷയത്തില് എടുക്കുന്ന നിലപാട് തീര്‍ത്തും നിരാശാജനകം എന്നാണ് അവരുടെ പ്രതികരണം. ദീര്‍ഘമായ സമയം പ്രതിക്ക് കേസിന്റെ അടിസ്ഥാനം അട്ടിമറിക്കാന് സമയം നല്‍കും എന്നുറപ്പാണ്. സഭയും സമുദായവും ഇപ്പോഴും ആരോപിതന്റെ കൂടെയാണ് എന്നതിനാല് തന്നെ എത്രമാത്രം ഈ കേസിനു മുന്നോട്ടു പോകാന് കഴിയും എന്നതില് പലരും ആശങ്കാകുലരാണ്.\nഇത്തരം ആരോപണങ്ങള് ചിലരുടെ നേരെ വരുമ്പോള് ആവേശത്തോടെ ചാടി വീഴുന്ന മതേതര വിപ്ലവ കേന്ദ്രങ്ങള് പൂര്‍ണമായും പിന്‍വാങ്ങിയിരിക്കുന്നു. കഴിഞ്ഞ മാസങ്ങള് ചോദ്യം ചെയ്തിട്ടും പൊലീസിന് കേസിന്റെ അവസ്ഥ മനസ്സിലാവുന്നില്ല. ഇതൊക്കെ പൊതു സമൂഹത്തില് സംശയം ജനിപ്പിക്കുന്നു. പഴയ കാലത്തു സമൂഹത്തിലെ ജന്മികളും ഭരണ കൂടങ്ങളും പുലര്‍ത്തിയുന്ന വിശുദ്ധ കൂട്ടുകെട്ടുകള് ഇന്ന് മതങ്ങളും ഭരണകൂടങ്ങളും എന്ന് വേണം വായിക്കാന്. സംഘടിത പ്രസ്ഥാനങ്ങളുടെ വോട്ടു ബാങ്ക് പലര്‍ക്കും ഒരു കവചമാണ്. അതിനുള്ളില് തങ്ങള് സുരക്ഷിതരാണ് എന്ന ബോധമാണ് പലരെയും മതത്തെ ചൂഷണം ചെയ്യാനും അത് മൂടി വെക്കാനും പര്യാപ്തമാക്കുന്നത്.\nകന്യാസ്ത്രീകളുടെ സമരം അത് കൊണ്ടാണ് പലരും കാണാതെ പോകുന്നത്. സമൂഹം തെറ്റിനോട് കാണിക്കുന്ന നിസ്സംഗതയുടെ നേര് ചിത്രമാണ് ഈ സമരം. നീതി തേടി ഒരു സ്ത്രീ തെരുവില് സമരം ചെയ്യേണ്ടി വരുന്നത് നമ്മുടെ നീതിന്യായ വ്യവസ്ഥതിയെ തന്നെ സംശയത്തിന്റെ നിഴലില് നിര്‍ത്തും. സ്ത്രീ സുരക്ഷക്ക് മുന്തിയ പരിഗണന നല്‍കും എന്ന് പ്രഖ്യാപിച്ച ഒരു വിഭാഗം നാട് ഭരിക്കുന്ന സമയത്ത് പ്രത്യേകിച്ചും. ആരെയും വേശ്യ എന്ന് വിളിക്കാനുള്ള അവകാശം ആരാണ് ചിലര്‍ക്ക് നല്‍കിയത്. സംഘടിത മതങ്ങളുടെയും പ്രസ്ഥാനങ്ങളുടയും പിന്തുണ എന്തും വിളിച്ചു പറയാനുള്ള കാരണമാകാന് പാടില്ല.\n‘കോടതിയില് മാത്രമാണ് പ്രതീക്ഷ’ എന്നാണ് സമരത്തില് പങ്കെടുക്കുന്ന ഒരു സഹോദരന് പറഞ്ഞത്. തങ്ങള് സമരം ചെയ്യുന്നതു ആരോടാണ് എന്ന കൃത്യമായ ധാരണയും അവര്‍ക്കുണ്ട്. കുറച്ചു സമയം പല പ്രസംഗങ്ങളും കേട്ട് നിന്നു. പലരും പറയുന്നത് അവര്‍ക്കുണ്ടായ ദുരനുഭവങ്ങളാണ്. നീതിക്കു വേണ്ടി തെരുവില് സമരം ചെയ്യേണ്ടി വരുന്ന അവസ്ഥ ഒരു ആധുനിക ജനാധിപത്യ രീതിക്കു തീരെ യോജിച്ചതല്ല എന്ന് തന്നെ പറയണം.\n‘അങ്ങിനെ ഒരു ഓര്‍ഡിനന്‍സ് ഇപ്പോള് പരിഗണനയിലില്ല’\nഅഭയാര്‍ത്ഥി ദുരന്തങ്ങള് വീണ്ടും ചര്‍ച്ചയാകുമ്പോള്\nസംഘ്പരിവാറിന്റെ മുസ്‌ലിം പ്രീണന കെണി


ചർമ്മ സംരക്ഷണത്തിന് തക്കാളി: എങ്ങനെ ഉപയോഗിക്കാംKeralafamily | The lifestyle portal\nThursday 11 November 2021 02:18:02 PM\nആരോഗ്യവും മിനുസമാർന്നതുമായ ചർമ്മത്തിന് വസ്തുക്കൾ തേടുമ്പോൾ വളരെ ദൂരെ പോവേണ്ടതില്ല. ഒട്ടുമിക്ക അടുക്കളകളിലും ലഭ്യമായ തക്കാളി ചർമ്മത്തിന് വളരെ നല്ലതാണ്. ചർമ്മത്തിന് ആവശ്യമുള്ള നിരവധി വിറ്റാമിനുകളും ന്യൂട്രിയന്റ്സും തക്കാളിയിൽ ധാരാളം അടങ്ങിയിരിക്കുന്നു. ലൈകോപൈൻ , തക്കാളിയിലടങ്ങിയിരിക്കുന്ന ആന്റി ഓക്സിഡന്റുകൾ, മൃതകോശങ്ങളെ നീക്കം ചെയ്ത് പ്രകൃത്യാലുള്ളതും ആരോഗ്യപരവുമായ മിനുസം നിലനിർത്തുന്നു. അസിഡിക്, ആസ്ട്രിൻജന്റ് ഗുണം ഓയിലി ആയതും മുഖക്കുരുവുള്ളതുമായ ചർമ്മത്തിന് ഗുണകരമാണ്.\nആരോഗ്യത്തിനും ചർമ്മത്തിനും തക്കാളി\nഅധികമുള്ള ഓയിൽ നീക്കം ചെയ്യുന്നു\nപ്രായത്തിന്റെ അടയാളങ്ങളെ അകറ്റുന്നു\nരോമകൂപങ്ങളെ ടൈറ്റ് ചെയ്യുന്നു.\nചർമ്മത്തിന് യുവത്വം നല്‌കുന്നു\nചർമ്മത്തെ ഹൈഡ്രേറ്റ് ചെയ്യുന്നു\nതക്കാളിയുടെ ഗുണങ്ങളെ എങ്ങനെ ഉപയോഗപ്രദമാക്കാമെന്ന് നോക്കാം\n1. അധികമുള്ള എണ്ണമയം ഇല്ലാതാക്കുന്നു\nതക്കാളി ചർമ്മത്തിന് വിവിധ രീതിയിൽ ഗുണകരമാണെങ്കിലും ഏറ്റവും പ്രധാനമായത് എണ്ണമയം ഇല്ലാതാക്കുന്നുവെന്നതാണ്. ഓയിലി, മുഖക്കുരു നിറഞ്ഞതുമായ ചർമ്മക്കാർ നേരിടുന്ന ഏറ്റവും വലിയ പ്രശ്നമാണ് അധികമുള്ള ഓയിൽ. മുഖത്തെ ഓയിൽ മാറ്റാൻ ശ്രമിച്ച് വലഞ്ഞവർക്ക്, ഈ നാച്ചുറൽ മാർഗ്ഗം പരീക്ഷിക്കാം.\nഒരു തക്കാളി പകുതിയായി മുറിച്ച് മുഖത്ത് ഉരയ്ക്കുക\n10-15 മിനിറ്റ് നേരം മുഖത്ത് വച്ച ശേഷം കഴുകി കളയാം.\nസ്ഥിരം ഇത് ഉപയോഗിച്ചാൽ അധികം ഓയിൽ ചർമ്മത്തിൽ നിന്നും ഒഴിവാക്കി ചർമ്മത്തിലെ പിഎച്ച ലെവൽ ബാലൻസ് ചെയ്ത് നിലനിർത്താനാവും.\nനമ്മുടെ ചർമ്മം അഴുക്കിനേയും ഓയിലിനേയും മറ്റുമെല്ലാം ആകർഷഷിക്കുന്നതിനാൽ ചർമ്മം ഡൾ ആവുന്നു. നിത്യവും ക്ലെൻസ് ചെയ്യുന്നത് ഈ അഴുക്ക് പൂർണ്ണമായും മാറ്റില്ല. തക്കാളിയിലെ എൻസൈമുകൾ ചർമ്മത്തിലെ മൃതകോശങ്ങളെ ഇല്ലാതാക്കുന്നതിന് സഹായിക്കുന്നു.\nബോഡി സ്ക്രബ് ആയി തക്കാളി പൾപ്പ് , പഞ്ചസാര മിക്സ് ചെയ്ത് ചർമ്മത്തിൽ പുരട്ടാവുന്നതാണ്.\nനമ്മുടെ മുഖത്തെ ചർമ്മം വളരെ സെൻസിറ്റീവ് ആണ്. അതുകൊണ്ട് തന്നെ പഞ്ചസാര ചേർക്കാതെ തക്കാളി പൾപ്പ് മാത്രമായി മുഖത്ത് പുരട്ടുന്നതാണ് നല്ലത്.\nമുഖക്കുരു ടീനേജുകാരേയും മുതിർന്നവരേയും ഒരു പോലെ അലട്ടുന്ന പ്രശ്നമാണ്. മുഖക്കുരുവിന്റെ യഥാർത്ഥ കാരണം കണ്ടുപിടിക്കുകയെന്നതാണ് പ്രധാനം. ചിലപ്പോളെല്ലാം തക്കാളിയുടെ ഗുണങ്ങൾ മുഖക്കുരു ഇല്ലാതാക്കാൻ സഹായിക്കുന്നു. തക്കാളിയിൽ ഡീപ്പ് ക്ലെൻസിംഗ് ഏജന്റുകളുണ്ട്. ഇത് സ്കിന്നിന്റെ പിഎച്ച് ലെവൽ ബാലൻസ് ചെയ്ത് നിർത്തുകയും മുഖക്കുരു സാധ്യത ഇല്ലാതാക്കുകയും ചെയ്യുന്നു.\nതക്കാളിയുടെ പൾപ്പ് എടുത്ത് ടീ ട്രീ എസൻഷ്യൽ ഓയിൽ മിക്സ് ചെയ്ത് ഉപയോഗിക്കാം\nനന്നായി മികസ് ചെയ്ത് മുഖത്ത് പുരട്ടി 10-15 മിനിറ്റ് നേരം വയ്ക്കാം\nആഴ്ചയിൽ രണ്ട് മൂന്ന പ്രാവശ്യം ആവർത്തിക്കാം.\nചർമ്മസംരക്ഷണത്തിന് പ്രാധാന്യം നൽകാത്തവരിലും സൺസ്ക്രീൻ പ്രൊട്ടക്ഷൻ ക്രീം ഉപയോഗിക്കാത്തവരിലും ചർമ്മം ഇരുണ്ടതാവുകയും അൺഈവനാവുകയും ചെയ്യും. ഈ പ്രശ്നം പരിഹരിക്കാൻ തക്കാളി സഹായിക്കും. വിറ്റാമിൻ സി, ഇ, ബീറ്റാകരോട്ടിൻ, എന്നിവ തക്കാളിയിൽ ധാരാളമടങ്ങിയിരിക്കുന്നു.\nഒരു തക്കാളിയുടെ ജ്യൂസ് ബൗളിലെടുക്കുക. ഇതിലേക്ക് അല്പം മഞ്ഞൾപൊടി ആവശ്യത്തിന് ചന്ദനവും ചേർത്ത് പേസ്റ്റ് രൂപത്തിലാക്കാം.\nഇത് മുഖത്ത് പുരട്ടി, ഉണങ്ങുന്നതുവരെ വയ്ക്കാം.\nമാസ്ക് കഴുകി കളഞ്ഞ് വ്യത്യാസം നോക്കാം.\nപ്രായത്തിന്റെ അടയാളം കുറയ്ക്കാം\nമലിനീകരണം വളരെ കൂടുതലുള്ള സ്ഥലങ്ങളിൽ താമസിക്കുന്നവരുടെ ചർമ്മം വിവിധ രീതിയിൽ മോശമാകാം. സ്കിൻ ഡളും ജീവനില്ലാത്തതുമാകുന്നതിനുപരി പ്രായം കൂടിയതായും കാണും. ഹൈഡ്രേറ്റഡ് ആയി നിൽക്കുന്നതിനൊപ്പം ആരോഗ്യപരമായ ഭക്ഷണവും പ്രധാനമാണ്. തക്കാളി ധാരാളം വിറ്റാമിൻ ബി കോംപ്ലക്സുകൾ അടങ്ങിയവയാണ്. ഇത് പ്രായത്തെ പിറകിലാക്കുന്നു.\nതക്കാളി പൾപ്പും അവോകാഡോയും ചേർത്ത് മിശ്രിതം തയ്യാറാക്കാം.\nഇത് മുഖത്ത് നന്നായി ഉരച്ച് പിടിപ്പിക്കുക. അല്പസമയത്തിന് ശേഷം കഴുകി കളയാം.\n6. ചർമ്മസുഷിരങ്ങളെ ശക്തമാക്കുന്നു\nവലുതും തുറന്നതുമായ സുഷിരങ്ങൾ പ്രായം കൂടുതലുള്ളതായി തോന്നിക്കും. തുറന്ന സുഷിരങ്ങൾ അഴുക്കിനെയും പൊടിയേയും ആകർഷിക്കും. ഇത് ചർമ്മത്തിലെ ഓയിലുമായി ചേർന്ന് മുഖക്കുരുവിനും മറ്റും കാരണവുമാകും. തക്കാളി നാച്ചുറൽ ആസ്ട്രിൻജന്റാകുന്നു. ഇത് സുഷിരങ്ങൾ ചുരുങ്ങുന്നതിനു സഹായിക്കുന്നു.\nവലിയ സുഷിരങ്ങൾ ചുരുക്കുന്നതിനായി ഒരു തക്കാളിയുടെ പൾപ്പിലേക്ക് ഏതാനും തുള്ളി നാരങ്ങാനീരുകൾ ചേർത്ത് നന്നായി മിക്സ് ചെയ്ത് മുഖത്ത് പുരട്ടാം.\nഇളംചൂടുള്ള വെളളമുപയോഗിച്ച് 10-15 മിനിറ്റിന് ശേഷം കഴുകികളയാം.\nRead more topics: tomato, skin, lemon, avocado, തക്കാളി, ചര്‍മ്മസംരക്ഷണം, നാരങ്ങ, ചന്ദനം, മഞ്ഞള്, അവോക്കാഡോ\nBenefits Of Applying Tomato On Your Face


മഴനാരുകള്: July 2011\nനാടകം കളിക്കുമ്പോൾ നീ വരാറുണ്ടായിരുന്നു.\nഅണിയറയിൽ നീ സജീവമായിരുന്നു.\nഎന്തിനും ഏതിനും ഒരു വയർ\nനീയും ഒപ്പം കൂടാറുണ്ടായിരുന്നു.\nജീവിതത്തിൽ ഒരു പക്ഷെ,\nനീ ആടാത്ത വേഷങ്ങൾ കുറവായിരിയ്ക്കും !\nവഴിയോരക്കച്ചവടക്കാരൻ, ഓട്ടോ ഡ്രൈവർ,\nപട്ടിക നീളുക തന്നെയാണ്.\nഓ.., പ്രിയപ്പെട്ട മാനൂ,\nഅരങ്ങിലോ അതോ അണിയറയിലോ ?\nPosted by Shameer TK Hassan at 5:50 AM


രാജ്യം വരള്‍ച്ചയിലേക്ക് | Madhyamam English Edition\nരാജ്യം വരള്‍ച്ചയിലേക്ക് Published on Sat, 08/04/2012 - 04:06 ( 45 weeks5days ago) എ.എസ്. സുരേഷ്കുമാര് (+)(-) Font Size\nന്യൂദല്‍ഹി: ഇക്കുറി കാലവര്‍ഷം കനിഞ്ഞില്ല. മൂന്നുകൊല്ലം മുമ്പ് നേരിട്ടതിനേക്കാള് രൂക്ഷമായ വരള്‍ച്ചയിലേക്ക് രാജ്യം നീങ്ങുകയാണെന്ന് കാലാവസ്ഥ നിരീക്ഷണ കേന്ദ്രം പ്രവചിച്ചു.\nരാജ്യത്തിന്റെ മൂന്നിലൊന്നു സ്ഥലങ്ങളില് മാത്രമാണ് പതിവു മണ്‍സൂണ്മഴ കിട്ടിയത്. ശരാശരി നോക്കിയാല് മഴ ഇക്കുറി 15 ശതമാനം കുറവായിരിക്കും. കൃഷിപ്പിഴയിലൂടെ വിളവെടുപ്പ് മോശമായേക്കും. കുടിവെള്ള ക്ഷാമത്തിന് സാധ്യതയേറെ. വിലക്കയറ്റവും കൂടുതല് രൂക്ഷമാവുമെന്ന സ്ഥിതിയിലേക്കാണ് കാര്യങ്ങള് നീങ്ങുന്നത്.\nപതിവായി കിട്ടേണ്ടതിന്റെ 90 ശതമാനം മഴ കിട്ടാതിരിക്കുകയും രാജ്യത്തിന്റെ അഞ്ചിലൊന്നു പ്രദേശത്ത് 25 ശതമാനം മഴക്കുറവ് അനുഭവപ്പെടുകയും ചെയ്യുമ്പോഴാണ് രാജ്യം വരള്‍ച്ചാബാധിതമായി പ്രഖ്യാപിക്കുക. കാലാവസ്ഥാ കേന്ദ്രത്തിന്റെ കണക്കു പ്രകാരം ഈ മണ്‍സൂണ് കാലത്ത് 85 ശതമാനം മഴ മാത്രം കിട്ടാനാണ് സാധ്യത. അടുത്തകാലത്ത് 2002ലും 2009ലുമാണ് രാജ്യം വരള്‍ച്ച നേരിട്ടത്. 2002ല് ജൂണ്-സെപ്റ്റംബര് കാലയളവില് 19 ശതമാനം മഴ കുറവായിരുന്നു. 1918ലെ വരള്‍ച്ചക്കാലത്ത് മഴയില് 28 ശതമാനത്തിന്റെ കുറവാണ് രേഖപ്പെടുത്തിയത്.\nകാര്‍ഷിക വിഭവങ്ങളുടെ കലവറയായ പഞ്ചാബ്, ഗുജറാത്ത്, മഹാരാഷ്ട്ര, മധ്യപ്രദേശ്, കര്‍ണാടകത്തിന്റെ ഉള്‍പ്രദേശങ്ങള് എന്നിവിടങ്ങളില് മഴക്കുറവുമൂലം സ്ഥിതി ഉത്കണ്ഠാജനകമാണ്. കാലവര്‍ഷം വൈകുകയും ദുര്‍ബലമാവുകയും ചെയ്തതിനാല് അഞ്ചിലൊന്നു കുറവ്, 378 മില്ലിമീറ്റര് മഴയാണ് ഇതുവരെ കിട്ടിയത്. പതിവനുസരിച്ചാണെങ്കില് നൂറു മില്ലിമീറ്റര് കൂടി കിട്ടേണ്ടതാണ്. ഇനിയുള്ള ദിവസങ്ങളിലും പ്രതീക്ഷിച്ചത്ര മഴ കിട്ടില്ലെന്ന് കാലാവസ്ഥാ നിരീക്ഷണ കേന്ദ്രം ഡയറക്ടര് ജനറല് ലക്ഷ്മണ്‍സിങ് റാത്തോഡ് വാര്‍ത്താസമ്മേളന ത്തില് പറഞ്ഞു. കാലവര്‍ഷം കുറഞ്ഞത് കൃഷിയിറക്കുന്നതിനെ വല്ലാതെ ബാധിച്ചിട്ടില്ല. എന്നാല്, പയറുവര്‍ഗങ്ങളുടെയും മറ്റും ഉല്‍പാദനം എത്രത്തോളമെന്ന് പറയാനാവില്ല.\nആഗസ്റ്റില് കാലവര്‍ഷം പതിവുപോലെ ലഭിക്കും. സെപ്റ്റംബറില് വീണ്ടും ദുര്‍ബലമാവും. മധ്യപസഫിക് സമുദ്രത്തിലെ വെള്ളം ചൂടുപിടിക്കുന്നതു വഴിയുണ്ടാകുന്ന എല്‍നിനോ പ്രതിഭാസമാണ് കാലവര്‍ഷം ദുര്‍ബലമാകാന് കാരണം. അവിടെ സമുദ്രനിരപ്പിലെ താപനില 0.7 ഡിഗ്രി സെല്‍ഷ്യസ് വരെ ഉയരാം.\nകാലവര്‍ഷം ദുര്‍ബലമായതു മൂലം നടപ്പുസാമ്പത്തിക വര്‍ഷത്തെ വളര്‍ച്ച നിരക്ക് കഴിഞ്ഞവര്‍ഷത്തെ ആറര ശതമാനത്തില്‍നിന്ന് ആറു ശതമാനത്തിലേക്ക് താഴുമെന്ന് ആസൂത്രണ കമീഷന് ഉപാധ്യക്ഷന് മൊണ്ടേക്സിങ് അഹ്ലുവാലിയ പറഞ്ഞു. 2012ല് തുടങ്ങിയ 12ാം പദ്ധതിക്കാലത്ത് ശരാശരി വളര്‍ച്ച നിരക്ക് 8.2 ശതമാനം പ്രതീക്ഷിക്കുമ്പോഴാണിത്.\nവരള്‍ച്ച നേരിടുന്ന ഗുജറാത്തിന് 480 കോടി രൂപ കുടിവെള്ള വിതരണത്തിനും മറ്റുമായി അടിയന്തരമായി അനുവദിക്കുമെന്ന് വരള്‍ച്ച പ്രശ്നം അവലോകനം ചെയ്യുന്ന മന്ത്രിതല സമിതിയുടെ അധ്യക്ഷന് ശരദ്പവാര് ഗാന്ധിനഗറില് പ്രഖ്യാപിച്ചു.\nഅവിടെ തൊഴിലുറപ്പു പദ്ധതി ദിനങ്ങള് വര്‍ഷത്തില് 100 എന്നത് 150 ആക്കും. സംസ്ഥാനം ആവശ്യപ്പെട്ടത് 14,683 കോടി രൂപയാണ്.


tamilnadu kanimozhi hindi issue new upadte\nതമിഴ്നാട്ടിലെ ഹിന്ദി ഭാഷാ വിവാദത്തിൽ പുതിയ വഴിത്തിരിവ്; രാജയുടെ വാദം പൊളിയുന്നു\nഹിന്ദി സംസാരിക്കാൻ കഴിയുന്ന കനിമൊഴി രാഷ്ട്രീയ ലക്ഷ്യത്തോടെയാണ് പുതിയ വിവാദത്തിന് തിരികൊളുത്തിയതെന്നായിരുന്നു രാജ പറഞ്ഞത്.\nPublished on : 14 Aug, 2020 , 2:43 pm\nചെന്നൈ: തമിഴ്നാട്ടിലെ ഹിന്ദി ഭാഷാ വിവാദത്തിൽ പ്രതികരണവുമായെത്തിയ ബി.ജെ.പി സെക്രട്ടറി എച്ച്. രാജയുടെ വാദങ്ങൾ പൊളിയുന്നു. ഹിന്ദി സംസാരിക്കാൻ കഴിയുന്ന കനിമൊഴി രാഷ്ട്രീയ ലക്ഷ്യത്തോടെയാണ് പുതിയ വിവാദത്തിന് തിരികൊളുത്തിയതെന്നായിരുന്നു രാജ പറഞ്ഞത്.\nവിമാനത്താവളത്തിൽ സുരക്ഷാ ഉദ്യോഗസ്ഥർക്കെതിരെ ഡി.എം.കെ എം.പി കനിമൊഴി നൽകിയ പരാതിക്ക് പിന്നിൽ രാഷ്ട്രീയ ലക്ഷ്യമുണ്ടെന്ന് രാജ ആരോപിച്ചിരുന്നു. മുൻ ഉപപ്രധാനമന്ത്രി ദേവി ലാലിന്റെ പ്രസംഗം 1989 ൽ ഹിന്ദിയിൽ നിന്ന് തമിഴിലേക്ക് വിവർത്തനം ചെയ്തത് കനിമൊഴിയാണെന്നും രാജ പറഞ്ഞിരുന്നു. എന്നാൽ ഹരിയാന കേഡറിലെ വിരമിച്ച ഐ.എ.എസ് ഉദ്യോഗസ്ഥനായ എം.ജി. ദേവസഹായം പുതിയ വെളിപ്പെടുത്തൽ നടത്തിയതോടെയാണ് രാജയുടെ വാദം പൊളിഞ്ഞത്.\nവിരമിച്ച ഐ.എ.എസ് ഉദ്യോഗസ്ഥൻ രാജയുടെ വാദങ്ങൾക്കെതിരെ രംഗത്തെത്തിയതോടെ പ്രശ്‌നത്തിൽ പുതിയ വഴിത്തിരിവായി. എം.ജി. ദേവസഹായം രാജയുടെ അവകാശവാദം തെറ്റാണെന്ന് പറഞ്ഞു. മുൻ ഉപപ്രധാനമന്ത്രിയുടെ സംസാരം വിവർത്തനം ചെയ്തത് താനാണെന്ന് അദ്ദേഹം പറയുന്നു.\nഈ സംഭവം നടന്നപ്പോൾ കനിമൊഴി രാഷ്ട്രീയത്തിൽ പ്രവേശിച്ചിട്ടില്ലെന്നും ഒരു തരത്തിലും അവരെ ഇതുമായി ബന്ധിപ്പിക്കാനാവില്ലെന്നും അദ്ദേഹം പറയുന്നു.സംഭവത്തിൽ പ്രതികരണവുമായി കനിമൊഴിയും രംഗത്ത് വന്നിട്ടുണ്ട്. ബുധനാഴ്ച ചെന്നൈ വിമാനത്താവളത്തിൽ മാധ്യമപ്രവർത്തകരോട് സംസാരിച്ച അവർ ഹിന്ദിയിൽ നിന്ന് തമിഴിലേക്ക് താൻ ഒരു നേതാവിന്റെയും പ്രസംഗം വിവർത്തനം ചെയ്തിട്ടില്ലെന്ന് പറഞ്ഞു.\n'ഞാൻ തമിഴും ഇംഗ്ലീഷും മാത്രമേ പഠിച്ചിട്ടുള്ളൂ. അല്ലെങ്കിലും എനിക്ക് ഹിന്ദി അറിയുമോ ഇല്ലയോ എന്നത് ഇവിടെ പ്രസക്തവുമല്ല. ഹിന്ദി സംസാരിക്കാനുള്ള കഴിവിനെ ഒരാളുടെ ദേശീയ സ്വത്വവുമായി താരതമ്യം ചെയ്യുന്നത് ഏതുനിലയിലും വലിയ അപമാനമാണ്'-അവർ പറഞ്ഞു.


യുവജനങ്ങൾക്കൊപ്പം നാടിന്റെ അനുഗ്രഹം തേടി പ്രിൻസ് ലൂക്കോസ് | Kerala Speaks\nയുവജനങ്ങൾക്കൊപ്പം നാടിന്റെ അനുഗ്രഹം തേടി പ്രിൻസ് ലൂക്കോസ്\nഏറ്റുമാനൂർ: നാട്ടുകാർക്ക് പ്രിയങ്കരനായ നാട്ടുകാരുടെ പ്രിയ പുത്രനായി മണ്ഡലത്തിൽ നിറഞ്ഞ് നിന്ന് യു.ഡി.എഫ് സ്ഥാനാർത്ഥി അഡ്വ.പ്രിൻസ് ലൂക്കോസ്. സ്ഥാനാർത്ഥി പ്രഖ്യാപനത്തിന്റെ രണ്ടാം ദിവസം സ്വന്തം നാടിന്റെ മുക്കിലും മൂലയിലും എത്തിയ യു.ഡി.എഫ് സ്ഥാനാർത്തി സാധാരണക്കാരെയും വിവിധ മേഖലകളിൽ സജീവമായ വ്യക്തികളെയും നേരിൽകാണാനാണ് സമയം ചിലവഴിച്ചത്.\nഇന്നലെ രാവിലെ ഞായറാഴ്ച സ്വന്തം ഇടവകപ്പള്ളിയിൽ പ്രാർത്ഥനയോടെയാണ് പ്രിൻസ് ലൂക്കോസ് പ്രചാരണ പ്രവർത്തനങ്ങൾ ആരംഭിച്ചത്. പള്ളിയിലെത്തിയ ഓരോരുത്തരോടും നേരിൽ കാണുകയും അനുഗ്രഹം തേടുകയും ചെയ്തു. തുടർന്നു, കോട്ടയം അതിരൂപതാ ആസ്ഥാനത്ത് എത്തി. ഇവിടെ എത്തിയ സ്ഥാനാർത്ഥിയെ മുൻ മെത്രാൻ മാർ മാത്യു മൂലക്കാട്ട്, സഹായ മെത്രാൻ മാർ ഗീവർഗ്ഗീസ് മാർ അപ്രേം ,വികാരി ജനറാൾ ബഹു.മൈക്കിൾ വെട്ടിക്കാട്ട് എന്നിവരെ സന്ദർശിച്ച് അനുഗ്രഹം തേടി . ഈ സമയം കോട്ടയം നിയോജക മണ്ഡലത്തിലെ യു.ഡി.എഫ് സ്ഥാനാർത്ഥി തിരുവഞ്ചൂർ രാധാകൃഷ്ണൻ എം.എൽ.എയും ആസ്ഥാനത്ത് ഉണ്ടായിരുന്നു. തിരുവഞ്ചൂർ രാധാകൃഷ്ണനുമായി ജില്ലയിലെ രാഷ്ട്രീയ വിഷയങ്ങൾ ചർച്ച നടത്തി.\nതുടർന്ന് വിജയപുരം രൂപതയിൽ എത്തി വികാരി ജനറാൽ ജസ്റ്റിൻ അലക്സാണ്ടറെ സന്ദർശിച്ച് അനുഗ്രഹം തേടി. പിന്നീട്, കോട്ടയം ജില്ലാ കമ്മിറ്റി ഓഫിസിൽ എത്തി മുൻ മുഖ്യമന്ത്രിയും മുതിർന്ന കോൺഗ്രസ് നേതാവുമായ ഉമ്മൻചാണ്ടി എം.എൽ.എയുടെ അനുഗ്രഹം തേടി. ഇവിടെ നിന്നു നേരെ നട്ടാശേരി സൂര്യകാലടിമനയിലെത്തിയ സൂര്യൻ പരമേശ്വരൻ ഭട്ടതിരിപ്പാടിനെ സന്ദർശിച്ചു. പിന്നീട്, വിവിധ സ്ഥലങ്ങളിലെത്തിയ സ്ഥാനാർത്ഥി വിവിധ മേഖലകളിലെ സാധാരണക്കാരെ നേരിൽകാണാനാണ് സമയം കണ്ടെത്തിയത്.\nവൈകിട്ട് നീണ്ടൂരിൽ നടന്ന ഇ.ജെ ലൂക്കോസ് അനുസ്മരണത്തിലും യൂത്ത് ഫ്രണ്ട് എം ജോസഫ് വിഭാഗത്തിന്റെ നിയോജക മണ്ഡലം കൺവൻഷനിലും യു.ഡി.എഫ് സ്ഥാനാർത്ഥി അഡ്വ.പ്രിൻസ് ലൂക്കോസ് പങ്കെടുത്തു. തുടർന്ന് ,മുസ്ലീം ലീഗ് ഏറ്റുമാനൂർ മണ്ഡലം കമ്മിറ്റി യോഗത്തിലും സ്ഥാനാർത്ഥി പങ്കെടുത്തു. ഇവിടെ എത്തിയ സ്ഥാനാർത്ഥിക്കൊപ്പം പ്രവർത്തകർ സെൽഫിയെടുത്തു.\nPrevious articleതിരുവഞ്ചൂര് ചെയ്ത വികസനങ്ങളല്ലാതെ കോട്ടയത്ത് ഒന്നുമില്ല: ഉമ്മന് ചാണ്ടി\nNext articleശോഭാ സുരേന്ദ്രൻ കോൺഗ്രസിലേക്ക്? വട്ടിയൂർക്കാവ് സീറ്റ് സ്ഥാനാർഥി പ്രഖ്യാപനം നടത്താത്തത് ബിജെപിയുടെ തീപ്പൊരി വനിതാ നേതാവിനെ ലക്ഷ്യമിട്ടോ?


Jun 17, 2021, 02:17 pm IST\nകൊല്ലം: കോവിഡ് രോഗിയുടെ ബന്ധുവിനെ പീഡിപ്പിക്കാന് ശ്രമിച്ച ആംബുലന്‍സ് ഡ്രൈവര് അറസ്റ്റില്. കൊല്ലം ചവറ തെക്കുഭാഗത്ത് കൊവിഡ് രോഗിയെ ആശുപത്രിയില് കൊണ്ടുപോകുന്നതിനിടെയായിരുന്നു പീഡനശ്രമം. ആംബുലന്‍സ് ഡ്രൈവര് സജിക്കുട്ടനാണ് പിടിയിലായത്.\nജൂണ് മൂന്നിനാണ് സംഭവം നടന്നത്. യുവതി മുഖ്യമന്ത്രിക്ക് നല്‍കിയ പരാതിയെ തുടര്‍ന്നാണ് അറസ്റ്റ്. പരാതി മുഖ്യമന്ത്രി കൊല്ലം സിറ്റി പൊലീസ് കമീഷണര്‍ക്ക് കൈമാറിയിരുന്നു.\nലക്ഷങ്ങളുടെ മയക്കുമരുന്നുമായി കാസര്‍ഗോഡ് സ്വദേശി അൻസാർ തിരൂരില് പിടിയില്; പിടിയിലായത് മോട്ടോര് ബൈക്കില് അപകടകരമായി പ്രതിയുടെ കാര് ഇടിച്ച്\nവീട്ടില് ചികില്‍സയിലുള്ള കൊവിഡ് രോഗിയെ ആശുപത്രിയിലെത്തിക്കാന് ആംബുലന്‍സ് വിളിക്കുകയായിരുന്നു. പഞ്ചായത്തിന്‍റെ ചാരിറ്റബിള് സൊസൈറ്റിയുടെ ആംബുലന്‍സ് ഡ്രൈവറാണ് സജിക്കുട്ടന്. കോവിഡ് രോഗിക്കൊപ്പം ബന്ധുക്കള് ആരെങ്കിലും വരണമെന്ന് ഡ്രൈവര് സജിക്കുട്ടന് ആവശ്യപ്പെട്ടതിനെ തുടര്‍ന്ന് ബന്ധുവായ യുവതി ആംബുലന്‍സില് കയറി.\nരോഗിയെ സമീപത്തുള്ള പ്രാഥമിക ആരോഗ്യകേന്ദ്രത്തിലെത്തിച്ച സമയത്ത് സജിക്കുട്ടന് യുവതിയെ പീഡിപ്പിക്കാന് ശ്രമിച്ചെന്നാണ് പരാതി. സജിക്കുട്ടന് റിമാന്‍ഡിലാണ്.\nTags: arrestedrape attemptcovid patientAmbulance driver\nതമിഴ് നടൻ ഷമന് മിത്രു കോവിഡ് ബാധിച്ച് മരിച്ചു


പല്ലിലെ മഞ്ഞ നിറം പൂര്‍ണമായും മാറ്റും കൂട്ട് | natural remedies for teeth whitening - Malayalam BoldSky\nപല്ലിലെ മഞ്ഞ നിറം പൂര്‍ണമായും മാറ്റും കൂട്ട്\n| Published: Friday, July 6, 2018, 17:00 [IST]\nദന്തസംരക്ഷണത്തിന്റെ കാര്യത്തില് എന്നും എപ്പോഴും വെല്ലുവിളി ഉണ്ടാക്കുന്ന ഒന്നാണ് പല്ലിലെ മഞ്ഞ നിറം. ഇത് മാറിക്കിട്ടുന്നതിന് വേണ്ടി പല വിധത്തിലുള്ള മാര്‍ഗ്ഗങ്ങള് തിരയുന്നവര് ചില്ലറയല്ല. കാരണം മഞ്ഞ നിറത്തിലുള്ള പല്ലുകള് പല വിധത്തിലുള്ള പ്രതിസന്ധികളാണ് നമ്മളില് ഉണ്ടാക്കുന്നത്. ആത്മവിശ്വാസം ഇല്ലാതാക്കുന്ന അവസ്ഥയിലാണ് പലപ്പോഴും ഇത്തരം പ്രശ്‌നത്തെ നാം സീരിയസ് ആയി കാണുന്നത്. ദന്ത ഡോക്ടറെ സമീപിക്കുന്നതിന് മുന്‍പ് നമുക്ക് ചില കാര്യങ്ങള് വീട്ടില് തന്നെ ചെയ്യാം. ഇത് പല്ലിന്റെ മഞ്ഞ നിറം പൂര്‍ണമായി മാറ്റുന്നു.\nപല്ലിന്റെ മഞ്ഞ നിറം പല കാരണങ്ങള് കൊണ്ടും ഉണ്ടാവാം. ഇത്തരം മാര്‍ഗ്ഗങ്ങള് തേടുമ്പോള് ശ്രദ്ധിക്കേണ്ട ചില കാര്യങ്ങള് ഉണ്ട്. പല്ല് തേച്ച് തന്നെയാണ് ഇതിലൂടെ മഞ്ഞ നിറത്തെ ഇല്ലാതാക്കുന്നത്. അതുകൊണ്ട് തന്നെ ഇത്തരം മാര്‍ഗ്ഗം ഉപയോഗിച്ച് പല വിധത്തില് നമുക്ക് പല്ലിലെ കറയും കളഞ്ഞ് മഞ്ഞ നിറത്തെ ഇല്ലാതാക്കാം.ഭക്ഷണാവശിഷ്ടങ്ങള് പല്ലില് കൂടുതല് സമയം ഇരുന്നാലും വായ വൃത്തിയാക്കാത്തതും പലപ്പോഴും ഇത്തരം പ്രതിസന്ധികളെ രൂക്ഷമാക്കുന്നു. അതുകൊണ്ട് തന്നെ ഇത്തരത്തിലുള്ള പ്രശ്‌നങ്ങള്‍ക്ക് പരിഹാരം കാണുന്നതിന് സഹായിക്കുന്നു.\nആത്മവിശ്വാസത്തോടെ ഇനി നിങ്ങള്‍ക്ക് ചിരിക്കാവുന്നതാണ്. വീട്ടില് നിന്ന് തന്നെ ഇത്തരത്തിലുള്ള പ്രശ്നങ്ങള്‍ക്ക് നിങ്ങള്‍ക്ക് പരിഹാരം കാണാവുന്നകാണ്. പല്ല് വെളുപ്പിക്കുക മാത്രമല്ല മറ്റ് ദന്തപ്രശ്നങ്ങളില് നിന്ന് പരിഹാരവും കൂടിയാണ് പലപ്പോഴും മഞ്ഞപ്പല്ല്. പല്ലിന്റെ ആരോഗ്യത്തിന്റെ കാര്യത്തില് ശ്രദ്ധിക്കുമ്പോള് ചെറിയ ചില അശ്രദ്ധ മതി പലപ്പോഴും പല്ലിനെ നശിപ്പിക്കാന്, പല്ലില് എവിടെയെങ്കിലും ഒരു കേട് വന്നാല് മതി അത് നിങ്ങളുടെ ആരോഗ്യത്തെ എത്രത്തോളം ബാധിക്കുമെന്ന് നോക്കാന്. പലപ്പോഴും പല്ലിന്റെ സംരക്ഷണം നമ്മുടെ ആരോഗ്യത്തിന്റെ സംരക്ഷണം കൂടിയാവണം.\nപല്ലിലെ നിറത്തിന് സഹായിക്കുന്ന ഒന്നാണ് മഞ്ഞള്‍പ്പൊടി. ഇത് കൊണ്ട് നമുക്ക് പല്ലിലെ മഞ്ഞപ്പിനെ പെട്ടെന്ന് തന്നെ ഇല്ലാതാക്കാം. അല്‍പം മഞ്ഞള്‍പ്പൊടിയും ചെറുനാരങ്ങ നീരും ഉപ്പും മിക്സ് ചെയ്ത് പേസ്റ്റ് രൂപത്തിലാക്കുക. ഇത് കൊണ്ട് രാവിലേയും വൈകിട്ടും പല്ല് തേക്കുക. ഇത് പല വിധത്തില് പല്ലിലെ മഞ്ഞ നിറത്തെ ഒരു രാത്രി കൊണ്ട് തന്നെ മാറ്റുന്നു. പല്ലിന് തിളക്കം നല്‍കാന് ഉത്തമമാണ് മഞ്ഞള്‍പ്പൊടിയും നാരങ്ങ നീരും.\nപല്ലിന്റെ ആരോഗ്യത്തിന് വളരെയധികം സഹായിക്കുന്ന ഒന്നാണ് ഉപ്പ്. ഉപ്പും ബേക്കിംഗ് സോഡയും മിക്സ് ചെയ്ത് പല്ല് തേക്കുന്നത് എന്തുകൊണ്ടും മഞ്ഞപ്പല്ലെന്ന പ്രശ്നത്തെ നമുക്ക ഇല്ലാതാക്കാം. ഇത് പെട്ടെന്ന് തന്നെ ഇത്തരം പ്രശ്നങ്ങള്‍ക്ക് പരിഹാരം കാണുന്നു.\nദന്തസംരക്ഷണത്തിന് സഹായിക്കുന്ന മാര്‍ഗ്ഗങ്ങളില് പ്രധാനപ്പെട്ടതാണ് പഴത്തിന്റെ തൊലി. പഴത്തിന്റെ തൊലിയും പല്ലിന്റെ ആരോഗ്യത്തിന് സഹായിക്കുന്ന ഒന്നാണ്. ഏത് മഞ്ഞപ്പല്ലിനേയും നിമിഷ നേരം കൊണ്ട് ഇല്ലാതാക്കാന് സഹായിക്കുന്നു പഴത്തൊലി. ഇതിലടങ്ങിയിട്ടുള്ള മിനറല്‍സും മഗ്‌നീഷ്യവും പല്ലിന്റെ ആരോഗ്യത്തിന് വളരെയധികം സഹായിക്കുന്ന ഒന്നാണ്. ഇത് പല്ലിന് വെളുപ്പ് നിറം നല്‍കുന്നതിന് സഹായിക്കുന്നു. മൂന്ന് തവണയെങ്കിലും ഇത് ഉപയോഗിച്ച് നോക്കൂ. പെട്ടെന്ന് തന്നെ നമുക്ക് പരിഹാരം കാണാം.\nബേക്കിങ് സോഡയും ചെറുനാരങ്ങയും\nബേക്കിങ് സോഡയില് അല്‍പം ചെറുനാരങ്ങാനീര് ചേര്‍ത്ത് പല്ലില് തേക്കാം. കുറച്ചുസമയം കഴിഞ്ഞ് കഴുകികളയാം. ഇതും മഞ്ഞപ്പല്ലിനെ പെട്ടെന്ന് പരിഹാരം നല്‍കുന്ന ഒന്നാണ്. മാത്രമല്ല പല വിധത്തില് ഇത് പല്ലിന്റെ ആരോഗ്യവും ഉറപ്പും സംരക്ഷിക്കുന്നു.\nആര്യവേപ്പിന്റെ ഇല പണ്ട് കാലം മുതല് തന്നെ ഉപയോഗിച്ച് വരുന്ന ഒന്നാണ്. ആരോഗ്യഗുണം മാത്രമല്ല ആര്യവേപ്പിനുള്ളത് മഞ്ഞപ്പല്ലിനെ വെളുപ്പിക്കുന്നതിനും ആര്യവേപ്പ് ഉത്തമമാണ്. ഇത് എല്ലാ വിധത്തിലും പല്ലിന്റെ ആരോഗ്യത്തെ വളരെയധികം സഹായിക്കുന്നു. മാത്രമല്ല ആര്യവേപ്പിന്റെ തണ്ട് കൊണ്ട് രണ്ട് നേരവും പല്ല് തേക്കൂ. ഇത് എല്ലാ വിധത്തിലുള്ള ആരോഗ്യ പ്രശ്നങ്ങള്‍ക്കും പരിഹാരം കാണുന്നതിന് സഹായിക്കുന്നു.\nകാരറ്റ് പച്ചക്കറിയായി മാത്രമല്ല ഇത്തരം പ്രശ്നങ്ങള്‍ക്ക് പരിഹാരം കാണുന്നതിനും സഹായിക്കുന്നു. കാരറ്റ് നീരെടുത്ത് ഇത് കൊണ്ട് പല്ല് തേച്ച് നോക്കൂ. ഒരു രാത്രി കൊണ്ട് തന്നെ നിങ്ങള്‍ക്ക് വ്യത്യാസം കണ്ടെത്താവുന്നതാണ്. ഇത് എല്ലാ വിധത്തിലും പല്ലിന്റെ ആരോഗ്യത്തിന് സഹായിക്കുന്ന ഒന്നാണ്.\nപല്ലിന് ഇടയിലെ ബാക്ടീരിയകളെ നശിപ്പിക്കാനും പല്ല് വെളുപ്പിക്കാനും വെളിച്ചെണ്ണ പ്രയോഗം സഹായിക്കും. എന്നും രാവിലെ വെളിച്ചെണ്ണ പല്ലില് തേക്കുക. മാത്രമല്ല മഞ്ഞ നിറവും പല്ലിലെ പ്ലേഖും ഇല്ലാതാക്കുന്നതിന് വെളിച്ചെണ്ണ ഉത്തമമാണ്.\nബേക്കിങ് സോഡയും സ്ട്രോബെറിയും\nബേക്കിങ് സോഡയില് സ്ട്രോബെറിയും ചേര്‍ത്ത് പേസ്റ്റാക്കി പല്ലില് തേക്കുക. പല്ല് വെളുപ്പിക്കാന് മികച്ച വഴിയാണിത്. ഇതിലും നല്ല വഴി നിങ്ങള്‍ക്ക് പല്ല് വെളുപ്പിക്കാന് ലഭിക്കുകയില്ല എന്നതാണ് സത്യം.\nനിങ്ങള് എന്നും ഉപയോഗിക്കുന്ന ടൂത്ത് പേസ്റ്റിനൊപ്പം ബേക്കിങ് സോഡപ്പൊടിയോ, ഉപ്പോ, ഹൈഡ്രജന് പെറോക്സൈഡോ ചേര്‍ത്ത് തേക്കുന്നത് നല്ലതാണ്. പല്ല് തേച്ചതിനുശേഷം ചൂടുവെള്ളത്തില് കഴുകുക. ഇതും പല്ല് വെളുപ്പിക്കാന് ഉത്തമമായ മാര്‍ഗ്ഗമാണ്.\nധാരാളം ഗുണങ്ങളുള്ള ഒന്നാണ് ചെറുനാരങ്ങ. ഇത് ആരോഗ്യത്തിന് വളരെയധികം സഹായിക്കുന്നു. പല്ലിന്റെ നിറവും മറ്റ് ദന്തപ്രശ്നങ്ങളും നിമിഷ നേരം കൊണ്ട് മാറാന് സഹായിക്കുന്നു ചെറു നാരങ്ങ. രണ്ട് ദിവസം പല്ല് തേച്ച് നോക്കൂ ഇത് എല്ലാ വിധത്തിലും പ്രശ്നങ്ങള്‍ക്ക് പരിഹാരം നല്‍കുന്നു.\nനിങ്ങളുടെ ഡയറ്റില് നല്ലയിനം പച്ചക്കറികളും പഴങ്ങളും ഉള്‍പ്പെടുത്തുക. ഇവ പച്ചയ്ക്ക് കഴിക്കുന്നതും പല്ലിന്റെ ആരോഗ്യത്തിനും നിറവ്യത്യാസത്തിനും ഗുണം ചെയ്യുന്നു. പല്ലിന്റെ മഞ്ഞ നിറം മാറ്റി നല്ല തിളക്കമുള്ള പല്ലുകള് നമുക്ക് ലഭിക്കുന്നു.\nമഞ്ഞപ്പല്ല് മാറ്റാന് ആപ്പിള് വിനീഗര് സഹായിക്കും. ഇത് പല വിധത്തിലാണ് ആരോഗ്യത്തിനും സൗന്ദര്യത്തിനും സഹായിക്കുന്നത്. പല്ലിനെ മഞ്ഞ നിറത്തില് നിന്ന് സംരക്ഷിക്കാന് എന്തുകൊണ്ടും ഉത്തമമായിട്ടുള്ള ഒന്നാണ് ആപ്പിള് സിഡാര് വിനീഗര്.\nധാരാളം ഔഷധ ഗുണങ്ങള് ഉള്ള ഒന്നാണ് തുളസിയില. തുളസിയില ഉപയോഗിച്ച് നമുക്ക് ഇത്തരത്തിലുള്ള പല പ്രശ്നങ്ങള്‍ക്കും പരിഹാരം കാണാവുന്നതാണ്. പല്ലിന്റെ മഞ്ഞ നിറം മാറി വായ് നാറ്റത്തെ അകറ്റാന് സഹായിക്കുന്നു തുളസിയില. തുളസിയില പല്ലിന്റെ മഞ്ഞ നിറം മാറ്റിതരും.\nകറുവപ്പട്ട കൊണ്ട് പല്ലിലെ മഞ്ഞ നിറത്തെ നമുക്ക് ഇല്ലാതാക്കാം. ഇത് പൊടിച്ച് അല്‍പം ഉപ്പും മിക്സ് ചെയ്ത് തേക്കുക. എല്ലാ വിധത്തിലും ഇത് പല്ലിലെ ആരോഗ്യത്തെ സംരക്ഷിക്കുന്നു. മാത്രമല്ല പല്ലിന്റെ ആരോഗ്യത്തിന് രണ്ടാമതൊന്ന് ചിന്തിക്കേണ്ട ആവശ്യമില്ല എന്നതും കാര്യം.\nപല്ലു വെളുപ്പിയ്ക്കും നാരകയില പായ്ക്ക്\nഉമിക്കരി പേസ്റ്റ്; പല്ലിലെ അഴുക്കിന് ഒറ്റമൂലി\nപല്ലിലെ മഞ്ഞപ്പിനെ ആഴത്തില് വൃത്തിയാക്കുംഒറ്റമൂലി\nവായ്‌നാറ്റം, പല്ലിലെ മഞ്ഞനിറം;വെളിച്ചെണ്ണ ഒറ്റമൂലി\nഗര്‍ഭകാലത്ത് വായ്‌നാറ്റം കൂടുതലോ?\nപല്ലു വെളുക്കാന് 100% പ്രകൃതിദത്ത വഴി\nRead more about: teeth body care പല്ല് ശരീരസംരക്ഷണം\nHere are some natural teeth whitening remedies for yellow teeth,read on.\nStory first published: Friday, July 6, 2018, 17:00 [IST]\nJul 6, 2018 ലെ വാര്‍ത്തകള്


emalayalee.com - സൗമ്യവും സംശുദ്ധവും ജനകീയവുമായ ആദര്‍ശരാഷ്ട്രീയത്തിന്റെ പ്രതീകമായിരുന്നു ഇ. ചന്ദ്രശേഖരന് നായര് : നവയുഗം.\nസൗമ്യവും സംശുദ്ധവും ജനകീയവുമായ ആദര്‍ശരാഷ്ട്രീയത്തിന്റെ പ്രതീകമായിരുന്നു ഇ. ചന്ദ്രശേഖരന് നായര് : നവയുഗം.\nദമ്മാം: കേരള രാഷ്ട്രീയത്തിലെ സൗമ്യസാന്നിധ്യവും, സംശുദ്ധ രാഷ് ട്രീയത്തിന്റെ പ്രതീകവും, ജനകീയനുമായ മികച്ച ഭരണാധികാരിയും, ആദര്‍ശങ്ങള് മുറുകെപ്പിടിച്ച പൊതുപ്രവര്‍ത്തകനുമായിരുന്നു സഖാവ് ഇ. ചന്ദ്രശേഖരന് നായര് എന്ന് നവയുഗം സാംസ്‌കാരികവേദി കേന്ദ്രകമ്മിറ്റി അനുശോചനപ്രമേയത്തില് പറഞ്ഞു.\nപാര്‍ലമെന്ററി രംഗത്തും, ഭരണാധികാരി എന്ന നിലയിലും, സഹകാരിയായും കേരളം കണ്ട മികച്ച രാഷ്ട്രീയ നേതാവായിരുന്നു ഇ. ചന്ദ്രശേഖരന് നായര്. ആറ് തവണ എം.എല്.എയും, മൂന്നു തവണ മന്ത്രിയും, എട്ട് വര്ഷം സംസ്ഥാന സഹകരണ ബാങ്ക് പ്രസിഡന്റും ഒക്കെയായി പ്രവര്ത്തിച്ചിട്ടുള്ളപ്പോഴും സംശുദ്ധമായ രാഷ്ട്രീയമാണ് അദ്ദേഹം ഉയര്‍ത്തിപ്പിടിച്ചത്. ഒന്നാം കേരള നിയമസഭയില് മുതല് അംഗമായിരുന്ന അദ്ദേഹം, കേരളത്തിലെ സഹകരപ്രസ്ഥാനത്തില് നിര്ണായക സ്ഥാനം വഹിച്ചവരില് ഒരാളാണ്.\n1980ല് ആദ്യമായി ഭക്ഷ്യമന്ത്രിയായി ചുമതയേറ്റപ്പോള് അദ്ദേഹം ആവിഷ്‌കരിച്ച് നടപ്പിലാക്കിയത് ഓണച്ചന്തകള്, മാവേലി സ്‌റ്റോറുകള്, എന്നിവ കേരളത്തിലെ സാധാരണജനങ്ങളുടെ ജീവിതത്തെ മാറ്റി മറിച്ചു. കുറഞ്ഞ വിലയില് ഗുണനിലവാരമുള്ള നിത്യോപയോഗ സാധനങ്ങള് ജനങ്ങള്‍ക്ക് ലഭ്യമാക്കിയ മാവേലിസ്‌റ്റോറുകള്, വിലക്കയറ്റത്തെ തടയാന് ഏറെ ഫലപ്രദമായി. ജനപ്രിയമായ അത്തരം നടപടികള് അദ്ദേഹത്തിന് 'മാവേലി മന്ത്രി' എന്ന പേരും സമ്മാനിച്ചു.\nആദര്‍ശരാഷ്ട്രീയത്തെ എന്നും പിന്തുടര്‍ന്ന, രാഷ്ട്രീയ വിവാദങ്ങളോ, അഴിമതിയുടെ കളങ്കങ്ങളോ ഒന്നും തൊട്ടുതീണ്ടാത്ത അപൂര്‍വ്വം നേതാക്കളില് ഒരാളായിരുന്നു അദ്ദേഹം. അദ്ദേഹത്തിന്റെ വിയോഗത്തില് നവയുഗം കേന്ദ്രകമ്മിറ്റി അഗാധമായ ദുഃഖം രേഖപ്പെടുത്തി. കേരളത്തിലെ ഇടതുപക്ഷമനസ്സുകളില് എന്നും അദ്ദേഹത്തിന്റെ സ്മരണകള് തിളങ്ങി നില്‍ക്കുമെന്ന് കേന്ദ്രകമ്മിറ്റി പ്രമേയത്തിലൂടെ പറഞ്ഞു.


ഐസിസി അവാര്‍ഡ്: ബെൻ സ്റ്റോക്ക്സ് മികച്ച ക്രിക്കറ്റർ; രോഹിത് ശർമ മികച്ച ഏകദിന ക്രിക്കറ്റർ; സ്പിരിറ്റ് ഓഫ് ക്രിക്കറ്റ് പുരസ്‌കാരം വിരാട് കോലിക്ക്; മികച്ച ടെസ്റ്റ് ക്രിക്കറ്റർ പാറ്റ് കമ്മിൻസ് – Jaihind TV\nഐസിസി അവാര്‍ഡ്: ബെൻ സ്റ്റോക്ക്സ് മികച്ച ക്രിക്കറ്റർ; രോഹിത് ശർമ മികച്ച ഏകദിന ക്രിക്കറ്റർ; സ്പിരിറ്റ് ഓഫ് ക്രിക്കറ്റ് പുരസ്‌കാരം വിരാട് കോലിക്ക്; മികച്ച ടെസ്റ്റ് ക്രിക്കറ്റർ പാറ്റ് കമ്മിൻസ്\n2019ലെ ഐ.സി.സി പുരസ്‌കാരങ്ങൾ പ്രഖ്യാപിച്ചു. ഇംഗ്ലണ്ടിന്‍റെ ലോകകപ്പ് വിജയത്തിലും ആഷസ് പരമ്പരയിലും മികച്ച പ്രകടനം നടത്തിയ ഇംഗ്ലീഷ് ഓൾറൗണ്ടർ ബെൻ സ്റ്റോക്ക്സിനാണ് മികച്ച ക്രിക്കറ്റർ പുരസ്‌കാരം. ഇന്ത്യൻ താരം രോഹിത് ശർമയാണ് മികച്ച ഏകദിന ക്രിക്കറ്റർ. 2019-ലെ സ്പിരിറ്റ് ഓഫ് ക്രിക്കറ്റ് പുരസ്‌കാരം ഇന്ത്യൻ ക്യാപ്റ്റൻ വിരാട് കോലിക്കും ലഭിച്ചു. ടെസ്റ്റിൽ കഴിഞ്ഞ വർഷം 59 വിക്കറ്റുകൾ വീഴ്ത്തിയ ഓസീസിന്‍റെ പാറ്റ് കമ്മിൻസാണ് 2019-ലെ മികച്ച ടെസ്റ്റ് ക്രിക്കറ്റർ.\nലോകകപ്പിനിടെ ഓസീസ് താരം സ്റ്റീവ് സ്മിത്തിനെ കൂക്കിവിളിച്ച ആരാധകരോട്, കൂക്കിവിളി നിർത്തി കൈയടിക്കാൻ പറഞ്ഞ കോലിയുടെ പ്രതികരണമാണ് പുരസ്‌കാരത്തിന് അദ്ദേഹത്തെ അർഹനാക്കിയത്. ടെസ്റ്റിൽ കഴിഞ്ഞ വർഷം 59 വിക്കറ്റുകൾ വീഴ്ത്തിയ ഓസീസിന്‍റെ പാറ്റ് കമ്മിൻസാണ് 2019-ലെ മികച്ച ടെസ്റ്റ് ക്രിക്കറ്റർ.\nഇംഗ്ലണ്ടിനെ ലോക ചാമ്പ്യന്മാരാക്കുന്നതിൽ ബെൻ സ്റ്റോക്ക്സിന്‍റെ പങ്ക് എത്ര വലുതായിരുന്നുവെന്നതിന് തെളിവാണ് ഇത്തവണ അദ്ദേഹത്തെ തേടിയെത്തിയ പുരസ്‌കാരം. കിവീസിനെതിരായ ഫൈനലിൽ 84 റൺസുമായി പുറത്താകാതെ നിന്ന സ്റ്റോക്സ് തുടർന്ന് നടന്ന സൂപ്പർ ഓവറിലും മികച്ച പ്രകടനം പുറത്തെടുത്തിരുന്നു. ലോകകപ്പിൽ ആരെയും വിസ്മയിപ്പിച്ച ഒരു ക്യാച്ചും സ്റ്റോക്ക്സ് സ്വന്തമാക്കി. ഇതിനു പിന്നാലെയായിരുന്നു ആഷസ് പരമ്പരയിലെ മൂന്നാം ടെസ്റ്റിൽ ഓസീസ് പോരാട്ടവീര്യത്തെ ഒറ്റയ്ക്ക് ചെറുത്ത് തോൽപ്പിച്ച് സ്റ്റോക്ക്സ് ഇംഗ്ലണ്ടിന് വിജയം നേടിക്കൊടുത്തത്. 142 വർഷത്തെ ടെസ്റ്റ് ക്രിക്കറ്റ് ചരിത്രത്തിലെ തന്നെ ഏക്കാലത്തെയും മികച്ച ഇന്നിങ്‌സുകളിലൊന്ന് പുറത്തെടുത്ത ബെൻ സ്റ്റോക്ക്‌സ് എന്ന ഇംഗ്ലീഷ് ഓൾറൗണ്ടർ തങ്ങളിൽ നിന്ന് വിജയം പിടിച്ചുവാങ്ങുന്നത് കണ്ടുനിൽക്കാനേ അന്ന് ഓസീസ് താരങ്ങൾക്കും കാണികൾക്കും സാധിച്ചുള്ളൂ. എല്ലാവരും തോൽവി ഉറപ്പിച്ച ഘട്ടത്തിൽ നിന്ന് സ്റ്റോക്ക്‌സ് ടീമിനെ ഒറ്റയ്ക്ക് കരകയറ്റുകയായിരുന്നു അദ്ദേഹം. 219 പന്തുകൾ നേരിട്ട താരം 11 ബൗണ്ടറിയും എട്ടു സിക്‌സും സഹിതം 135 റൺസോടെ പുറത്താകാതെ നിന്നു.\n2019 രോഹിത്തിന്‍റെ കരിയറിലെ ഏറ്റവും മികച്ച വർഷങ്ങളിൽ ഒന്നായിരുന്നു. ലോകകപ്പ് ടൂർണമെന്‍റിൽ അഞ്ചു സെഞ്ചുറികൾ നേടുന്ന ആദ്യ താരമെന്ന റെക്കോർഡ് രോഹിത് സ്വന്തമാക്കിയിരുന്നു. കഴിഞ്ഞ വർഷം ഏഴു സെഞ്ചുറികളാണ് രോഹിത് ഏകദിനത്തിൽ മാത്രം സ്വന്തമാക്കിയത്.\nനാഗ്പുരിൽ നടന്ന ബംഗ്ലദേശിനെതിരായ ട്വന്‍റി 20-യിൽ ഏഴു റൺസ് മാത്രം വഴങ്ങി ഹാട്രിക്കടക്കം ആറു വിക്കറ്റെടുത്ത ദീപക് ചാഹറിന്‍റെ പ്രകടനം 2019-ലെ മികച്ച ട്വന്‍റി20 പ്രകടനമായി തിരഞ്ഞെടുക്കപ്പെട്ടു. പോയവർഷം ടെസ്റ്റിൽ ഓസീസിനായി അവിസ്മരണീയ പ്രകടനം നടത്തിയ മാർനസ് ലബുഷെയ്നാണ് ഐ.സി.സി എമർജിങ് ക്രിക്കറ്റർ.


Karachi, First Published 17, Oct 2019, 8:38 PM\nടി20യില് മികച്ച പ്രകടനം പുറത്തെടുക്കുന്ന ഉമറിനെ നാലാം നമ്പറില് കളിപ്പിക്കുമെന്ന് പറഞ്ഞ കമ്രാന് വിക്കറ്റ് കീപ്പറായി താന് തന്നെ എട്ടാം നമ്പറില് ഇറങ്ങുമെന്ന് വ്യക്തമാക്കി.\nകറാച്ചി: പാക്കിസ്ഥാന്റെ എക്കാലത്തെയും മികച്ച ഏകദിന ടീമിനെ തെരഞ്ഞെടുത്ത് വിക്കറ്റ് കീപ്പര് ബാറ്റ്സ്മാന് കമ്രാന് അക്മലിനെ കളിയാക്കിയും വിമര്‍ശിച്ചും ആരാധകര്. തനിക്ക് മുമ്പെ കളിച്ചവരെ ഉള്‍പ്പെടുത്തിയല്ല, താന് കളി കണ്ടിട്ടുള്ളവരെ ഉള്‍പ്പെടുത്തിയാണ് ടീം തെരഞ്ഞെടുക്കുന്നതെന്ന് കമ്രാന് മുന്‍കൂര് ജാമ്യം എടുത്തിരുന്നെങ്കിലും ടീം തെരഞ്ഞെടുപ്പ് ആരാധകര്‍ക്ക് ഒട്ടും ദഹിച്ചില്ല. കാരണം കമ്രാന്റെ എക്കാലത്തെയും മികച്ച ടീമില് കമ്രാനും സഹോദരന് ഉമര് അക്മലും ഉണ്ടെന്നത് തന്നെ.\nടി20യില് മികച്ച പ്രകടനം പുറത്തെടുക്കുന്ന ഉമറിനെ നാലാം നമ്പറില് കളിപ്പിക്കുമെന്ന് പറഞ്ഞ കമ്രാന് വിക്കറ്റ് കീപ്പറായി താന് തന്നെ എട്ടാം നമ്പറില് ഇറങ്ങുമെന്ന് വ്യക്തമാക്കി. ആഭ്യന്തര, രാജ്യാന്തര ക്രിക്കറ്റിലെ തന്റെ മുന്‍കാല പ്രകടനങ്ങള് തന്നെയാണ് വിക്കറ്റ് കീപ്പര് സ്ഥാനത്തേക്ക് തന്നെ അര്‍ഹനാക്കിയതെന്നും കമ്രാന് അവകാശപ്പെട്ടു.\n2017ലാണ് കമ്രാന് അക്മല് പാക്കിസ്ഥാനായി അവസാനം ഏകദിനത്തില് കളിച്ചത്. കമ്രാനെക്കാള് മികവുകാട്ടിയ മോയിന് ഖാനെയും റഷീദ് ലത്തീഫിനെയും ഒഴിവാക്കി ടീം പ്രഖ്യാപിച്ചതാണ് ആരാധകര്‍കക് ദഹിക്കാഞ്ഞത്. യുട്യൂബ് വീഡിയോയിലൂടെയാണ് കമ്രാന് ടീം പ്രഖ്യാപനം നടത്തിയത്. ഇതിനുതാഴെയാണ് ആരാധകര് രൂക്ഷ വിമര്‍ശനവും കളിയാക്കലുകളുമായി രംഗത്തെത്തിയത്.\nകമ്രാന് അക്മല് തെര‍ഞ്ഞെടുത്ത എക്കാലത്തെയും മികച്ച പാക്കിസ്ഥാന് ഏകദിന ടീം: സയ്യിദ് അന്‍വര്, ബാബര് അസം, മൊഹമ്മദ് ഹഫീസ്, ഉമര് അക്മല്, ഷൊയൈബ് മാലിക്, ഷാഹിദ് അഫ്രീദി, അബ്ദുള് റസാഖ്, കമ്രാന് അക്മല്, വാസിം അക്രം, ഷൊയൈബ് അക്തര്, സഖ്‌ലിയന് മുഷ്താഖ്.\nLast Updated 17, Oct 2019, 8:38 PM\nPakistan’s all-time ODI XI\nബിസിസിഐ കേസ്; വാദം കേൾക്കുന്നത് രണ്ടാഴ്ചത്തേക്ക് മാറ്റിവെച്ചു\nഐപിഎല് നടത്താന് അനുമതി തേടി ബിസിസിഐ; കേന്ദ്രത്തിന് കത്തയച്ചു\nസാബാ കരീമിനോട് രാജിവയ്ക്കാന് ആവശ്യപ്പെട്ട് ബിസിസിഐ\nഅപകടത്തിൽ പെട്ടത് വന്ദേഭാരത് മിഷനിൽ പെട്ട വിമാനം ; വിമാനത്തിൽ ഉണ്ടായിരുന്നത് 190 പേര്


ഭക്ഷണത്തിൽ എത്ര ഉൗർജമുണ്ട്? വെളിപ്പെടുത്താൻ ദുബായിലെ ഭക്ഷണശാലകൾക്ക് നിർദേശം | Dubai Municipality asks food establishments to declare calorie content on menu\nഭക്ഷണത്തിൽ എത്ര ഉൗർജമുണ്ട്? വെളിപ്പെടുത്താൻ ഭക്ഷണശാലകൾക്ക് നിർദേശം\nമനോരമ ലേഖകൻ May 18, 2019 11:27 PM IST\nദുബായ് ∙ വിളമ്പുന്ന ഭക്ഷണപദാർഥങ്ങളിൽ എത്രമാത്രം ഉൗർജം അടങ്ങിയിട്ടുണ്ടെന്ന് വെളിപ്പെടുത്തണമെന്ന് ദുബായ് നഗരസഭ ഭക്ഷണശാലകൾക്ക് നിർദേശം നൽകി. മെനുകാർഡിൽ ഇക്കാര്യം രേഖപ്പെടുത്താനാണ് അധികൃതരുടെ നിർദേശം. ചുരുങ്ങിയത് അഞ്ചു ശാഖകളുള്ള റസ്റ്ററന്റ്, കഫ്റ്റീരിയ, കഫെ ഗ്രൂപ്പുകളാണ്ആദ്യ ഘട്ടത്തിൽ നവംബറിനകം നിർദേശം നടപ്പിലാക്കേണ്ടത്. രണ്ടാം ഘട്ടത്തിൽ, എല്ലാ റസ്റ്ററന്റ്, കാറ്ററിങ് സ്ഥാപനങ്ങൾ, ഹോട്ടലുകൾ എന്നിവ 2020 ജനുവരിക്ക് മുൻപും നിർദേശം നടപ്പിലാക്കണം.\nഇത്തരത്തിൽ നിബന്ധനകൾ പ്രാബല്യത്തിൽ കൊണ്ടുവരുന്ന ആദ്യത്തെ പ്രാദേശിക ഗവ.സ്ഥാപനമാണ് ദുബായ് മുനിസിപാലിറ്റി. ജീവിത നിലവാരം മെച്ചപ്പെടുത്താനുള്ള മുനിസിപാലിറ്റിയുടെ നാഷനൽ ന്യൂട്രീഷ്യൻ അജൻഡ 2017–2021 പദ്ധതിയുടെ ഭാഗമായാണിത്. തങ്ങളുടെ ആരോഗ്യത്തിന് അനുയോജ്യമായ ഭക്ഷണ പദാർഥം തിരഞ്ഞെടുക്കാനുള്ള ഉപഭോക്താക്കളുടെ അവകാശം സംരക്ഷിക്കുന്നതിനാണ് ഇത്തരമൊരു നിർദേശം നൽകിയതെന്ന് ഡയറക്ടർ ജനറൽ ദാവൂദ് അൽ ഹാജിരി പറഞ്ഞു.\nദുബായ് ജീവിക്കാനുള്ള ഏറ്റവും യോജിച്ച നഗരമാക്കാനുള്ള നഗരസഭയുടെ ഉദ്യമവും ഇൗ പദ്ധതിക്ക് പിന്നിലുണ്ട്. ഇതിനായി റസ്റ്ററന്റുകൾ ആരോഗ്യകരവും സ്വാദിഷ്ടവുമായ ഭക്ഷണം ഉപഭോക്താക്കൾക്ക് വിളമ്പളണം. ഭക്ഷണ പോരായ്മകൾ കൊണ്ടും ആരും അനാരോഗ്യവാന്മാരോ രോഗികളോ ആകരുത്. റസ്റ്ററന്റുകളിൽ നിന്നും മറ്റുമുള്ള ആഹാരം കഴിക്കൽ എത്രമാത്രം പോഷാകാഹാര സമൃദ്ധമാണെന്ന് എല്ലാവരും തിരിച്ചറിയണമെന്നും അദ്ദേഹം പറഞ്ഞു.


ആ കുഞ്ഞ് എന്റെയല്ല: അല്ലു അര്‍ജുന് | Please stop circulating that photo: Allu Arjun - Malayalam Filmibeat\nആ കുഞ്ഞ് എന്റെയല്ല: അല്ലു അര്‍ജുന്\n| Published: Sunday, June 15, 2014, 9:26 [IST]\nആ കുഞ്ഞ് എന്റെയല്ല, പറയുന്നത് തെലുങ്ക് സൂപ്പര്‍സ്റ്റാര് അല്ലു അര്‍ജുനാണ്. ഈ അടുത്താണ് അല്ലു അര്‍ജുന് അച്ഛനായ വാര്‍ത്ത മാധ്യമങ്ങളിലൂടെ ആരാധകര് അറഞ്ഞത്. അതിനിടയില് അല്ലവിന്റെ ഭാര്യ സ്‌നേഹ ഒരു കുഞ്ഞിനെയും കയ്യില്‍വച്ച് നില്‍ക്കുന്ന ഫോട്ട് സോഷ്യല് മീഡിയയിലടെ പ്രചരിച്ചു.\nഅല്ലുവിന്റെ മകന് എന്ന തലക്കെട്ടോടെ പ്രചരിച്ച ആ ഫോട്ടോയില് കാണുന്നത് എന്റെ മകനെയല്ല എന്നാണ് അല്ലു പറയുന്നത്. അയാന് എന്നാണ് അല്ലുവിന്റെ മകന്റെ പേര്. എന്നാല് ഭാര്യ സേനഹയുടെ കയ്യില് കാണുന്ന കുഞ്ഞ് തന്റെ മകന് അയാനല്ല.\nആരാധകരടക്കം നിരവധി പേര് അത് അയാനാണെന്ന് പ്രചരിരപ്പിച്ച സാഹചര്യത്തിലാണ് തന്റെ മകനല്ല സ്‌നേഹയുടെ കയ്യിലുള്ളതെന്ന വിശദീകരണവുമായി അല്ലു അര്‍ജുന് തന്നെ രംഗത്തെത്തിയത്. സ്‌നേഹയുടെ കയ്യിലുള്ള കുട്ടി തന്റെ അനന്തരവനാണ്. ദയവായി ഈ ചിത്രം തന്റെ മകനെന്ന നിലയില് ഷെയര് ചെയ്യരുതെന്ന് അല്ലു ട്വിറ്ററിലൂടെ അഭ്യര്‍ത്ഥിച്ചു.\nപ്രശസ്ത നിര്‍മാതാവ് അല്ലു അരവിന്ദിന്റെ മകനും തെലുങ്ക് നടനുമായ അല്ലു അര്‍ജുനും സ്‌നേഹലതയും തമ്മിലുള്ള വിവാഹം 2011-ലാണ് നടന്നത്. ചിരഞ്ജീവിയുടെ ഭാര്യ സഹോദരന് കൂടെയാണ് അല്ലു. ഇക്കഴിഞ്ഞ ഏപ്രിലിലാണ് ഈ ദമ്പതികള്‍ക്കിടയിലേക്ക് ഒരാള്‍ക്കൂടെ എത്തിയത്.\nRead more about: allu arjun father telugu actor baby അല്ലു അര്‍ജുന് അച്ഛന് മകന് കുഞ്ഞ് തെലുങ്ക് നടന്\nAfter days and days of speculations, and rumours, Allu Arjun has finally becomeafather!His wife Sneha Reddy and the actor welcomed their first born,ababy boy.So far, Allu Arjun has not revealed the pictures of his son, despite great curiosity among his fans.\nStory first published: Sunday, June 15, 2014, 9:26 [IST]


ഇംഗ്ലണ്ടിനെതിരായ ടി20 പരമ്പര സ്വന്തമാക്കി ഇന്ത്യ\nMetrom Australia March 21, 2021 SPORTS\nഇംഗ്ലണ്ടിനെതിരായ ടി20 പരമ്പര സ്വന്തമാക്കി ഇന്ത്യ. പരമ്പര വിജയിയെ നിര്‍ണയിക്കുന്ന അഞ്ചാം ടി20യില് 36 റണ്‍സിനായിരുന്നു ഇന്ത്യയുടെ വിജയം. ഇന്ത്യ ഉയര്‍ത്തിയ 225 എന്ന കൂറ്റന് വിജയലക്ഷ്യത്തിലേക്ക് ബാറ്റേന്തിയ ഇംഗ്ലണ്ടിന് 20 ഓവറില് എട്ട് വിക്കറ്റ് നഷ്ടത്തില് 188 റണ്‍സെടുക്കാനെ കഴിഞ്ഞുള്ളൂ. ഇന്ത്യക്ക് വേണ്ടി ശര്‍ദ്ദുല് താക്കൂര് മൂന്ന് വിക്കറ്റ് വീഴ്ത്തിയപ്പോള് ഭുവനേശ്വര് കുമാര് രണ്ട് വിക്കറ്റ് വീഴ്ത്തി പിന്തുണകൊടുത്തു. ഇംഗ്ലണ്ടിനായി ഡേവിഡ് മലാന് (68) ജോസ് ബട്ട്ലര്(52) എന്നിവര് പൊരുതി നോക്കിയെങ്കിലും ലക്ഷ്യത്തിലെത്തിക്കാനായില്ല.\nപൂജ്യത്തിന് ആദ്യ വിക്കറ്റ് നഷ്ടമായ ഇംഗ്ലണ്ടിനായി ജോസ് ബട്‌ലറും ഡേവിഡ് മലനും വെടിക്കെട്ട് പ്രകടനം കാഴ്ചവെക്കുകയായിരുന്നു. അര്‍ദ്ധ സെഞ്ച്വറി നേടിയ ഇരുവരും ഇംഗ്ലണ്ട് ഇന്നിങ്‌സിനെ കരകയറ്റുന്ന കാഴ്ചയാണ് പിന്നീട് കണ്ടത്. എന്നാല് കൂറ്റന് ലക്ഷ്യത്തിലേക്ക് അടിച്ചുകളിച്ച ഇവരെ ഇന്ത്യന് ബൗളര്‍മാര് മടക്കി.\nനേരത്തെ ഇന്ത്യക്കായി രോഹിത് ശര്‍മ 34 പന്തില് 64 റണ്‍സ് നേടി പുറത്തായപ്പോള് വിരാട് കോഹ്‌ലി 52 ബോളില് 80 റണ്‍സ് നേടി പുറത്താകാതെ നിന്നു. ഓപ്പണിങ് വിക്കറ്റില് രോഹിത് - കോഹ്‌ലി കൂട്ടുകെട്ട് 94 റണ്‍സാണ് നേടിയത്. രോഹിത് പുറത്തായതിന് ശേഷമെത്തിയ സൂര്യകുമാര് യാദവ് 17 പന്തില് 32 റണ്‍സ് നേടി. അവസാന ഓവറുകളില് തീപ്പന്തമായി മാറിയ ഹാര്‍ദ്ദിക് പാണ്ഡ്യ 17 ബോളില് 39 റണ്‍സ് നേടി. സ്റ്റോക്‌സിന്റെ പന്തില് രോഹിത് പുറത്തായെങ്കിലും പകരം എത്തിയ സൂര്യകുമാര് യാദവ് തന്റെ ബാറ്റിങ് മികവ് ആദ്യ കളിയിലെ പോലെ തന്നെ രണ്ടാം മത്സരത്തിലും തുടര്‍ന്നു. രണ്ടാം വിക്കറ്റില് യാദവും കോഹ്‌ലിയും ചേര്‍ന്ന് 26 പന്തില് നിന്ന് 49 റണ്‍സാണ് നേടിയത്. 17 പന്തില് 32 റണ്‍സ് നേടിയ സൂര്യകുമാര് യാദവിനെ ആദില് റഷീദ് ആണ് പുറത്താക്കിയത്. ഇതോടെ അഞ്ച് മത്സരങ്ങളടങ്ങിയ പരമ്പര 3-2നാണ് ഇന്ത്യ സ്വന്തമാക്കിയത്.\nമികച്ച വനിത ക്രിക്കറ്റ് കമന്‍റേറ്ററായി ഇഷ ഗുഹ\nMetrom Australia March 20, 2021 SPORTS\nമികച്ച വനിത ക്രിക്കറ്റ് കമേന്ററേറ്ററായി ഫോക്‌സ് ക്രിക്കറ്റിന്റെ ഇഷ ഗുഹയെ ലാസ്റ്റ് വേര്‍ഡ് സ്‌പോര്‍ട്‌സ് തെരഞ്ഞെടുത്തു. ഇഷയെ കൂടാതെ അന്‍ജും ചോപ്ര, മേല് ജോണ്‍സ്, എബ്നോയി റെയിന്‍ഫോര്‍ഡ്-ബ്രെന്റ്, ലിസ സ്ഥലേക്കര് എന്നിവരും പുരസ്‌കാര പട്ടികയില് ഉള്‍പ്പെട്ടിട്ടുണ്ട്.\nഇംഗ്ലണ്ടിന്റെ മുന് ഫാസ്റ്റ് ബോളര് കൂടിയാണ് ഇഷ. ഇഷയുടെ ശബ്ദത്തില് ക്രിക്കറ്റിനോടുള്ള സ്‌നേഹവും വിജ്ഞാനവും നിറഞ്ഞതാണെന്ന് ലാസ്റ്റ് വേര്‍ഡ് എന്ന പ്രസിദ്ധീകരണം പറഞ്ഞു. ഇഷ എക്കാലത്തേയും മികച്ച വനിത കമന്റേറ്റാണെന്നും അവര് കൂട്ടിച്ചേര്‍ത്തു. ക്രിക്കറ്റ് കരിയറില് ഇംഗ്ലണ്ടിനു വേണ്ടി 18.93 ആവറേജില് നൂറിലധികം അന്താരാഷ്ട്ര വിക്കറ്റുകള് ഇഷ നേടിയിട്ടുണ്ട്.\n17 റണ്ണിന് ഓള് ഔട്ട്\nMetrom Australia March 18, 2021 SPORTS\nവനിതാ സീനിയര് വണ്‍ഡേ ട്രോഫിയില് നാഗാലാന്‍ഡിനെ 17 റണ്‍സിന് ചുരുട്ടിക്കൂട്ടി മുംബൈ. മുംബൈ പേസ് ബൗളര് സയാലി സത്ഗറിന്റെ കിടിലന് ബൗളിങാണ് നാഗാലാന്റിനെ തകര്‍ത്തത്. ടോസ് നേടിയ നാഗാലാന്‍ഡ് ബാറ്റിങ് തെരഞ്ഞെടുക്കുകയായിരുന്നു. അഞ്ച് ഓവര് എറിഞ്ഞ സയാലി വീഴ്ത്തിയത് ഏഴ് വിക്കറ്റുകള്. ഏഴാം നമ്പറിലെത്തിയ സരിബയാണ് നാഗാലാന്‍ഡിന്റെ ടോപ് സ്‌കോറര്. അതും9റണ്‍സ് മറ്റൊരു ടോപ് സ്‌കോറര് എക്സ്ട്രയായി ലഭിച്ച മൂന്ന് റണ്‍സ്. ആറ് ബാറ്റ്സ്മാന്മാര് അക്കൗണ്ട് തുറക്കും മുമ്പെ മടങ്ങി. മൂന്നു പേര് ഒരോ റണ്‍സ് വീതം എടുത്തു. മറുപടി ബാറ്റിങില് മുംബൈക്ക് ലക്ഷ്യത്തിലെത്താന് വെറും നാല് പന്തുകളെ വേണ്ടിവന്നുള്ളൂ. മുംബൈ ഓപ്പണര് ഇഷ ഒസ ആദ്യത്തെ മൂന്ന് പന്തുകളും അതിര്‍ത്തി കടത്തി.\nഅതിനിടെ ഒരു നോബോളും കൂടി എറിഞ്ഞതോടെ വിജയം ഒന്നുകൂടി എളുപ്പമായി. നാലാം പന്ത് സിക്സറടിച്ചാണ് മുംബൈ ഓപ്പണര് വിജയത്തിലെത്തിച്ചത്. സ്‌കോര്‍ബോര്‍ഡ് ചുരുക്കത്തില്: നാഗാലാന്‍ഡ് 17.4 ഓവറില് 17ന് എല്ലാവരും പുറത്ത്. മുംബൈ 20/0-0.4 ഓവര്. മുംബൈയുടെ ജയം പത്ത് വിക്കറ്റിന്.\nമിതാലിരാജിന് ചരിത്ര നേട്ടം; 10,000 റണ്‍സ് തികയ്ക്കുന്ന ആദ്യ ഇന്ത്യന് വനിതാ ക്രിക്കറ്റ് താരം\nMetrom Australia March 12, 2021 SPORTS\nദക്ഷിണാഫ്രിക്കയുടെ മീഡിയം പേസര് ആനി ബോഷ്‌കിന്റെ പന്തിനെ ബൗണ്ടറിയടിച്ച് ഇന്ത്യ നായിക മിതാലിരാജ് നടന്നുകയറിയത് ചരിത്രത്തിലേക്കായിരുന്നു. ആ ബൗണ്ടറിയോടെ\n10,000 റണ്‍സ് തികയ്ക്കുന്ന ആദ്യ ഇന്ത്യന് വനിതാ ക്രിക്കറ്റ് താരമായി മിതാലിരാജ്. വെള്ളിയാഴ്ച നടന്ന ഇന്ത്യ-ദക്ഷിണാഫ്രിക്ക 36 റണ്‍സ് നേടിയതോടെയാണ് മിതാലി റെക്കോര്‍ഡിലെത്തിയത്. തൊട്ടടുത്ത പന്തില് തന്നെ മിതാലി പുറത്താവുകയും ചെയ്തു. 311 മത്സരങ്ങളില് നിന്നാണ് മിതാലിയുടെ നേട്ടം. 1999ലാണ് മിതാലി ഇന്ത്യയ്ക്കു വേണ്ടി അരങ്ങേറ്റം നടത്തിയത്. ലോകത്ത് തന്നെ ഈ നേട്ടം സ്വന്തമാക്കുന്ന രണ്ടാമത്തെ താരമാണ് മിതാലി. ഇംഗ്ലണ്ടിന്റെ ചാര്‍ലോട്ടെ എഡ്വാര്‍ഡാണ് ഇതിനുമുമ്പ് ഈ നേട്ടത്തിലേക്ക് എത്തിയ താരം.\nബി ബി സി യുടെ ഈ വര്‍ഷത്തെ ആജീവാനന്ത പുരസ്‌കാരം അഞ്ജു ബോബി ജോർജിന്\nMetrom Australia March 10, 2021 SPORTS\nഇന്ത്യയിലെ മികച്ച കായികതാരമായി ലോംങ് ജംപ് താരം അഞ്ജു ബോബി ജോര്‍ജിനെ തിരഞ്ഞെടുത്ത് ബ്രിട്ടീഷ് ബ്രോഡ്കാസ്റ്റിങ് കോര്‍പ്പറേഷന്. ബിബിസിയുടെ ഈ വര്‍ഷത്തെ ആജീവാനന്ത പുരസ്‌കാരമാണ് മലയാളിയായ അഞ്ജു ബി. ജോര്‍ജിനെ തേടിയെത്തിയത്.\n2003-ല് പാരീസില് നടന്ന ലോക അത്‌ലറ്റിക് ചാമ്ബ്യന്‍ഷിപ്പില് 6.70 മീറ്റര് ദൂരം മറികടന്ന് വെങ്കലം നേടിയ അഞ്ജു, ലോക അത്‌ലറ്റിക് ചാമ്ബ്യന്‍ഷിപ്പില് മെഡല് നേടിയ ഒരേയൊരു ഇന്ത്യക്കാരിയാണ്. ഒളിമ്ബിക്‌സിലും ശ്രദ്ധേയ പ്രകടനം നടത്തി. മലയാളി ഒളിമ്ബ്യന് പി.ടി. ഉഷയ്ക്കായിരുന്നു കഴിഞ്ഞ വര്‍ഷം ബി.ബി.സി. ലൈഫ് ടൈം അച്ചീവ്‌മെന്റ് പുരസ്‌കാരം. അതേസമയം ലോക റാപ്പിഡ് ചെസ് കിരീടം നേടിയ കൊനേരു ഹംപി ഈ വര്‍ഷത്തെ മികച്ചതാരമായി തിരഞ്ഞെടുക്കപ്പെട്ടപ്പോള് ഷൂട്ടിങ്ങിലെ മനു ഭേക്കര് മികച്ച ഭാവിതാരമായി.\nകോട്ടയം ചങ്ങനാശ്ശേരി ചീരഞ്ചിറ സ്വദേശിയായ അഞ്ജു ഭര്‍ത്താവും പരിശീലകനുമായ റോബര്‍ട്ട് ബോബി ജോര്‍ജിനൊപ്പം ഇപ്പോള് ബെംഗളൂരുവില് പരിശീലന രംഗത്തുണ്ട്. ദേശീയ അത്‌ലറ്റിക് ഫെഡറേഷന്റെ സീനിയര് വൈസ് പ്രസിഡന്റ് കൂടിയാണ് അഞ്ജു.


കോവിഡ് വാക്‌സിനേഷൻ; സംസ്‌ഥാനത്ത്2കോടിയിലധികം കോവിഡ് വാക്‌സിൻ നൽകിയതായി മന്ത്രി വീണ ജോർജ് – twenty4news.com\nതിരുവനന്തപുരം : സംസ്ഥാനത്ത് ഒന്നും രണ്ടും ഡോസ് ചേർത്ത് ആകെ 2,01,39,113 പേർക്ക് വാക്സിൻ നൽകിയതായി ആരോഗ്യ വകുപ്പ് മന്ത്രി വീണാ ജോർജ് അറിയിച്ചു. 1,40,89,658 പേർക്ക് ഒന്നാം ഡോസും 60,49,455 പേർക്ക് രണ്ടാം ഡോസും നൽകി. ഇതോടെ സംസ്ഥാനത്ത് 2021-ലെ എസ്റ്റിമേറ്റ് ജനസംഖ്യയനുസരിച്ച് 40.14 ശതമാനം പേർക്ക് ഒന്നാം ഡോസും 17.23 ശതമാനം പേർക്ക് രണ്ടാം ഡോസ് വാക്സിനും നൽകി. 18 വയസിന് മുകളിലുള്ള 52 ശതമാനം പേർക്ക് ഒന്നാം ഡോസും 23 ശതമാനം പേർക്ക് രണ്ടാം ഡോസും നൽകിയിട്ടുണ്ട്. 45 വയസിന് മുകളിലുള്ള 79 ശതമാനം പേർക്ക് (89,98,405) ഒന്നാം ഡോസും 42 ശതമാനം പേർക്ക് (47,44,870) രണ്ടാം ഡോസും നൽകിയിട്ടുണ്ട്. തുള്ളിയും പാഴാക്കാതെ വാക്സിൻ നൽകിയ എല്ലാവരേയും അഭിനന്ദിക്കുന്നതായും മന്ത്രി വ്യക്തമാക്കി.\nസ്തീകളാണ് വാക്സിൻ സ്വീകരിച്ചവരിൽ മുന്നിലുള്ളത്. 1,04,71,907 സ്ത്രീകളും 96,63,620 പുരുഷൻമാരുമാണ് ഇതുവരെ വാക്സിനെടുത്തത്. 18 വയസിനും 45 വയസിനും ഇടയിൽ പ്രായമുള്ള വിഭാഗത്തിൽ 25 ശതമാനം പേർക്ക് (37,01,130) ഒന്നാം ഡോസ് ലഭിച്ചിട്ടുണ്ട്. ഒന്നാം ഡോസ് ലഭിച്ചിട്ട് 12 ആഴ്ചയ്ക്ക് ശേഷമാണ് ഇവർക്ക് രണ്ടാം ഡോസ് ലഭിക്കുന്നത്. അതിനാൽ 3,05,308 പേർക്കാണ് (2 ശതമാനം) രണ്ടാം ഡോസ് എടുക്കാനായത്.\n2021 ജനുവരി 16 മുതലാണ് സംസ്ഥാനത്ത് വാക്സിനേഷൻ ആരംഭിച്ചത്. ആദ്യം ആരോഗ്യ പ്രവർത്തകർക്കാണ് വാക്സിൻ നൽകിയത്. സർക്കാർ-സ്വകാര്യ ആശുപത്രി ജീവനക്കാർ, ഫീൽഡ് ജീവനക്കാർ, ആശാവർക്കർമാർ, അങ്കണവാടി വർക്കർമാർ ഉൾപ്പെടെയുള്ളവർക്കാണ് ആദ്യഘട്ടത്തിൽ വാക്സിൻ നൽകിയത്. സംസ്ഥാനത്തെ ആരോഗ്യ പ്രവർത്തകരിലും കോവിഡ് മുന്നണി പോരാളികൾക്കും ഏകദേശം 100 ശതമാനം പേർക്ക് ഒന്നാം ഡോസും 82 ശതമാനം പേർക്ക് രണ്ടാം ഡോസും നൽകിയിട്ടുണ്ട്.\nസംസ്ഥാനത്ത് വെള്ളിയാഴ്ചയാണ് ഏറ്റവുമധികം പേർക്ക് (5,15,241) വാക്സിൻ നൽകിയത്. ഈ മാസം 24ന് 4.91 ലക്ഷം പേർക്ക് വാക്സിൻ നൽകിയിരുന്നു. ഇനിയും കൂടുതൽ വാക്സിനെത്തിയാൽ ഇതുപോലെ വാക്സിൻ നൽകാൻ സാധിക്കുന്നതാണ്.സംസ്ഥാനത്ത് ഇന്ന് 3,59,517 പേർക്കാണ് വാക്സിൻ നൽകിയത്. ഇന്ന് 1,546 വാക്സിനേഷൻ കേന്ദ്രങ്ങളാണ് പ്രവർത്തിച്ചത്. സർക്കാർ തലത്തിൽ 1,280 കേന്ദ്രങ്ങളും സ്വകാര്യതലത്തിൽ 266 കേന്ദ്രങ്ങളുമാണുണ്ടായിരുന്നത്-മന്ത്രി പറഞ്ഞു.\nസംസ്ഥാനത്ത് ശനിയാഴ്ച4ലക്ഷം ഡോസ് വാക്സിൻ കൂടി ലഭ്യമായി. തിരുവനന്തപുരത്ത് 1,35,440 ഡോസ്, എറണാകുളത്ത് 1,57,460 ഡോസ്, കോഴിക്കോട് 1,07,100 ഡോസ് എന്നിങ്ങനെ കോവീഷീൽഡ് വാക്സിനാണ് ലഭ്യമായത്. സംസ്ഥാനത്ത് ഇതുവരെ 1,82,61,470 ഡോസ് വാക്സിനാണ് ലഭ്യമായത്.\nTagged as:2Crore vaccine, Latest news, vaccine


ഇതാണോ മോഡൽ സ്കൂൾ? ചെമ്പൂച്ചിറ സ്കൂൾ സന്ദർശിച്ച ശേഷം പ്രതിപക്ഷ നേതാവിന്‍റെ പ്രതികരണം | opposition leader Ramesh Chennithala lashes out against government on chembuchira school issue\nThrissur, First Published Nov 28, 2020, 11:48 AM IST\nകിഫ്ബി ഫണ്ട് ഉപയോഗിച്ച് പണിയുന്ന കെട്ടിടത്തിൻ്റെ നിർമ്മാണത്തിലെ അപാകതകൾ ഏഷ്യാനെറ്റ് ന്യൂസാണ് പുറത്ത് കൊണ്ട് വന്നത്. കിഫ്ബിക്കെതിരായ പ്രതിപക്ഷ പരാതികളെ പരിഹസിച്ചവർ വിദ്യാഭ്യാസ മന്ത്രിയുടെ നിയോജകമണ്ഡലത്തിലെ കെട്ടിട നിർമ്മാണത്തെക്കുറിച്ച് പഠിക്കണമെന്ന് ചെന്നിത്തല ആവശ്യപ്പെട്ടു.\nതൃശ്ശൂർ: നിർമ്മാണത്തിൽ വ്യാപകമായ അപാകതകൾ കണ്ടെത്തിയ തൃശൂർ പുതുക്കാട് ചെമ്പൂച്ചിറ സര്‍ക്കാര് ഹയര്‍സെക്കണ്ടറി സ്കൂൾ പ്രതിപക്ഷനേതാവ് സന്ദർശിച്ചു. വിദ്യാഭ്യാസമന്ത്രിയുടെ മണ്ഡലത്തിലുള്ള സ്കൂൾ കെട്ടിടത്തിൻറെ പല ഭാഗത്തും സിമന്‍റ് അടര്‍ന്നു വീഴുന്ന അവസ്ഥയിലായിരുന്നു. കിഫ്ബി ഫണ്ട് ഉപയോഗിച്ച് നടത്തിയ നിർമ്മാണത്തിലെ ക്രമക്കേടിനെ കുറിച്ച് ഏഷ്യാനെറ്റ് ന്യൂസാണ് വാർത്ത പുറത്തുകൊണ്ടുവന്നത്. നിർമ്മാണത്തിലെ അഴിമതിയെ കുറിച്ച് സമഗ്രമായ അന്വേഷണം വേണമെന്നും കുറ്റക്കാർക്കെതിരെ നടപടി വേണമെന്നും രമേശ് ചെന്നിത്തല ആവശ്യപ്പെട്ടു.\nസ്കൂൾ നിർമ്മാണം അടിയന്തരമായി നിർത്തിവയ്ക്കണമെന്ന് പ്രതിപക്ഷ നേതാവ് ആവശ്യപ്പെട്ടു. കിഫ്ബിക്കെതിരായ പ്രതിപക്ഷ പരാതികളെ പരിഹസിച്ചവർ വിദ്യാഭ്യാസ മന്ത്രിയുടെ നിയോജകമണ്ഡലത്തിലെ കെട്ടിട നിർമ്മാണത്തെക്കുറിച്ച് പഠിക്കണമെന്ന് ചെന്നിത്തല ആവശ്യപ്പെട്ടു. ഇത് പോലെയുള്ള അഴിമതികളാണ് കിഫ്ബി പദ്ധതികളിൽ പലതിലും എന്നാരോപിച്ച പ്രതിപക്ഷ നേതാവ് അടിയന്തര നടപടി ആവശ്യപ്പെട്ടു.\nസ്കൂൾ നിർമ്മാണവുമായി മുന്നോട്ട് പോകാൻ പാടില്ല. എത്രയും പെട്ടന്ന അന്വേഷണം പ്രഖ്യാപിക്കുകയും അഴിമതി തടയാനുള്ള നടപടികൾ സർക്കാർ സ്വീകരിക്കണം. വിദ്യാഭ്യാസമന്ത്രിയുടെ മണ്ഡലത്തിലെ സ്കൂളിന് തന്നെ ഈ അവസ്ഥയുണ്ടായത് ദൗർഭാഗ്യകരമാണ്. മുഖ്യമന്ത്രി മോഡൽ സ്കൂളായി പ്രഖ്യാപിച്ച സ്കൂൾ അഴിമതിയുടെ മോഡലായിരിക്കുകയാണെന്നും ചെന്നിത്തല പരിഹസിച്ചു.\nകിഫ്ബി ഫണ്ട് ഉപയോഗിച്ച് പണിയുന്ന സ്കൂൾ കെട്ടിടത്തിൻ്റെ പല ഭാഗത്തും ചുമരിലെയും മേല്‍ക്കൂരയിലേയും സിമൻ്റ് അടര്‍ന്നുവീഴുകയാണ്. ക്രമക്കേട് ബോധ്യപ്പെട്ടതിനെ തുടര്‍ന്ന് കരാറുകാരനോട് നിര്‍മ്മാണം നിര്‍ത്തിവെക്കാൻ ആവശ്യപ്പെട്ടിരിക്കുയാണ് സ്കൂള് അധികൃതര്. കിഫ്ബിയുടെ3കോടി രൂപയും എംഎൽഎ ഫണ്ടിൽ നിന്നും 87 ലക്ഷം രൂപയും ചെലവഴിച്ച് നിർമ്മിച്ച, ഉദ്ഘാടനത്തിന് തയ്യാറായ സ്‌കൂൾ കെട്ടിടമാണിത്.\nLast Updated Nov 28, 2020, 12:07 PM IST\nscam in construction\nവാളയാര് കേസില് തുടരന്വേഷണം; ഉത്തരവ് നാളെ, പ്രതികളുടെ റിമാന്‍ഡ് കാലാവധി നീട്ടി


ഒരു ചെറുപുഞ്ചിരി (ഇന്ത്യ)\nസംവിധായകന് : എം.ടി. വാസുദേവന് നായര്\nതിരക്കഥ : ജോണ് പോള്\nഅഭിനേതാക്കള് : ഒടുവില് ഉണ്ണിക്കൃഷ്ണന്, നിര്‍മ്മല ശ്രീനിവാസന്, പി.കെ. വേണുക്കുട്ടന് നായര്...\nഎം.ടി. ഏറെക്കാലത്തിനു ശേഷം സംവിധാനം ചെയ്ത ഒരു ചെറുപുഞ്ചിരി വൃദ്ധദമ്പതികളായ കൃഷ്ണക്കുറുപ്പ്, അമ്മാളുക്കുട്ടി എന്നിവരുടെ കഥ പറയുന്നു. നല്ല നിലയില് എത്തിയ ഇവരുടെ മക്കള് ഇവര് ഇപ്പോള് താമസിക്കുന്ന വീടും സ്ഥലവും വില്‍ക്കാന് ശ്രമിക്കുന്നു. എന്നാല് അച്ഛനമ്മമാരുടെ എതിര്‍പ്പിനെത്തുടര്‍ന്ന് അവര് ഈ നീക്കം ഉപേക്ഷിക്കുന്നു. ഒരുനാള് ഉറക്കത്തില് കൃഷ്ണക്കുറുപ്പ് മരിക്കുന്നതോടെ അമ്മാളുക്കുട്ടിയുടെ ജീവിതത്തില് വന്‍മാറ്റം വരുന്നു.\n1933ല് കേരളത്തിലെ കൂടല്ലൂരില് ജനിച്ചു. പരമോന്നത സാഹിത്യ പുരസ്കാരമായ ജ്ഞാനപീഠം പുരസ്കാരം നേടിയ എംടി ഇതിനകം തന്നെ 60 ചിത്രങ്ങള്‍ക്കം തിരക്കഥ രചിച്ചു കഴിഞ്ഞു. ഇതില് അഞ്ചെണ്ണവും അദ്ദേഹം തന്നെയാണ് സംവിധാനം ചെയ്തത്. മികച്ച ചിത്രത്തിനും തിരക്കഥക്കും ദേശീയ അവാര്‍ഡുകള് നേടിയിട്ടുള്ള അദ്ദേഹം 22 തവണ കേരള സംസ്ഥാന അവാര്‍ഡുകളും കരസ്ഥമാക്കി. കടവ് എന്ന ചിത്രത്തിന് സിംഗപ്പൂര് ചലച്ചിത്രോത്സവത്തിലും ജപ്പാനിലെ ഗ്രാന്‍ഡ് പ്രിക്സ് ഒകോയോമാ ഫെസ്റിവലിലും പ്രത്യേക ജൂറി പുരസ്കാരം ലഭിച്ചു.


Kerala PSC Malayalam General Knowledge Questions and Answers - 185 - Kerala PSC Malayalam GK Questions\nVEO Exam Special\nHome / Expected Malayalam Questions / LDC / LGS / LPSA / UPSA / VEO Exam Special / Kerala PSC Malayalam General Knowledge Questions and Answers - 185\nKerala PSC Malayalam General Knowledge Questions and Answers - 185\nHARI Mash June 29, 2015 Expected Malayalam Questions, LDC, LGS, LPSA, UPSA, VEO Exam Special\n1. അന്തർദേശീയ യോഗദിനം എന്നാണ്?\nANSWER :- ജൂണ് 21\n2. ജൂണ് 21 അന്തർദേശീയ യോഗാദിനം ആചരിക്കാൻ United Nations General Assembly തീരുമാനിച്ചത് എന്നാണ്?\nANSWER :- 2014 ഡിസംബർ 11\n3. യോഗയുടെ ജന്മദേശം?\nANSWER :- ഭാരതം\n4. World Yoga ഡേ-യോട് അനുബന്ധിച്ച് ധനവകുപ്പ് പുറത്തിറക്കിയ നാണയങ്ങളുടെ മൂല്യം എത്രയാണ്?\nANSWER :- 10,100 രൂപ നാണയങ്ങൾ\n5. യോഗയുടെ ചുമതലയുള്ള കേന്ദ്ര മന്ത്രി?\nANSWER :- ശ്രീപാദ് നായിക് (ആയുഷ് വകുപ്പ്) as on June 28\n6. യോഗയുടെ പിതാവ് എന്നറിയപ്പെടുന്നത്?\nANSWER :- പതഞ്ജലി (150 BC)\n7. യോഗസുത്ര എന്ന പുസ്തകം രചിച്ചത് ആരാണ്?\nANSWER :- പതഞ്ജലി\n8. യോഗയെക്കുറിച്ച് പരാമർശമുള്ള വേദം?\nANSWER :- ഋഗ്വേദം\n9. യോഗ പരിശീലകനെ യോഗി എന്ന് വിളിക്കുന്നു. യോഗ പരിശീലകയെ വിളിക്കുന്നത് എങ്ങനെ?\nANSWER :- യോഗിനി\n10. യോഗഗുരു ബാബാ രാംദേവിന്റെ യഥാർത്ഥ പേര് ഏന്താണ്?\nANSWER :- രാമകൃഷ്ണ യാദവ്\n11. എത്ര രാജ്യങ്ങൾ World Yoga Day -യിൽ പങ്കാളിയായി?\nANSWER :- 191\n12. ഡൽഹിയിലെ രാജ്പഥിൽ നടന്ന യോഗാഭ്യാസത്തിന് ആരാണ് നേതൃത്വം നല്കിയത് ?\nANSWER :- നരേന്ദ്രമോഡി\n13. June 21-ലോക യോഗദിനമാക്കാനുള്ള ഇന്ത്യൻ നിർദേശത്തെ United Nations General Assembly യിൽ എത്ര രാജ്യങ്ങളുടെ പിന്തുണ ലഭിച്ചു?\nANSWER :- 177\n14. പതഞ്ജലി യോഗപീഠ് സ്ഥാപകൻ ആരാണ്?\nANSWER :- ബാബാ രാം ദേവ്\n15. ഇന്ത്യയിൽ യോഗദിനാചരണത്തിന് മുഖ്യ വേദിയായ സ്ഥലം?\nANSWER :- രാജ്പഥ് ,New Delhi\n16. June 21-ന് UN ആസ്ഥാനത്ത് നടക്കുന്ന ലോക യോഗദിനാചരണത്തിൽ ഭാരതത്തെ പ്രതിനിധീകരിച്ചു പങ്കെടുത്തത് ആരാണ്?\nANSWER :- സുഷമ സ്വരാജ്\nBy HARI Mash at June 29, 2015\nLabels: Expected Malayalam Questions, LDC, LGS, LPSA, UPSA, VEO Exam Special


India planning to have its own space station ISRO chief K Sivan says-സ്വന്തമായി ബഹിരാകാശ നിലയം സ്ഥാപിക്കാന് ഇന്ത്യ; ബഹിരാകാശത്തേക്ക് മനുഷ്യനെ അയക്കാന് പദ്ധതി\nIndia Planning To Have Its Own Space Station Isro Chief K Sivan Says\n2030 ല് സ്വന്തമായി ഒരു ബഹിരാകാശനിലയം സ്ഥാപിക്കാനാണ് ഐഎസ്ആര്‍ഒയുടെ പദ്ധതി\nJune 13, 2019 06:55:00 pm\nന്യൂഡല്‍ഹി: ബഹിരാകാശത്തേക്ക് മനുഷ്യനെ അയയ്ക്കാന് ഒരുങ്ങി ഐഎസ്ആര്‍ഒ. ഗഗന്‍യാന് പദ്ധതിയുടെ ഭാഗമായാണ് ഇത്. സ്വന്തമായി ബഹിരാകാശ നിലയം സ്ഥാപിക്കാനും ഇന്ത്യ പദ്ധതിയിടുന്നുണ്ട്. ഐഎസ്ആര്‍ഒ ചെയര്‍മാന് കെ.ശിവനാണ് ഇക്കാര്യം അറിയിച്ചത്. ഗഗന്‍യാന് പദ്ധതിയുടെ ഭാഗമായി 2022 ലെ സ്വാതന്ത്ര്യ ദിനത്തില് മനുഷ്യനെ ബഹിരാകാശത്തേക്ക് അയക്കാനാണ് ഐഎസ്ആര്‍ഒ ഒരുങ്ങുന്നത്.\nരണ്ടോ മൂന്നോ പേരായിരിക്കും പ്രഥമ ഗഗന്‍യാന് ദൗത്യത്തിലുണ്ടാകുകയെന്ന് ഐഎസ്ആര്‍ഒ ചെയര്‍മാന് അറിയിച്ചു. 10,000 കോടി രൂപയാണ് ഇതിനായി കേന്ദ്രമന്ത്രിസഭ അനുവദിച്ചിരിക്കുന്നത്. ബഹിരാകാശ യാത്രികര്‍ക്കുള്ള പരിശീലനം നല്‍കുക ഇന്ത്യയില് തന്നെയായിരിക്കും. ആറ് മാസത്തിനുള്ളില് ബഹിരാകാശ യാത്രികരെ തിരഞ്ഞെടുക്കും.\n2030 ല് സ്വന്തമായി ഒരു ബഹിരാകാശനിലയം സ്ഥാപിക്കാനാണ് ഐഎസ്ആര്‍ഒയുടെ പദ്ധതി. 20 ടണ് ഭാരമുള്ള ബഹിരാകാശ നിലയം സ്ഥാപിക്കാനാണ് പദ്ധതി. എന്നാല്, പ്രഥമ പരിഗണന ചന്ദ്രയാന് –2വിനാണെന്നും ഐഎസ്ആര്‍ഒ ചെയര്‍മാന് കൂട്ടിച്ചേര്‍ത്തു.\nRead More: ചന്ദ്രയാന്2ജൂലൈ 15 ന് വിക്ഷേപിക്കും; വിക്ഷേപണ വാഹനം ജിഎസ്എല്‍വി മാര്‍ക്ക് മൂന്ന്\nകഴിഞ്ഞ ദിവസമാണ് ഐഎസ്ആര്‍ഒ ചന്ദ്രയാന് –2പ്രഖ്യാപിച്ചത്. ഐഎസ്ആര്‍ഒയുടെ രണ്ടാം ചാന്ദ്ര ദൗത്യം ചന്ദ്രയാന്2വിക്ഷേപണം ജൂലൈ 15 ന് നടക്കുമെന്നാണ് ഇന്നലെ അറിയിച്ചത്. ജൂലൈ 15 ന് പുലര്‍ച്ചെ 2.51 നാണ് വിക്ഷേപണം നടക്കുക. 3.8 ടണ് ഭാരമുള്ള 13 സാറ്റലൈറ്റുകള് വഹിച്ചായിരിക്കും ചന്ദ്രയാന്2വിക്ഷേപണം നടക്കുക. ജിഎസ്എല്‍വി മാര്‍ക്ക് മൂന്നാണ് വിക്ഷേപണ വാഹനം.\nചന്ദ്രനിലെ രാസഘടനയെ പറ്റി പഠിക്കുകയാണ് ചന്ദ്രയാന്2ദൗത്യം കൊണ്ട് ലക്ഷ്യം വയ്ക്കുന്നത്. പ്രത്യേകിച്ച് ചന്ദ്രനിലെ ഹീലിയത്തിന്റെ അളവ് എത്രത്തോളമുണ്ടെന്ന് അറിയുകയാണ് ലക്ഷ്യം. 2008 ലെ ഒന്നാം ചന്ദ്രയാന് ദൗത്യത്തില് നിന്ന് ലഭിച്ച വിവരങ്ങളേക്കാള് കൂടുതല് വിവരങ്ങള് ലഭിക്കുകയാണ് ചന്ദ്രയാന്2ദൗത്യം കൊണ്ട് ലക്ഷ്യം വയ്ക്കുന്നത്.\nചന്ദ്രനെ വലംവയ്ക്കുന്ന ഓര്‍ബിറ്റര്, ചന്ദ്രോപരിതലത്തിലിറങ്ങുന്ന ദൗത്യമാണിത്. ചന്ദ്രനെ വലംവയ്ക്കുന്ന ഓര്‍ബിറ്റര്, ചന്ദ്രോപരിതലത്തില് സഞ്ചരിച്ച് പര്യവേഷണം നടത്തുന്ന റോബോട്ടിക് റോവര്, ലാന്‍ഡര് എന്നീ മൂന്ന് ഘട്ടങ്ങളുള്ളതാണ് ചന്ദ്രയാന്-2. ചന്ദ്രോപരിതലത്തില് സഞ്ചരിച്ച് പര്യവേഷണം നടത്തുന്ന റോബോട്ടിക് റോവര്, ലാന്‍ഡര് എന്നീ മൂന്ന് ഘട്ടങ്ങളുള്ളതാണ് ചന്ദ്രയാന്-2.\nPictures of the modules of India’s second lunar mission Chandrayaan-2 that is scheduled to be launched between July9and 16. pic.twitter.com/9wLXQruJWX\nപേടകത്തെ ചന്ദ്രന്റെ നൂറ് കിലോമീറ്റര് അകലെയുള്ള ഭ്രമണ പഥത്തില് എത്തിക്കുകയാണ് ആദ്യം ചെയ്യുക. പിന്നീട് സെപ്റ്റംബര് ആറിനാണ് റോവര് ദൗത്യത്തെ ചന്ദ്രോപരിതലത്തിലേക്ക് ഇറക്കുക. റോവറിന് ഒരുവര്‍ഷമാണ് കാലാവധി നിശ്ചയിച്ചിരിക്കുന്നത്.\n‘ഒരു മന്ത്രിക്കും ഇടപെടാനാകില്ല’; കാര്‍ട്ടൂണ് വിവാദത്തില് ബാലനെ തള്ളി കാനം\nആർക്കും ഇനി ആമസോണിൽ ഡെലിവറി നടത്താം; നിരവധി തൊഴിലവസരങ്ങൾ സൃഷ്ടിക്കാൻ ഇ – കോമേഴ്സ് ഭീമന്മാർ


സിംഹാസനം - Simhasanam 2012 | M3DB.COM\nനാട്ടുകാർക്ക് സർവ്വസമ്മതനും ആശ്രിതനുമായ ചന്ദ്രഗിരി മാധവനും (സായ് കുമാർ) അയാളുടെ ശത്രുക്കളും തമ്മിലുള്ള പോരാട്ടവും അതിനിടയിൽ അച്ഛൻ മാധവനെ രക്ഷിക്കാൻ പുതിയ രക്ഷകനാകുന്ന മകൻ അച്ചു എന്ന അർജ്ജുന്റെ(പൃഥീരാജ്) ശ്രമങ്ങളും\nഒറ്റപ്പാലം വരിക്കാശ്ശേരി മന\nVideo of AwzMCZep2_U\nഅച്ചു / അർജ്ജുൻ\nലച്ചു / ലക്ഷ്മി\nഎസ് പി ചന്ദ്രശേഖരൻ\nഐസക് (പാർട്ടി സെക്രട്ടറി)\nവി എസ് നായർ\nമുഖ്യമന്ത്രിയുടെ പി എ\nഎസ് പി വെട്രിവേൽ മാരൻ\nഷനൂർ സന ബീഗം\nബീ യെം റിലീസ്\nചിത്രത്തിന്റെ തിരക്കഥ രചിച്ചിരിക്കുന്നത് സംവിധായകൻ കൂടിയായ ഷാജി കൈലാസ് തന്നെയാണ്.\nചന്ദ്രഗിരിയിലെ മാധവൻ (സായ് കുമാർ) നാട്ടൂകാർക്ക് പ്രിയപ്പെട്ട തമ്പ്രാനാണ്. നാട്ടിലെ ഏതു പ്രശ്നവും പരിഹരിക്കുന്നത് മാധവനാണ്. ഭരണകക്ഷിയിലെ മൂന്ന് എം എൽ എ മാർ കൂറൂമാറുമെന്ന് വന്നപ്പോൾ ഭരണകക്ഷിയേയും മുഖ്യമന്ത്രിയേയും മാധവൻ രക്ഷിക്കുന്നു. അതിനു പകരം കൂറുമാറുമായിരുന്ന ഒരു എം എൽ എക്ക് മന്ത്രി സ്ഥാനം വാങ്ങിച്ചു കൊടൂക്കുക കൂടീ ചെയ്തു മാധവൻ.\nമാധവന്റെ മകൻ അച്ചു എന്ന അർജ്ജുൻ (പൃഥീരാജ്) ബാംഗ്ലൂരിൽ പഠിക്കുന്നു. നാട്ടിലെ ഉത്സവത്തിനു നാട്ടിലെത്താൻ അച്ഛൻ നിർബന്ധിച്ചതുകൊണ്ട് അർജുൻ നാട്ടിലെത്തുന്നു. ചന്ദ്രഗിരി തറവാടിനോടും മാധവനോടും പണ്ടേ പകയുള്ളതാണ് ചെറിയപ്പിള്ളി തറവാട്ടിലെ മുകുന്ദനും (ജയകുമാർ) സദാനനന്ദനും. അവർ മാധവനെ പരാജയപ്പെടുത്തുവാൻ പല വഴികളും നോക്കുന്നു. മാധവൻ സഹായിച്ച റവന്യൂ മന്ത്രി കുരുവിളാ ജോർജ്ജിനെ (രാമു) കൂട്ടുപിടീച്ച് അവർ ഗ്രാമത്തിൽ പുതിയ ബിസിനസ്സ് തുടങ്ങാൻ സ്ഥലങ്ങൾ വാങ്ങുന്നു. അതിൽ കിടപ്പാടം നഷ്ടപ്പെടുന്ന ആളുകൾക്ക് വേണ്ടി മാധവൻ കുരുവിളയുമായി സംസാരിക്കുന്നുവെങ്കിലും ചെറിയപ്പിള്ളിക്കാരുടേ സപ്പോർട്ട് മൂലം കുരുവിള മാധവനെതിരെ തിരിയുന്നു.\nമാധവനു ശത്രുക്കൾ കൂടിയപ്പോൾ മകൻ അർജ്ജുൻ ഉത്സവത്തിനു ശേഷം ബാംഗ്ലൂരിലേക്ക്ക് തിരികെ പോകാൻ മടി കാണിക്കുന്നു. മകനെ അപകടത്തിൽ പെടുത്താൻ മാധവനു വിഷമവും. ഇതിനിടയിൽ മാധവനെ അതിരറ്റ് സ്നേഹിക്കുന്ന തറവാട്ടിലെ ആശ്രിതയായ ലച്ചു എന്ന ലക്ഷ്മി (വന്ദന) ക്ക് അർജ്ജുന്റെ ഒപ്പം വന്ന പട്ടണത്തിലെ കൂട്ടുകാരെ തീരെ ഇഷ്ടപ്പെടുന്നില്ല. അർജ്ജുന്റെ കാമുകിയായ നന്ദയുമായി ലച്ചു പലപ്പോഴും വഴക്ക് കൂടുന്നുണ്ട്.\nഇതിനിടയിൽ നാട്ടിൽ അന്നപൂർണ്ണ ഗ്രൂപ്പ് എന്നൊരു ബിസിനസ്സ് സംഘം വരുന്നു. ചെറിയപ്പിള്ളിക്കാരും ഭരണകൂടവുമായി അവർ ചില ബിസിനസ്സുകൾ നാട്ടിൽ തുടങ്ങാൻ ശ്രമിക്കുന്നു. എങ്കിലും അവരുടേ ലക്ഷ്യം മാധവൻ ആയിരുന്നു. മാധവനും ഈ പുതിയ ശത്രുക്കളുമായി കൊമ്പു കോർക്കുന്നു. മാധവനെ കള്ളക്കേസിൽ കുടൂക്കാൻ അവർ സ്ഥലം എസ് പിയുമായി പദ്ധതിയിടുന്നു. മാധവൻ അറസ്റ്റിലാകുന്നു.\nഅച്ഛനു ശത്രുക്കളുടെ ഭീഷണിയും അപകടത്തിലാവുകയും ചെയ്തപ്പോൾ മകൻ അർജ്ജുൻ അച്ഛനെ രക്ഷിക്കാൻ രംഗത്തിറങ്ങുന്നു. പിന്നെ അർജ്ജുനനും ശത്രുക്കളുമായുള്ള നേർക്ക് നേർ പോരാട്ടങ്ങളാണ്.\nഗോകുൽ സി എസ്\nസിംഹാസനം തീം മ്യൂസിക്\nചിറ്റൂർ ഗോപി റോണി റാഫേൽ എം ജി ശ്രീകുമാർ, കോറസ്\nചിറ്റൂർ ഗോപി റോണി റാഫേൽ സുദീപ് കുമാർ\nചിറ്റൂർ ഗോപി റോണി റാഫേൽ റിമി ടോമി\nചിറ്റൂർ ഗോപി റോണി റാഫേൽ വിധു പ്രതാപ്, കോറസ്\nSubmitted9years 11 months ago by nanz.\nപ്രധാന വിവരങ്ങൾ ചേർത്തു.


emalayalee.com - തുടര്‍ച്ചയായി ജാമ്യം നിഷേഷിക്കപ്പെട്ട ജനപ്രിയന് വന് തിരിച്ചടി, ഇനിയെന്ത്...?\nതുടര്‍ച്ചയായി ജാമ്യം നിഷേഷിക്കപ്പെട്ട ജനപ്രിയന് വന് തിരിച്ചടി, ഇനിയെന്ത്...?\nപ്രമാദമായ കേസില് അങ്കമാലി മജിസ്‌ട്രേറ്റ് കോടതി തന്റെ ജാമ്യ ഹര്‍ജിയില് വിധി പറയുംമുമ്പ് നടന് ദിലീപിനും ബന്ധുമിത്രാദികളും മാത്രമല്ല, പൊതു സമൂഹവും പ്രതീക്ഷിച്ചുരുന്നു, ദിലീപ് ഇക്കുറി പുറത്തിറങ്ങുമെന്ന്. എന്നാല് ''ബെയ്ല് ഡിസ്മിസ്ഡ്...'' എന്ന ഒറ്റവരി മാത്രം കോടതി പറഞ്ഞപ്പോള് ദിലീപിന്റെ വഴിയില് ഇരുട്ടായി. ജാമ്യം കിട്ടുമെന്ന വലിയ പ്രതീക്ഷയിലായിരുന്നു താരവും കൂട്ടരും. 18 കോടി രൂപമുടക്കി ടോമിച്ചന് മുളകുപ്പാടം നിര്‍മിച്ച 'രാമലീല' സിനിമയുടെ റിലീസിന് മുമ്പ് പുറത്തിറങ്ങാനാണ് ദിലീപ് ആഗ്രഹിച്ചത്. ജാമ്യം നല്‍കിയാല് കേസ് അന്വേഷണത്തെ ബാധിക്കുമെന്ന പ്രോസിക്യൂഷന് വാദം കോടതി അംഗീകരിക്കുകയായിരുന്നു. ഇതു രണ്ടാം തവണയാണ് അങ്കമാലി മജിസ്‌ട്രേറ്റ് കോടതി ദിലീപിന്റെ ജാമ്യാപേക്ഷ തള്ളുന്നത്. രണ്ടു തവണ ഹൈക്കോടതിയും തള്ളിയിരുന്നു. ഇനി വീണ്ടും സെഷന്‍സ് കോടതിയെയോ മേല് കോടതിയെയോ സമീപിക്കണം. ജൂലൈ 10നാണ് നടി ആക്രമിക്കപ്പെട്ട കേസില് ദിലീപ് അറസ്റ്റിലായത്. ജയില് വാസത്തിന്റെ 68-ാം ദിവസമാണ് നടന്റെ നാലാമത്തെ ജാമ്യാപേക്ഷയും കോടതി നിരാകരിക്കുന്നത്.\nജാമ്യം അനുവദിക്കുന്നതിന് ദിലീപ് കുറെ കാര്യങ്ങള് നിരത്തി. നടിയുടെ നഗ്‌നദൃശ്യങ്ങള് പകര്‍ത്താന് നിര്‍ദേശം നല്‍കിയെന്ന കുറ്റം മാത്രമേ തനിക്കെതിരേ ചുമത്തിയിട്ടുള്ളൂവെന്നായിരുന്നു ദിലീപിന്റെ പ്രധാന വാദം. ഇതാകട്ടെ 10 വര്‍ഷം വരെ തടവ് ലഭിക്കാവുന്ന കുറ്റവുമാണ്. പത്ത് വര്‍ഷം തടവ് ലഭിക്കാവുന്ന കുറ്റത്തിന് 60 ദിവസത്തിലധികം ജയിലില് കഴിഞ്ഞതിനാല് സോപാധിക ജാമ്യത്തിന് തനിക്ക് അര്‍ഹതയുണ്ടെന്നും അത് അനുവദിക്കണമെന്നുമായിരുന്നു ആവശ്യം. ക്രിമിനല് നടപടിച്ചട്ടം 376 (രണ്ട്) പ്രകാരമുള്ള കൂട്ടമാനഭംഗക്കുറ്റം തന്റെ പേരില് നിലനില്‍ക്കുന്നില്ല. ഇങ്ങനെയൊരു കുറ്റം ചുമത്തിയിട്ടുണ്ടെങ്കില് മാത്രമാണ് 90 ദിവസത്തെ റിമാന്‍ഡ് പ്രസക്തമാകുന്നുള്ളൂവെന്നും ഹര്‍ജിയില് പറഞ്ഞിരുന്നു.\nഎന്നാല്, കൂട്ടമാനഭംഗം ഉള്‍പ്പെടെയുള്ള കുറ്റങ്ങള് ദിലീപിനെതിരേ നിലനില്‍ക്കുമെന്നും പത്ത് വര്‍ഷമല്ല 20 വര്‍ഷം വരെ തടവ് ശിക്ഷ ലഭിക്കാവുന്ന കുറ്റങ്ങള് ദിലീപിന്റെ പേരിലുണ്ടെന്നും കോടതി നിരീക്ഷിച്ചുവത്രേ. കഴിഞ്ഞ തവണത്തേതുപോലെ പ്രോസിക്യൂഷന് വാദം തന്നെയാണ് ഇത്തവണയും കോടതി കണക്കിലെടുത്തത്. കേസ് അന്വേഷണം അന്തിമഘട്ടത്തിലാണെന്ന പ്രോസിക്യൂഷന് വാദം അംഗീകരിച്ച കോടതി, ഈ ഘട്ടത്തില് ദിലീപിന് ജാമ്യം ലഭിച്ചാല് സാക്ഷികളെ സ്വാധീനിക്കാന് സാധ്യതയുണ്ടെന്ന് പ്രോസിക്യൂഷന് ബോധിപ്പിച്ചതും കണക്കിലെടുത്തു. ജാമ്യഹര്‍ജിയില് കഴിഞ്ഞ 16ന് വാദം തുടങ്ങിയപ്പോള് ശക്തമായ കാര്യങ്ങളാണ് പ്രോസിക്യൂഷന് ബോധിപ്പിച്ചത്. നടിയെ ആക്രമിക്കാന് പള്‍സര് സുനിക്ക് ദിലീപ് കൃത്യമായ വിവരങ്ങള് നല്‍കിയിരുന്നുവെന്നും ദിലീപ് പറഞ്ഞ പോലെ വെറും ഫോട്ടോ എടുക്കല് മാത്രമല്ല നിര്‍ദേശിച്ചതെന്നും പോലീസ് ചൂണ്ടിക്കാട്ടി.\nഅടച്ചിട്ട കോടതി മുറിയിലാണ് ജാമ്യഹര്‍ജിയില് വാദം കേട്ടത്. ആക്രമിക്കപ്പെട്ട നടിയുടെ സ്വകാര്യതയും കേസിന്റെ ഗൗരവവും കണക്കിലെടുത്തായിരുന്നു കോടതി രഹസ്യമായി വാദം കേട്ടത്. ചിത്രങ്ങള് എടുത്തു നല്‍കണം എന്നതിനപ്പുറം ദിലീപ് മറ്റു പല കാര്യങ്ങളും ആവശ്യപ്പെട്ടുവെന്നാണ് പ്രോസിക്യൂഷന് വാദിച്ചത്. എങ്ങനെയെല്ലാം നടിയെ ആക്രമിക്കണമെന്ന് ദിലീപ് നിര്‍ദേശിച്ചുവെന്നാണ് പോലീസ് നല്‍കിയ റിപ്പോര്‍ട്ടിലുള്ളത്. ഏതൊക്കെ രീതിയില് നടിയെ ആക്രമിക്കണം, ഫോട്ടോ എടുക്കണം എന്നീ കാര്യങ്ങളും ദിലീപ് നിര്‍ദേശിച്ചിരുന്നുവത്രേ. ഇക്കാര്യമാണ് പോലീസ് കോടതിയെ ബോധിപ്പിച്ചത്. ദിലീപിന് കനത്ത തിരിച്ചടി നല്‍കുന്നതായിരുന്നു പോലീസ് നടപടി. കേസില് കുറ്റപത്രം സമര്‍പ്പിക്കുന്ന ഘട്ടത്തിലേക്ക് എത്തിയ സാഹചര്യം പരിഗണിച്ച് ജാമ്യം നിഷേധിക്കണമെന്ന പ്രോസിക്യൂഷന്റെ ശക്തമായ വാദം അംഗീകരിച്ചാണ് മജിസ്‌ട്രേറ്റ് കോടതി ജാമ്യാപേക്ഷ തള്ളിയത്. വാദം നടന്ന ദിവസം ദിലീപിന്റെ റിമാന്റ് കാലാവധി കോടതി 14 ദിവസംകൂടി നീട്ടിയിരുന്നു.\nനടി ആക്രമിക്കപ്പെട്ട ശേഷം തൊട്ടതും പിടിച്ചതുമെല്ലാം അടിക്കടി ദിലീപിന് സ്വയം പാരയാവുകയായിരുന്നു. നടി ആക്രമിക്കപ്പെട്ട ദിവസം ദിലീപ് നടത്തിയ ഫോണ് വിളികള് ജനപ്രിയന് ബൂമറാങ്ങായി. അന്ന് തനിക്ക് പനിയായിരുന്നുവെന്നാണ് ദിലീപ് പൊലീസിന് നല്‍കിയ മൊഴി. എന്നാല് ഈ ദിവസം രാത്രി ദിലീപ് രാത്രി രണ്ടര മണി വരെ ഫോണില് പലരോടും സംസാരിക്കുകയായിരുന്നു. നാല് പേരെയാണ് ദിലീപ് പ്രധാനമായും വിളിച്ചത്. പനികാരണം വിശ്രമിക്കുന്ന ആളാണോ പാതിരാത്രി വരെ പലരുമായും ഫോണില് സംസാരിച്ചതെന്ന ചോദ്യത്തിനും ദിലീപിന് ഉത്തരമില്ല. ആലുവ പൊലീസ് ക്ലബില് നടത്തിയ ആദ്യ ഘട്ട ചോദ്യം ചെയ്യലില് സംഭവത്തെപ്പറ്റി തനിക്കൊന്നുമറിയില്ലെന്ന നിലപാടാണ് ദിലീപ് സ്വീകരിച്ചത്. നടി ആക്രമിക്കപ്പെട്ട കാര്യം പിറ്റെ ദിവസം രാവിലെ നിര്‍മ്മാതാവ് ആന്റോ ജോസഫ് വിളിച്ചപ്പോഴാണ് അറിഞ്ഞതെന്നായിരുന്നു ദിലീപ് പറഞ്ഞിരുന്നത്. 13 സെക്കന്‍ഡ് മാത്രം ദീര്‍ഘമുള്ള ആ കോളായിരുന്നു ദിലീപിനെതിരായ സംശയം ബലപ്പെടുത്തിയത്. തന്റെ പ്രിയ സുഹത്തും സഹപ്രവര്‍ത്തകയുമായ ഒരാള്‍ക്ക് അപകടം സംഭവിച്ചുവെന്ന ആ ഫോണ് കോള് വെറും 13 സെക്കന്റില് ഒതുക്കിയതെന്തുകൊണ്ട് എന്ന ചോദ്യത്തിനുത്തരം തേടിയാണ് പോലീസ് പോയത്.\nസംഭവം നടന്ന ദിവസം രാത്രി നടി രമ്യാ നമ്പീശന്റെ വീട്ടിലെ ലാന്റ് ഫോണിലേക്ക് ദിലീപിന്റെ വീട്ടിലെ ലാന്റ് ലൈനില് നിന്നും കോള് പോയിരുന്നു. ഇത് എന്തിന് വേണ്ടിയാണെന്നോ ആരാണ് വിളിച്ചതെന്നോ ദിലീപ് കൃത്യമായ മറുപടി നല്‍കിയിട്ടില്ല. ആക്രമിക്കപ്പെട്ട നടിയുടെ അടുത്ത സുഹൃത്തായ രമ്യയുടെ വീട്ടിലേക്ക് വിളിച്ചത് വെറുതേയല്ലെന്ന് തെളിവുകള് നിരത്തി പൊലീസ് സമര്‍ത്ഥിച്ചു. ഇത് ക്വട്ടേഷനാണെന്നും ക്വട്ടേഷന് നല്‍കിയ ആള് നിങ്ങളെ വിളിക്കുമെന്നുമാണ് ആക്രമിക്കുമ്പോള് പള്‍സര് സുനി നടിയോട് പറഞ്ഞത്. രമ്യാ നമ്പീശന്റെ വീട്ടിലേക്ക് പോയ ഫോണ്‍കോളിന് ഇതുമായി ബന്ധമുണ്ടെന്നാണ് പൊലീസ് സമര്‍ത്ഥിച്ചത്. തൃശൂരില് നിന്ന് രമ്യയുടെ കൊച്ചിയിലെ വീട്ടിലേക്ക് പോകുന്നതിനിടെയാണ് നടി ആക്രമിക്കപ്പെട്ടതെന്നതും ദിലീപിനെ കുരുക്കിലാക്കി.\nഅതേസമയം നടിയെ ആക്രമിച്ചതില് നേരിട്ട് പങ്കില്ലെങ്കിലും ഗൂഢാലോചനയില് ദിലീപിന് പങ്കുണ്ടെന്ന് തെളിയിക്കുന്ന രേഖകള് പൊലീസ് കേസ് ഡയറിക്കൊപ്പം കോടതിയില് സമര്‍പ്പിച്ചിട്ടുണ്ടെന്നാണ് കരുതുന്നത്. ഇതും ജാമ്യം നിഷേധിക്കുന്നത് കാരണമായി. ക്വട്ടേഷന് നല്‍കിയത് ദിലീപ് ആണെന്നും നേരിട്ട് പങ്കാളിയല്ല എന്നതുകൊണ്ട് കൂട്ടബലാത്സംഗം എന്ന വകുപ്പ് നിലനില്‍ക്കില്ലെന്ന വാദം ശരിയല്ലെന്നും പറയുന്നു. ഒരാളെ കത്തിയെടുത്ത് കുത്താന് പറഞ്ഞുവിട്ടിട്ട് കുത്തിയതില് പങ്കില്ലെന്ന് പറയുന്നത് യുക്തിസഹമല്ലെന്നാണ് പ്രോസിക്യൂഷന് ചൂണ്ടിക്കാട്ടിയത്. നേരത്തെ ഹൈക്കോടതിയിലാണ് ദിലീപ് ജാമ്യപേക്ഷ നല്‍കാന് ഒരുങ്ങിയത്. എന്നാല് ഹൈക്കോടതിയില് ഒരേ ബെഞ്ചില് തന്നെ മൂന്നാം ഹര്‍ജി കൊടുക്കുന്നത് തിരിച്ചടിയാകുമെന്ന ധാരണയിലാണ് മജിസ്‌ട്രേറ്റ് കോടതിയില് എത്തിയത്. അതേ സമയം അച്ഛന്റെ ശ്രദ്ധത്തിന് അനുമതി കിട്ടിയതിനാല് കോടതി തന്റെ വാദം അംഗീകരിക്കും എന്നും ദിലീപ് കരുതി.\nഇതിനിടെ ദിലീപിന്റെ ജാമ്യ ഹര്‍ജിയില് പ്രോസിക്യൂഷന് വാദം ശക്തമായി ഉന്നയിക്കുന്നതിനിടെ അങ്കമാലി മജിസ്‌ട്രേറ്റ് കോടതി മുറിയില് സുപ്രീംകോടതിയിലെ പ്രമുഖ അഭിഭാഷകന് ഉണ്ടായിരുന്നുവെന്നാണ് റിപ്പോര്‍ട്ട്. ഇദ്ദേഹം പ്രതിഭാഗത്തിന്റെയും പ്രോസിക്യൂഷന്റെയും വാദങ്ങള് സൂക്ഷ്മമായി നിരീക്ഷിച്ച ശേഷമാണ് മടങ്ങിയത്. അങ്കമാലി കോടതി ജാമ്യാപേക്ഷ തള്ളിയ സാഹചര്യത്തില് ഇനി ദിലീപ് മേല്‍ക്കോടതിയില് പോകാനുള്ള സാധ്യതയുണ്ട്. എന്നാല് അടുത്ത നീക്കം സുപ്രീംകോടതിയെ സമീപിക്കുക എന്നതാകുമോ എന്ന സംശയമുണര്‍ത്തുന്നതാണ് സുപ്രീംകോടതി അഭിഭാഷകന്റെ സാന്നിധ്യം. സുപ്രീംകോടതി അഭിഭാഷകന് അങ്കമാലി കോടതിയിലെത്തിയ കാര്യം പോലീസും ശ്രദ്ധിച്ചിട്ടുണ്ട്. ദിലീപ് ജാമ്യാപേക്ഷയുമായി ഡല്‍ഹിയിലേക്ക് പോകുമെന്നാണ് സൂചന.